text:
ຮ້ອຍເຣື່ອງເມືອງລາວ, ຣວມເຣື່ອງກ່ຽວກັບລາວ ແລະເຣື່ອງທີ່ໜ້າສົນໃຈອື່ນໆໄວ້ໃຫ້ເປັນຮ້ອຍເປັນພວງ.
24 July 2008
ກຳແພງວຽງບູຮານ
- ນັບຈາກທິດໃຕ້ ເລີ່ມຈາກສົ້ນຖະນົນກຳແພງວຽງ(ກຳແພງເມືອງດ້ານທິດຕາເວັນອອກ-ບ້ານໜອງໄຮ) ທີ່ນັ້ນເປັນຕູວຽງ ດ້ານທິດຕາເວັນອອກ ຍັງປາກົດເຫັນຊາກຫັກພັງຂອງປະຕູວຽງ ແລະກໍາແພງວຽງ(ທີ່ນີ້ອາດເປັນປະຕູວຽງທີ່ເຈົ້າຣາຊະວົງເປີດປະຕູໃຫ້ສຍາມເຂົ້າວຽງໄດ້ກໍບໍ່ຮູ້) ລຽນໄປຮອດຈີນາຍໂມ້ ແລະອ້ອມໄປທາງບ້ານໜອງໄຮ ລຽບຕາມແຄມບຶງ ຖນົນກໍາວຽງ ຜ່ານບ້ານດອນກອຍ ໂພນທັນ ເຂົ້າສູ່ບ້ານວຽງຈະເຣີນທາດຫຼວງໃຕ້ ມີບຶງທາດຫຼວງເປັນກຳແພງນໍ້າ ແລ້ວເລີຍໄປຮອດຮອດໜ້າວິທະຍາໄລລາວ-ອະເມຣິກາ ມີຮ່ອງແຊງເປັນກຳແພງນໍ້າ ຜ່ານບ້ານຮ່ອງໄກ່ແກ້ວ ຕົກໃສ່ຂົວດອນແດງ ທີ່ນໍ້າສັກ ອອກໃສບ້ານໜອງບົວທອງບ້ານສີຊົມຊື່ນ ແລ້ວກໍໄປທີ່ບ້ານຈອມໄຕ ດົງນາໂຊກ ເຖິງປາກທ້າງ (ທີ່ດົງປາກທ້າງ ອາດເປັນປັກຕູວຽງດ້ານທິດເໜືອ) ຈຶ່ງເຂົ້າໄປເດີນຍົນຮອດ ສາມແຍກເກົ້າລ້ຽວລົງຮອດນໍ້າຂອງ ກ່ອນຈະຂ້າມໄປຝັ່ງສີຊຽງໃໝ່ ແລ້ວອ້ອມໄປເມືອງພັນພ້າວ ທີ່ວັດແດນເມືອງ ກ່ອນທີ່ຈະກັບລົງນໍ້າຂອງອີກຄັ້ງ ທີ່ບ້ານວຽງຄຸກ (ຈາກບ້ານປາກທ້າງໄປ ບໍ່ເຫັນຮ່ອງຮອຍກຳແພງ ຄົງຈະຖືກທໍາລາຍດ້ວຍການພັດທະນາ ວຽງຈັນໄປໃນເມື່ອກ່ອນ) ນີ້ແມ່ນກຳແພງວຽງ(ນະຄອນຈັນທະບູຣີສີສັຕນາກຄະນາຫຸດອຸດຕະມະຣາຊະທານີ ແຫ່ງລ້ານຊ້າງ) ໂດຍເລີ່ມຈາກສະໄໝພຣະເຈົ້າໄຊຍະເຊດຖາທິຣາດເປັນຕົ້ນມາ, ຍັງປາກົດເປັນຮູບກຳແພງຈະແຈ້ງ ເມື່ອເບິ່ງໃນ google earth ສ່ອງລົງມາ, ນັບຈາກໜ້າວິທະຍາໄລລາວອະເມຣິກາແລ້ວ ບ້ານເຮືອນເກີດຂຶ້ນຫຼວງ ຫຼາຍຈຶ່ງບໍ່ປາກົດເຫັນຈະແຈ້ງ ແຕ່ພໍຕາມຮ່ອງຮອຍຫຼກຖານຂອງກຳແພງເມືອງເກົ່າເປັນຍ່ານໆໄປ.
20 July 2008
ອານາຈັກສຣີໂຄຕະປຸຣະເກົ່າແກ່ທີ່ສູດໃນສຸວັນນະພູມ
ໂດຍ: ພອຈ.ເນືອງພິລັກ ໂຊຕິທອນ
--------
- ອານາຈັກທວາຣະວະດີນັ້ນ ເປັນອານາຈັກທີ່ເກົ່າແກ່ໃນສຸວັນນະພູມ ເຊິ່ງອີງຕາມຫຼັກຖານທາງປະວັດສາດທີ່ພົບໃນກ່ອນໜ້ານີ້ ນັກປະວັດສາດໄທຍ໌ ແລະນັກປະວັດສາດຕ່າງປະເທດສຶກສາເຣື່ອງອານາຈັກເກົ່າແກ່ໃນດິນແດນອາຊີຕເວັນອອກສ່ຽງໃຕ້ ມັກຈະອ້າງອິງເຖິງຫຼັກຖານທາງປະວັດສາດທະຣາລະວະດີ ເຊິ່ງອານາຈັກນີ້ສູນກາງທາງໄທຍຼມັກອ້າງເອົາສູນກາງທີ່ນະຄອນປະຖົມເລີຍລົງໄປທາງໃຕ້ຈົນຮອດ ເມືອງນພະຄອນສີທັມມະຣາດ ເປັນສູນກາງ ແລະກຳນົດອາຍຸຂອງອານາຈັກນີ້ ຢູ່ໃນໄລຍະພຸດທະສະຕະວັດທີ ໑໑-໑໖ ກໍຄືກຳນົດຢູ່ໃນ ພ.ສ ໑໐໐໐ ເຖິງ ໑໕໐໐ ປາຍ.
ແຕ່ເມື່ອມາພົບລາວເຮົາໄດ້ຄົ້ນພົບຫຼັກຖານທາງປະຫວັດສາດສຳຄັນ ໒ ຢ່າງ, ໃນສອງທີ ແລະສອງວັດທະນະທັມໃນແຂວງສະຫວັນນະເຂດດັ່ງທີ່ເຮົາຮູ້ແລ້ວນັ້ນຄື ພົບຄ້ອງບັ້ງ ອາຍຸປະມານ ໒໐໐໐ ກວ່າປິ ທີບໍ່ຄຳເມືອງເຊໂປນ ແລະຕໍ່ມາກໍພົບວັດຖຸ ເຄື່ອງເງິນ ແລະເຄື່ອງຄຳ ຫຼາຍກວ່າ ໒໐໐ ລາຍການ ສະໄໝສີໂຄຕະບອງ ທີ່ບ້ານໜອງເຮືອທອງ ທີ່ປາກເຊບັ້ງໄຟກຳ້ໃຕ້ດັ່ງ ທີ່ສະເໜີໄປແລ້ວ ປາກົກວ່າ ຄ້ອງບັ້ງຢູ່ໃນພຸດທະສະຕະວັດທີ ໔-໕ ແລະເຄື່ອງເງິນຄຳ ມີອາຍຸ ໒໔໕໓ ຕົກຢູ່ໃນ ພ.ສ ໙໘ ກໍຄືຢູ່ໃນພຸດທະສະຕະວັດທີ ໑
ເຮັດໃຫ້ນັກປະວັດສາດຕ້ອງຫວນຄຳນຶງຫຼັກຖານປະວັດສາດນີ້ ທີ່ກ່ຽວພັນກັບໜັງ ອຸຣັງຄະທາດນັ້ນ ບໍ່ແມ່ນໜັງສືປະຣັມປຣາອີກຕໍ່ໄປແລ້ວ.
- ໜັງສືອຸຣັງຄະນິທານກ່າວເຖິງເມືອງບູຮານໃນລ່ອງແມ່ນຳ້ຂະນະນະທີ(ແມ່ນຳ້ຂອງ)ນັ້ນມີສອງເມືອງຄື ເມືອງຈັນທະບູຣີ ແລະເມືອງສີໂຄຕະປຸຣະ ນອກນັ້ນແມ່ນກ່າເວຖິງເມືອງບໍຣິວານ ແລະເມື່ອທີ່ທາງອານາຈັກສີໂຄຕະປະຣະໃນສະໄໝພະຍານັນທະເສນນັ້ນ ກໍມີ ໕ ຫົວເມືອງດ້ວຍກັນ ຄື ເມືອງໜອງຫານນ້ອຍ, ໜອງຫານຫຼວງ, ເມືອງອິນທະປັຕ, ເມືອງກຸລຸນທະ ແລະເມືອງຈຸລະນີ້ພຣົມມະທັຕ, ເມືອງທັງ ໕ ນີ້ ເປັນເມືອງສຳຄັນ ທີ່ທາງອານາຈັກສຣີໂຄຕະປຸຣະໄດ້ເຊື້ອເຊີນໃຫ້ມາຮ໋ວມສ້າງ ອຸມຸງເພື່ອບັນຈຸອຸຣັງຄະທາດ(ທາກຫົວເອີກ) ຂອງອົງສົມເດັດພຣະສັມມສັມພຸດທະເຈົ້າ ເຊຶ່ງພຣະມະຫາກັດສະປະເຖຣະ ພ້ອມດ້ວຍເຫຼົ່າພຣະພິກຂຸສົງຈຳນວນ ໕໐໐ ອົງນຳມາຈາກເມືອງຣາຊະຄຶຫະນະຄອນ ມາປະດິດສະຖານໄວ້່ດອຍກັບປະນະຄືຣີ (ພຣະທາຕຸປະນົມ-ພນົມ) ນອກຈາກນັ້ນຍັງກ່າວເຖິງເມືອງອີກເມືອງໜຶ່ງທາງຕອນເໜືອ ຄືເມືອງຈັນທະປຸຣະ ໄດ້ກ່າວເຖິງການທີ່ພຣະອໍຣະຫັນເຈົ້າ ໕ ອົງນຳເອົາພຣະບຣົມມະສາຣີຣິກະທາດ ມາປະດິກສະຖານທີ່ພູເຂົາຫຼວງ(ລວງ) ບັນປາຍໆ ຍັງກ່າວເຖິງດອຍນັນທະກັງຣີ ອັນໝາຍເຖິງພູສີ ໃນນະຄອນຫຼວງພຣະບາງດ້ວຍ ສະແດງໃຫ້ເຫັນວ່າ ໃນໄລຍະຫຼັງໆ ມານັ້ນເມືອງຈັນທະບູຣີ ກັບເມືອງຊຽງທອງໄດ້ມີຄວາມສຳຄັຍຂຶ້ນໄລຍະຫຼັງໆ.
- ຫຼັກຖການທີ່ພົບກ່ອນໜ້ານີ້ ໃນດີແດນທີ່ກ່າວເຖິງ ໃນໜັງສືອຸຣັງຄະທາຕນັ້ນ ທາງເໜືອນັບຕັ້ງແຕ່ເມືອງຊຽງຂວາງຂຶ້ນໄປຈົນຮອດເມືອງໄລ່ເຈົາ ລາວກາຍ ເປັນສູນກາງ ແລະອານາເຂດຂອງເມືອງຈຸນລະນີພຣົມມະທັດ, ເມືອງໜອງຫານນ້ອຍ ໝາຍເອົາອຸດອນ ສ່ວນໜອງຫານຫຼວງໝາຍເອົາ ເມືອງສາກົນນະຄອນ ອັນມີຫຼັກຖານເກົ່າແກ່ບູຮານ ເຊັ່ນພຣະທາດເຊີງຊຸມ, ສ່ວນເມືອງອິນທະປັຕນັ້ນ ເຂົາໃຈວ່າທາງໃຕ້ ໝາຍເອົາເມືອງຂອມບູຮານ ໃນພຸດທະສະຕະວັດທີ ໑໐-໑໖ ກໍໄດ້ແກ່ອັງກໍ ແຕ່ຫາກວ່າໃນພຸດທະສະຕະວັດທີ ໑-໔ ນັ້ນອາດໝາຍເອົາເມືອງໃນບໍຣິເວນແມ່ນຳ້ຂອງຕອນກາງ ເຊິ່ງໃນເຂດເມືອງຈຳປາສັກດຽວນີ້ ໃນສະຕະວັດທີ ໖-໘ ນັ້ນເປັນສູນກຂອງພວກ ທີ່ນັບຖືສາສນາຮີນດູ ມີຊື່ວ່າ "ເຊດຖະປຸຣະ" ກຳນົດເອົາເມືອງຢູ່ປາກຫວ້ຍພະພີນຂຶ້ນມາທາງເໜືອ, ສ່ວນເມືອງກຸລຸນທະນັ້ນ ອາດໝາຍເອົາເມືອງ ອຸຍຸທະຍາ ຫຼືເມືອງລະໂວ້, ຫຼືເມືອງນະຄອນປະຖົມ ຫຼືເມືອງນະຄອນໄຊສີ ເມືອງໃດເມືອງໜຶ່ງ ເຊິ່ງເປັນເມືອງໃນເຂດອານພຈັກທະວາຣະວະດີ.
- ວັດຖຸ ຫຼັກຖານທີ່ປາກົດໃນບໍຣິເວນທີ່ກຳນົດນີ້ ໄດ້ໝາຍເອົາຕາມໜັງສືອຸຣັງຄະນິທານໄດ້ກ່າວເຖິງ ອາດລວມເຖິງເມືອງຊຽງແສນດ້ວຍ ເພາະເມືອງ ຊຽງແສນ ກໍແມ່ນປຸໃນເຂດອິດທະພົນຈຸນລະນີພຣົມມະທັດດ້ວຍ ຫາກເຮົາກ່າວເຖິງເມືອງຕ່າງໆ ທີ່ປະກົດໃນໜັງສືເຣື່ອງທ້າວຮຸ່ງ ທ້າວເຈືອງປະກອບນຳ ເຊິ່ງເປັນວັນນະກັມໃນຍຸກໃກ້ຄຽງກັນ ຕາມກຳນົດຫຼັກຖານວັດຖຸ ເປັນບູຮານຄະດີທີ່ພົບນັ້ນ ໄດ້ອ້າງອິງຕາມລາຍງານຂອງໄທໄດ້ກ່າວເຖິງ ໄດ້ແກ່.
໑. ໃນພຸດທະສະຕະວັດທີ ໑໑-໑໒ ຄືຫຼຽນເງິນເສັ້ນຜ່າສູນກາງ ໑໙ ມມ, ພົບທີ່ນະຄອນປະຖົມ ແລະອູ່ທອງ ພົບວ່າອັກສອນຈາຣືກວ່າ "ສີທຣາວະດີສວຣ" ແລະມີຮູບໝໍ້ນ້ຳກົນສໍ ຢູ່ອີກດ້ານໜຶ່ງ ເຮັດໃຫ້ນັກປະວັດສາດໄທຍ໌ຣຸ່ນກ່ອນ ເຊື່ອວ່າ "ຊົນຊາດມອນບູຮານ" ໄດ້ຕັ້ງອານາຈັກທະຣາວະດີ, ບາງແຫ່ງຮຽກວ່າ ທວາຣາວະດີ) ຂຶ້ນໃນພາກກາງຂອງດິນແດນສຸວັນນະພູມ, ແລະມີຊຸມຊົນເມືອງສະໄໝທະວາຣະວະດີສຳຄັນຫຼາຍແຫ່ງ, ໄດ້ແກ່ເມືອງນະຄອນໄຊສຣີ (ທາງໄທຍ໌ວ່າ-ນະຄອນປະຖົມບູຮານ ສູນກາງອານາຈັກ ໃຫຍ່ໃນແມ່ນຳ້ທ່າຈີນ) ເມື່ອງອູທອງ (ໃນແຂວງສຸພັນບູຣີ ໃນລ່ອງແມ່ນຳ້ທ່າຈີນ) ເມືອງພົງຕຶກ (ແຂວງການຈະນະບູຣີໃນເຂດແມ່ນຳ້ແມ່ກອງ) ເມືອງລົພບູຣີ (ໃນແມ່ນຳ້ລົບບູຣີ) ເມືອງຄູບົວ (ແຂວງຣາຊະບູຣີ ໃນລ່ອງນຳ້ແມ່ກອງ) ເມືອງອູ່ຕະເພົາ (ບ້ານອູ່ຕະເພົາ, ເມືອງມະໂນຣົມ ແຂວງໄຊນາທ ໃນລ່ອງແມ່ນຳ້ເຈົ້າພຣະຍາ) ເມືອງບ້ານດ້າຍ (ຕາແສງໜອງເຕົ່າ, ເມືອງ ແລະແຂວງອຸໄທທານີ ໃນແຄວຕາກແດດ) ເມືອງຂີດຂິນ (ຢູ່ໃນແຂວງສະຣະບູຣີ) ແລະບ້ານຄູເມືອງ (ທີ່ເມືອງອິນທະບູຣີ ແຂວງສິງບູຣີ) ນອກຈາກນັ້ນ ທາງໄທຍ໌ຍັງພົບເມືອງບູຮານອີກ ໃນບ້ານໜອງປຣົງ, ເມືອງເຂົາຍ້ອຍ ແຂວງເພັດບູຣີ ລວມທັງໝູ່ບ້ານໃນເຂດແຂວງບ້ານໝີ ແລະໂຄກສຳໂຣງ ແຂວງລົບບູຣີ, ເມືອງບູຮານ ທີ່ກ່າວມານີ້ແມ່ນຢູ່ໃນພາກກາງຂອງໄທຍ໌ປັດຈຸບັນ ເຊິ່ງທາງໄທຍ໌ຢັ້ງຢືນວ່າ ເປັນໝູ່ບ້ານສັງຄົມເມືອງໃນສະໄໝທວາຣະວະດີ, ເມືອງເຫຼົ່ານີ້ຫາກ ອິງຕາມໜັງສືອຸຣັງຄະທາດວ່າ "ເປັນເມືອງທີ່ຈະເຣີນຂື້ນໃນສະໄໝທະວາຣະວະດີ ໃນພຸດທະສະຕະວັດທີ ໑໑-໑໒ ກໍຄົງຈະເປັນບັນດາຫົວເມືອງ ໃນອຳນາດຂອງເມືອງກຸລຸນທະ ທີ່ປາກົດໃນໜັງສືອຸຣັງຄະນິທານ ແຫ່ງສະຕະວັດທີ ໑-໔ ກໍອາດເປັນໄປໄດ້.
- ຊຸມຊົນເມືອງສະໄໝທະວາຣະວະດີ ໃນພຸດທະສະຕະວັດທີ ໑໑-໑໒ ໃນພາກເໝືອຂອງໄທຍ໌ນັ້ນ ໄດ້ແກ່ ພົບທີ່ເມືອງຈັນແສນ (ຢູ່ຕາແສງຈັນແສນ ເມືອງຕາຄີຣີ ແຂວງນະຄອນສະຫວັນ ລ່່ອງນຳ້ລົບບູຣີ) ເມືອງບຶງໂຄກຊ້າງ (ຢູຕາແສງໄຜ່ຂຽວ ເມືອງສວາງອາຣົມ ແຂວງອຸທັຍທານີ ໃນແຄວຕາກແດດ ລ່ອງນຳ້ສະແກກຣັງ) ເມືອງສຣີເທ (ທີ່ແຂວງເພັດຊະບູນ ລ່ອງແມ່ນຳ້ສັກ) ເມືອງຫະຣິພຸນຊັຍ (ແຂວງລຳພູນ ໃນລ່ອງແມ່ນຳ້ປີງ) ແລະເມືອງບົນ (ທີ່ແຂວງພະຍຸຫະຄີຣີ ແຂວງນະຄອນສະຫວັນ ໃນລ່ອງນຳ້ເຈົ້າພຣະຍາ) ເມືອງເຫຼົ່ານີ້ ອາດມີສ່ວນພົວພັນກັບເມືອງທາງເໜືອຫຼາຍ ກວ່າເມືອງທາງໃຕ້ ໃນຍຸກດຽວກັນກັບທວາຣະວະດີ.
- ຊຸມຊົມເມືອງໃນສະໄໝທະວະຣະວະດີຕາເວັນອອກ ມີເມືອງບູຮານສະໄໝພຸດທະສະຕະວັດທີ ໑໑-໑໘ ຢູ່ທີ່ເມືອງພຣະຣົຖ(ຢູ່ຕາແສງໜ້າພຣະທາຕ, ເມືອງພະນັສນະຄົມ ແຂງຊົນບູຣີ ເຊິ່ງພົບເຄື່ອງຖ້ວຍເປີເຊັຍສີຟ້າ) ເມືອງຖນົນບູຮານຕິດຕໍ່ກັບເມືອງສີພຣະໂລ ເຊິ່ງເປັນເມືອງທ່ານໃນສະໄໝພຸດທະສະຕະວັດ ທີ ໑໕-໒໑ (ຢູ່ຕາແສງໜອງໄມ້ແດງ ເມືອງຊົນບູຣີ ລ່ອງແມ່ນຳ້ບາງປະກົງ) ເຊິ່ງພົບເຄື່ອງຖ້ວຍຈີນ ແລະຍີ່ນປຸນຈາກເຕົາອະຣິຕະ ແບບອະມາຣິ ອາຍຸຮາວພຸດທະສະຕະວັດທີ ໒໒ ແລະຕິດຕໍ່ເຖິງເມືອງໃນສະໄໝດຽວກັບ ເຊັ່ນເມືອງສີມະໂຫສົຖ (ທີ່ໂຄກປີບ ແຂວງປາຈີນບູຣີ) ເມືອງດົງລະຄອນ (ທີ່ນະຄອນນາຍົກ) ເມືອງທ້າວອຸທັຍ ແລະບ້ານຄູເມືອງ(ແຂວງຊະເຊິງເທຣົາ) ເມືອງເຫຼົ່ານີ້ອາດມີອິດທີພົນຂອງ ອິນທະປັຕເຂົ້າມາມີສ່ວນ ອິງຕາມໜັງສືອຸຣັງຄະນິທານ.
- ສ່ວນຢູ່ທາງພາກອີສານນັ້ນ ທາງໄທຍ໌ໄດ້ນັບເອົາຫຼັກຖານບູຮານວັດຖຸເຂົ້າເປັນສ່ວນໜຶ່ງໃນສະໄໝທວາຣະວດີດ້ວຍ ມີເມືອງຟ້າແດດສົງຍາງ ຫຼືເມືອງຟ້າແດດສູງຍາງ (ທີ່ເມືອງກມະລະສັບ ແຂວງກາລະສິນ) ພູພຣະບາດ (ອຸດອນທານີ) ເມືອງບູຮານ (ພົບໃນ ເມືອງສີຊຽງໃໝ່ ແຂວງໜອງຄາຍ) ແຂວງອຸບົນຣາຊະທານີ ແຂວງນະຄອນພນົມ ແຂວງສາກົນນະຄອນ ແລະວຽງຈັນປະ ເທດລາວ, ການກ່າວເຖິງ ບູຮານວັດຖຸ ໃນດິນແດນຕາເວັນອອກສ່ຽງເໜືອຂອງໄທຍ໌ນັ້ນ ທາງໄທຍ໌ບໍ່ຄ່ອຍຈະສົນໃຈຫຼາຍປານໃດ ພຽງແຕ່ກ່າວພາດພິງເຖິງ ຢ່າງໃດກໍຕາມ ໃນຫຼັກຖານ ທີ່ພົບໃນພາກອີສານຝ່າຍເໜືອລວມທັງລາວນັ້ນ ເປັນຫຼັກຖານທີ່ພົບໄດ້ທັງໃນພຸດທະສະຕະວັດທີ ໑໑-໒໒ ແລ້ວ ຍັງພົບຫຼັກຖານກ່ອນ ພຸດທະສັກກຣາດ ຮອດພຸດທະສະຕະວັດທີ ໔ ຫຼາຍແຫ່ງ (ດ່ັງຈະກ່າວຕໍ່ໄປ).
- ສ່ວນທາງພາກໃຕ້ນັ້ນ ເອກະສານທາງໄທຍ໌ສະເໜີວ່າອານານັກທະວາຣະວະດີ ໄດ້ແຜ່ອິດທະພົນລໄປທາງໃຕ້ຮອດເມືອງໄຊຍາ(ສຸຣາດທານີ) ເມືອງນະຄອນສີທັມມະຣາດ ແລະເມືອງຍະຣັງ(ປັຕຕະນີ) ຂອງອານາຈັກສີວິໄຊດ້ວຍ.
ຕາມການສັນຕິຖານ ແລະການຕົກລົງພ້ອມພຽງກັນອງນັກຄົ້ນຄວ້າ ແລະຫຼັກຖານປະຫວັດສາດຂອງໄທຍ໌ ຮູ້ສຶກວ່າຈະມີຄວາມເປັນເອກະສັນກັນ ສົມຄວນວ່າ "ອານາຈັກທະວາຣະວະດີ ເປັນອານາຈັກຂອງມອນບູຮານ" ມີສູນກາງທີ່ນະຄອນປະຖົມບູຮານ(ລຸ່ມແມ່ນຳ້ທ່ານຈີນ ຫຼືນະຄອນໄຊສຣີ) ກັບເມືອງອູ່ທອງ ແລະລະໂວ້(ລົບບຸຣີ) ຕໍ່ມາໄດ້ຂະຫຍາຍອຳນາດເມືອງໄປຮອດຫະຣິພຸນໄຊ(ລຳພຸນ) ມິຫຼັກຖານເຫຼົ່າໄວ້ວ່າ ປະມານ ພ.ສ ໑໑໐໐ ພຣະນາງຈາມເທວີຂອງເຈົ້າເມືອງລະວະປຸຣະ ຫຼືລະໂວ້(ລົພບຸຣີ) ໄດ້ອົບພະຍົບຜູ້ຄົນຂຶ້ນໄປຕັ້ງເມືອງລຳພູນ, ສ່ວນທີ່ນະຄອນປະຖົມມີການພົບພຣະປະຖົມເຈດີ ເຊິ່ງເຊື່ອກັນວ່າ ບັນຈຸພຣະບໍຣົມມະທາດຂອງພຣະພຸດທະເຈົ້າ ພຣະທາດອົງກ່ອນນັ້ນມີຮູບລັກ ສະນະຄ້າຍພຣະທາດສານຈີ ທີ່ພຣະເຈົ້າອະໂສກມະຫາຣາດສ້າງໄວ້ໃນພຸດທະສະຕະວັດທີ ໓-໔ ແລະມີການພົບພາສາປັນລະວະ, ປາລີ, ສັນສະກິດ ແລະພາສາມອນ, ທີ່ບໍຣິເວນພຣະປະຖົມເຈດີ ແລະບໍຣິເວນໃກ້ຄຽງ ພົບຈາຣືກພາສາມອນ, ອັກສອນປັນລະວະ ບັນທຶກເຣື່ອງການສ້າງພຣະພຸດທະຮູບ, ເສົາຫົງ, ວິຫາຣ ແລະແນວຕົ້ນໝາກພ້າວເປັນອະນາເຂດອາຮາມ ທີ່ວັດຮ້າງແຂວງນະຄອນປພະຖົມ ອາຍຸຮາວ ພ.ສ ໑໒໐໐ (ປັດຈຸບັນຢູ່ທີ່ພິພິດທະພັນພຣະປະຖົມເຈດີ) ແລະພົບຈາຣືກມອນ ທີ່ລຳພູນອາຍຸ ຮາວ ພ.ສ ໑໖໒໘ (ປັດຈຸບັນຢູ່ທີ່ພິພິດທະພັນສະຖານແຫ່ງຊາດ ຫະຣິພຸນໄຊ-ລຳພູນ). ຢູ່ໃນຫຼັກຖານທີ່ພົບນີ້ຄືອັກສອນມອນນັ້ນ ມີນັກບູຮານຄະດີບາງທ່ານຂອງໄທຍ໌ ໃຫ້ຄວາມເຫັນວ່າ ເປັນອອກສອນທັມ ຫຼືອັກສອນອ້າຍລາວ.
ນອກຈາກສິ່ງທີ່ພົບບູຮານຄະດີ ທີ່ທາງໄທຍ໌ເຊື່ອວ່າ ເປັນຫຼັກຖານທີ່ກ່ຽວພັນກັບອານາຈັກທະວາຣະວະດີໃນນະຄອນປະຖົມແລ້ວ ຍັງກ່າວເນື່ອງໄປ ຮອດ ເມືອງອູ່ທອງວ່າ ໄດ້ພົບສີລາແລງ ອາຍຸປະມານ ພ.ສ ໖໐໐-໑໖໐໐ ອີກ ເປັນຈຳນວນຫຼາຍ, ທີ່ນະຄອນໄຊສີ ເຊິ່ງຫ່າງຈາກນະຄອນປະຖົມໄປທາງໃຕ້ປະມານ ໒໕ ກິໂລແມັດນັ້ນ ທາງໄທກໍໄດ້ພົບ ຄູເມືອງ ໔ ຫຼ່ຽມ ຂະໜາດ ໓,໖໐໐×໒໐໐໐ ແມັດ ແລະໄດ້ພົບ ບູຮານວັດຖຸໃນສະໄໝດຽວກັນອີກຈຳນວນໜຶ່ງ, ທີ່ເມືອງກຳແພງແສນ ແຂວງນະຄອນປະຖົມ ກໍໄດ້ພົບຮູບເມືອງສີ່ຫຼ່ຽມປະມານ ໓໒໕ ໄຮ່ ແລະຄູນຳ້ຍາວປະມານ ໘ ກິໂລແມັດ.
ນອກຈາກນັ້ນ ຍັງພົບຫຼັກຖານຮົບວົງລໍ້ທັມມະຈັກກັບກວາງໝອບ ເປືອກຫອຍທະເລາ ສະໝໍເຮືອ ແລະສາຍໂສ້ເຮືອ ຂະໜາດໃຫຍ່ໃນເມືອງນະຄອນປະຖົມບູຮານ ທາງໄທຍ໌ເຊື່ອວ່າເປັນຫຼັກຖານສຳຄັນ ທີ່ສະແດງໃນສະໄໝກ່ອນນັ້ນ ເມືອງສຳຄັນເຫຼົ່ານີ້ຢູ່ຕິດກັບທະເລ ຫຼືເປັນເມືອງສຳຄັນຂອງອານາຈັກທະວາຣະວະດີ ເຊິ່ງມີການພົບສິ້ນສ່ວນຂອງອານາຈັກພຣະພຸດທະຮູບຈຳນວນຫຼາຍ ແລະຍັງໄດ້ພຣະພຸດທະຮູບຫີນຊາຍສະຫຼັກປະທັບຂະໜາດໃຫຍ່ ສະໄໝທະວາຣະວະດີ ຈຳນວນ ໔ ອົງ ທີ່ວັພຣະເມຣຸ ໃຫ້ກັບອົງປະຖົມເຈດີ ປັດຈຸບັນນີ້ພຣະພຸດທະຮູບອົງນີ້ ຢູ່ທີ່ພິພິດທະພັນສະຖານແຫ່ງຊາດ ເຈົ້າສາມພຣະຍາອາຍຸທະຍາ, ອົງທີສອງຢູ່ສິມວັດປະົມເຈດີ ອົງທີສາມຢູ່ທີ່ລານປະທັກສິນທິດໃຕ້ອົງພຣະປຖົມ ແລະອົງທີ່ສີ່ ຢູ່ບໍຣເວນວິຫານນ້ອຍ ອາຍຸທະຍາ ແລະຍັງພົບພຣະພຸດທະຮູບນັ່ງຢ່ອຍພຣະບາດ ສີລະປະທະວາຣະວະດີສະຫຼັກຢູ່ ຫຼັກຖານທີ່ທາງໄທຍ໌ໄດ້ພົບນີ້ ແມ່ນມີການກ່ຽວພັນກັບອານາຈັທະວາຣະລະວະດີ ແລະອານາຈັກຂອງມອນ ແລະກວາມເອົາອານາເຂດນັບແຕ່ແມ່ນຳ້ເຈົ້າພະຍາ ລົງໄປທາງໃຕ້ ແລະທາງຕາເວັນຕົກສ່ຽງເໜືອ ຈົນຮອດທິດເໜືອເມືອງລົບບູຣີເປັນສຳຄັນ, ຫາກເມືອງທະວາຣະວະດີ ມີສູນກາງຢູ່ທີ່ນະຄອນປະຖົມ ຫຼືນະຄອນໄຊສີ ກໍສົມເຫດສົມຜົນສົມຄວນ ເພາະເມືອງເຫຼົ່ານີ ໃກ້ກັບທະເລແນ່ພໍສົມຄວນ ສວນເມືອງອື່ທີ່ກ່າວເຖິງນັ້ນ ຫາກວັດຖຸເຫຼົ່ານັ້ນ ປາກົດເປັນສີລະປະທະວາຣະດີ ກໍບໍ່ໄດ້ໝາຍວ່າເມືອງເຫຼົ່ານັ້ນ ຈະຂຶ້ນກົງກັບທະວາຣະວະດີກໍໄດ້ ເນືື່ອງຈາກວ່າ ສັງຄົມການປົກຄອງ ໃນສະໄໝນັ້ນ ເປັນສັງຄມຊົນຊາດຊົນເຜົ່າ ຫຼືສັງຄົມນະຄົມນະຄອນຣັດ ແລະການຖ່ານທອດວັດທະນະທັມນັ້ນຍ່ອມມີການພົວພັນກັນເປັນທັມມະດາ ສ່ວນເມືອງ ດັ່ງເຮົາຈະຫັນຂະໜາດຂອງເມືອງຕ່າງໆນັ້ນ ຍັງມີຂະໜາດຕ່າງກັນເປັນລຳດັບ, ນັ້ນກໍໝາຍເຖິງອຳນາດຂອງຜູ້ສ້າງ ມີລະດັບແຕກຕ່າງກັນ, ຢ່າງໃດກໍຕາມອານາຈັກທະວາຣະວະດີນັ້ນອຳນາດຈັກບໍ່ຂ້າມກາຍດົງພຣະຍາໄຟໄປຍັງດິນແດນອີສານແນ່ນອນ ເຖິງວ່າບາງຫຼັກຖານຈະມີວັດຖຸທີ່ ຢູ່ໃນສະໄໝດຽວກັນເລັກນ້ອຍກໍຕາມ ເພາະຄຳວາ "ທວາຣວດີ"(ທະວາຣະວະດີ)ນັ້ນ, ມີຄວາມໝາຍເຖິງ ເມືອງແຫ່ງທະວານ ຫຼືທາງເຂົ້າອອກ ຫຼືທາງຜ່ານເທົ່ານັ້ນ, ອາດໝາຍເຖິງເມືອງທ່າ ລະຫວ່າງການສັນຈອນຂອງພໍ່ຖ້າວານິດທີ່ຜ່ານຈາກຝັ່ງທະເລທິດຕາເວັນຕົກ ສູ່ທປະເລທິດຕາເວັນອອກ, ເນືອງຈາກທີ່ດິນແດນອີສານ ແລະດິນແດນລາວເຮົາ ກໍພົບຫຼັກຖານທີ່ມີອາຍຸສະໄໝດຽວກັບອານາຈັກທະວາຣະວະດີ ຫຼາຍແຫ່ງເຊັ່ນ ທີ່ອີສານ ແມ່ນຊຸມຊົນບ້ານຊຽງ ມີອາຍຸແຕ່ ໔໕໐໐-໒໐໐໐ ປີ, ອັນນີ້ແມ່ນຊຸມຊົນໜອງຫານນ້ອຍ ແລະໜອງຫານຫຼວງ ທີ່ປະກົດໃນ ໜັງສືອຸລັງຄະນິທານ ເຖິງເປັນຕົ້ນອານາຈັກນີ້ເລື້ອມາຈົນເຖິງຍຸກຕົ້ນພຸດະສະຕະວັດ. ໃນລະຫວ່າງ ພ.ສ ໘ ຕາມຕຳນານ.
- ສ່ວນຫຼັກຖານໄປທາງເໜືອອັນ ກ່ຽວກັບໜັງສືອຸຣັງຄະນິທານນັ້ນ ມີຫຼວງຫຼາຍ ແລະມີອານາເຂດແຕ່ຊຽງແສນ, ຫຼວງພະບາງ, ຊຽງຂວງ, ຊຳເໜືອ ແລະດິນແດນນ່ານເຈົ້າ ລາວກາຍ, ມີຫຼັກຖານທາງປະຫວັດສາດອັນເປັນເມືອງບູຮານ ແລະບູຮານຄະດີກ່ອນ ພ.ສ ແລະຫຼັງ ພ.ສ ຈຳນວນຫຼວງຫຼາຍ ເຊັ່ນທີ່ ຊຽງແສນກໍພົບຕົວເມືອງຊຽງແສນບູຮານ ອາຍຸກ່ອນ ພ.ສ, ໂດຍມີການຕົກລົງຮອງຮັບກັນຢ່າງເອກະສັນຈາກຂອງນັກ ປະວັດສາດທົ່ວໄປວ່າ ອານາຈັກຂອງຊົນລາວ ຫຼືອ້າຍລາວ, ຊຽງຂວາງ ແມ່ນທົ່ງໄຫຫີນ, ທີ່ຊຳເໜືອ ກໍແມ່ນວັດທະນະທຳຫີນຕັ້ງ, ຄ້ອງບັ້ງ ແລະອື່ນເຕັມໄປມົດ ທົ່ວບໍຣະເວນເຫຼົ່ານີ້ ມີວັດທະນະທັມແຕກຕ່າງໄປຈາກວັດທະນະທັມທາງໃຕ້ ຄືຄ້ອງບັ້ງ, ບໍລິເວນທີ່ກ່າວເຖິງນີ້ ຄົງຈະແມ່ນອານາເຂດຂອງເມືອງຈຸລະນີພຣົມມະທັດ ຕາມການຕົກລົງຂອງນັກບູຮານຄະດີ ແລະນັກປະວັດສາດຮຸ່ນກ່ອນ.
- ສ່ວນທາງໃຕ້ນັ້ນ ຫຼັກຖານກ່ອນປະພຸດທະສັງກາດກໍພົບຫຼາຍ ທັງກ່ອນປະຫວັດສາດກໍຫຼາຍ ເຊັ່ນ ເມືອງສດຖາປຸຣະ, ເມືອງບູຮານຕ່າງໆ ໃນດິນແດນອີສານໃຕ້, ເມືອງອຸບົນລະຣາຊທີນ ກໍແມ່ນວັດທະນະທຳຜາແຕ້ມ ຫຼັກຖານສີລາແຣງ ແລະອັກສອນປັນລະວະ ແລະໜັງສືທຳກ່ອນ ປະຫວັດສາດ ພຣະພຸດທະຮູບກ່ອນປະຫວັດສາດຕ່າງໆ ເຕັມໄປທົ່ວອານາຈັກເຫຼົ່ານີ້ລົງໄປຮອດ ຂະເໝນ ດ້ານຝັ່ງຕາເວັນອອກກໍໄດຮອດເມືອງເຫວ້ຂອງຫຍຽດນາ ແຕ່ຫຼັກຖານທີ່ຄາດການວ່າ ເປັນເມືອງອິນຕທະປັດນັ້ນ ຄົງຈະແມ່ນເມືອງໃນບໍຣເວນແຂວງຈຳປາສັກບູຮານ ແລະພາກອີສານຂອງໄທຍ໌ ເຊິ່ງນັກປະຫວັດສາດຍອມຮັບວ່າ ວັດພູຈຳປາສັກນັ້ນແມ່ນວັດທະນະທັມຂອງ ກ່ອນພຣະນະຄອນ(ອັງກໍ) ຄົງຈະເປັນສູນກາງຂອງອານາຈັກຂອງອີສານປຸຣະ ສະນັ້ນ ຄຳວ່າ "ອິນທະປັຖ" ນັ້ນຄົງຈະກ່ຽວພັນກັນ.
- ມາໃນປີ ຄ.ສ ໒໐໐໘ ມັນເປັນຄວາມໂຊກດີຂອງຊົນຊາດລາວທັງມວນ ເນື່ອງຈາກທາງລາວໄດ້ພົບຫຼັກຖານບູຮານຄະດີ ໒ ແຫ່ງ ແລະເປັນສອງແຫ່ງວັດທະນະທຳຈະແຈ້ງ ໃນແຂວງດຽວກັນຄື ທີ່ແຂວງສະຫວັນນະເຂດ
໑. ດັ່ງທີ່ ນສພ ວຽງຈັນໃໝ່ໄດ້ສະເໜີຂ່າວໄປແລ້ວວ່າ " ວັດຖຸບູຮານດັ່ງກ່າວນີ້ ໄດ້ຖືກຄົ້ນພົບໃນວັນທີ 30 ມັງກອນ 2008 ໃຊ້ເວລາຂຸດຂຶ້ນມາ 2 ວັນຈຶ່ງສຳເລັດ ເປັນ
ຄ້ອງຫນ່ວຍທີ 4 ຂອງແຂວງສະຫວັນນະເຂດ ແລະ ກໍເປັນຫນ່ວຍທີ 7 ໃນ ສປປ ລາວ ເປັນຄ້ອງຮຸ່ນທີ 1 ມີຄວາມສູງ
79 ຊັງຕີແມັດ ກວ້າງ 1 ແມັດ." ທີ່ບໍ່ຄຳເຊໂປນ ເມືອງວິລະບູລີ ແຂວສະຫວັນນະເຂດ, ນອກຈາກນັ້ນຍັງໄດ້ພົບເມືອງ ແລະຊຸມຊົນບູຮານຍຸກ ໒໐໐໐ ປີຄືນໄປ ດັ່ງ ນສພ ວຽງຈັນໃໝ່ສະເໜີວ່າ " ຕໍ່ມາທ່ານລັດຖະມົນຕີ ແລະ ຄະນະ ກໍໄດ້ໄປສຳຫລວດເບິ່ງບ່ອນຄົ້ນພົບຮ່ອງຮອຍປະຫວັດສາດນາເງືອກ
ເຫັນຮ່ອງຮອຍວັດຖຸບູຮານ ເຄື່ອງປັ້ນດິນເຜົາຂອງຄົນບູຮານ ແລະ ຍັງໄດ້ໄປເບິ່ງອ່າງເກັບນໍ້າເປື້ອນ ທີ່ບັນຈຸສິ່ງເສດເຫຼືອ
ຈາກການຜະລິດແຮ່ຄຳ-ທອງແດງ ອ່າງດັ່ງກ່າວນີ້ຫ່າງຈາກໂຮງງານປະມານ 13 ກິໂລແມັດ ໄປເບິ່ງຮ່ອງຮອຍໂຮງເບົ້າ
ຫລໍ່ຢູ່ພູທ້ອນຄຳ ເຫັນວັດຖຸ ເປັນຕົ້ນແມ່ນເສດໄຫແຕກກະແຈກກະຈາຍຢູ່ພື້ນດິນ ທີ່ໄດ້ສຳຫລວດເບິ່ງສິ່ງດັ່ງກ່າວນີ້ ຢັ້ງ
ຢືນໄດ້ຢ່າງຊັດເຈນວ່າ ເປັນເຂດຂອງຄົນບູຮານທີ່ມາອາໄສຢູ່ກ່ອນແລ້ວຫລາຍພັນປີ ແລະ ເປັນເຂດດິນອຸດົມສົມບູນໄປ
ດ້ວຍແຮ່ທາດຕ່າງໆ ເປັນຕົ້ນແມ່ນຄຳ-ທອງແດງ ທີ່ກຳລັງຂຸດຄົ້ນຢູ່ໃນໄລຍະນີ້"
- ນອກຈາກນັ້ນ ກໍໄດ້ພົບສົມບັດອັນລຳ້ຄ່າ ທາງບູຮາວັດຖຸອີກ ບ້ານໜອງເຮືອທອງ ແຂວງສະຫວັນນະເຂດ ປັດຈຸບັນ ທາງກົມພິພິທະພັນຍັງ ໄດ້ຕ້ອງສືບຄົ້ນ ສຶກສາເບິ່ງອາຍຸຂອງສົມບັດັ່ງກ່າວໃຫ້ຈະແຈ້ງກ່ອນ ທີ່ຈະເປີດເຜີຍສູ່ສາຍຕາ ມະຫາຊົນ ແຕ່ຢ່າງໃດກໍຕາມ ໂທຣະພາບແຫ່ງຊາດ ກໍໄດ້ສະເໜີໄປແລ້ວວ່າ ວັດຖຸບູຮານດັ່ງກ່າວນັ້ນ ມີອາຍຸປະມານ ໒໔໕໓ ປີ ເປັນຍຸກຕົ້ນຂອງອານາຈັກສີໂຄດຕະບອງ, ນອກຈາກວັດຸຖດັ່ງກ່າວທີ່ໄດ້ໃນທີ່ນັ້ນແລ້ວ ຍັງພົບວ່າສະຖານທີ່ດັ່ງກ່າວ ເປັນເມືອງບຸຮານ ມີຫຼັກຖານເສົາເສມາຫຼັກເມືອງຊົງກົມຫຼັກໃຫຍ່, ກຳແພງເມືອງຂະໜາດໃຫຍ່ອ້ອມເນັ່ງເມືອງ, ໜອງຂຸດ 4 ຫຼ່ຽມ 2 ໜອງ, ພ້ອມດ້ວຍໜອງເຮືອທອງ ທີ່ທ່ານໍ້າເຊບັ້ງໄຟ ເປັນພະລານຫີນ ພົບຮອຍເສົາຝັງລົງໃນຫີນ ແລະບໍລິເວນອ້ອມໝູ່ບ້ານຈະພົບສີມາຫີນສະໄໝສີໂຄດ ສະຖານທີ່ດັ່ງກ່າວກໍເປັນສະຖານທີອັດສະຈັນ ຄືທີ່ໜອງໃນບໍລິເວນປ່ານອກບ້ານໜອງເຮືອທອງນັ້ນ ເປັນໜອງໃຫຍ່ ແລະເປັນສິ່ງທີ່ແປກປະຫຼາດ ຄືວັນສິນ ດອກບົວ ແລະໃບບົວຈະປິ່ນໄປທາງຕາເວັນອອກໝົດ.
- ນັ້ນຄື ສິ່ງຢັ້ງຢືນໃຫ້ເຫັນວ່າ "ອານາຈັກສີໂຄຕະບອງເປັນອານາຈັກເກົ່າແກ່ມາດົນນານແລ້ວ ແລະອາດຈະຄາດການໄດ້ວ່າ ອານາຈັກສີໂຄຕຕະບອງ ເປັນສູນກາງຂອງສຸວັນນະພູມ ເຊີ່ງເປັນອານາຈັກເກົ່າແກ່ໃນດິດນແດນນີ້ ເພາະຫຼັກຖານແວດລ້ອມໄດ້ຢັ້ງຢືນເຊັ່ນນັ້ນ ໂດຍສະເພາະແມ່ນເມືອທ່າແຂກນັ້ນ ຫຼັກຖານຢັ້ງຢືນວ່າເປັນທ່ານຂອງແຂກ ທີ່ທຽວລະຫວ່າງຝັ່ງຕາເວັນຕົກ "ທະວາຣະວະດີ" ກັບຝັ່ງຕາເວັນອອກ ຄືເມືອງເວ້ ແງະອານ ເກືອລຳ ຫຼືເມືອງສຳຄັນໃດໆ ອັນເປັນເມືອງທ່ານ ຫາກເປັນເຊັ່ນນັ້ນ ເມືອງສີໂຄຕຕະບອງ ຄືສູນກາງຂອງ ເມືອງບູຮານ.
- ສິ່ງຢັ້ງຢືນອິກຢ່າງໜຶ່ງວ່າ ເມືອງສີໂຄດຕະບອງນັ້ນ ເປັນເມືອງຂອງຕຄົນລາວ ເພາະຄົນາລາວເອງນັ້ນ ມີສາສນາ ແລະພິທີກັມຂອງຕົນເອງຄື ຖືສາສນາ(ລັດທິແຖນ), ນາກ ແລະຜີ ເຊິ່ງ ຄ້ອງບັ້ງນັ້ນແມ່ນເຄື່ອງມືໄວ້ສຳລັບໃຊ້ໃນພິທີກັມຂອງສາສນາ(ລັດທິແຖນຟ້າ) ເຊິ່ງຄ້ອງບັ້ງນີ້ ມີແຕ່ຊົນເຊື້ອຊາດອ້າຍລາວເທົ່ານັ້ນ ທີ່ນັບຖືສາສນາແຖນ ແລະຄ້ອງບັ້ງ, ຈະບໍ່ພົບການເຊື່ອຖືສາສານາແຖນ ໃນຊຸມຊົນຊາດຂອມ ແລະຈີນ, ເມື່ອພົບຄ້ອງບັ້ງ ໃນດິນແດນໃກ້ຄຽງກັນກັບວັດຖຸບູຮານ ອາຍຸ ໒໔໕໓ ປີ ໃນດິນແດນດຽວກັນ ເຮັດໃຫ້ສັນນະຖານໄວ້ວ່າ ອານາຈັກສີໂຄຕບອງນັ້ນ ບໍ່ແມ່ນເມືອງຂອມ ສິລະປະທີ່ພົບໃນບ້ານໜອງເຮືອທອງນັ້ນ ເປັນສີລປະຕ່າງຈາກສິນລະປະຂອມ ຫາກເບິ່ງຕາມໜັງສືອຸຣັງຄະນິທານແລ້ວ ຊົນຊາດໃນເມືອງສີໂຄຕະບຸຣະ ແລະຈັນທະບູຣີນັ້ນນັບຖືນາກຈະແຈ້ງ ສະນັ້ນທິດສະດີ ທີ່ວ່າໄທຍ໌ ຢູ່ນີ້ແລ້ວ "ຢູ່ອຸສາຄະເນຍ໌" ຕາມທິດສະດີໃໝ່ ຂອງໄທຍ໌ຕັ້ງຂຶ້ນ ມັນກໍຢັ້ງຢືນວ່າ "ລາວ" ອັນເປັນຊາດເກົ່າແກ່ກໍຢູ່ອຸສາຄະເນນີ້, ແລ້ວລະຫວ່າງໄທຍ໌ ກັບລາວນັ້ນ ຈັກຕ້ອງມີທີ່ມາຢັ້ງຢືນວ່າ "ລາວ" ເປັນຊົນຊາດທີ່ເກົ່າ ແລະເປັນຊື່ຂອງຊົນຊາດ ເຊິ່ງມີຊົນຊາດໄທຕ່າງໆ ເປັນກຸ່ມຍ່ອຍ ລວມຊົນຊາດຕ່າງໆເຂົ້າກັນຈຶ່ງ ຈຶ່ງເປັນຊາດລາວ ສະຫະຊາດນັ້ນເອງ.


c: text/html

text:
ພາລະບົດບາດ:
ຫໍສະໝຸດກາງມີພາລະບົດບາດຈັດຕັ້ງຄຸ້ມຄອງ, ບູລະນະຮັກສາ ແລະ ໃຫ້ບໍລິການປື້ມ, ຕຳລາຮຽນວາລະສານ, ຂ່າວສານເຕັກ
ນິກວິທະຍາສາດ ແລະ ບັນດາເອກະສານຕ່າງໆໃຫ້ແກ່ຄູອາຈານ, ນັກສຶກສາເພື່ອການຮຽນ-ການສອນ ແລະ ການຄົ້ນຄ້ວາ ວິທະຍາສາດຕາມແຜນພັດທະນາມະຫາວິທະຍາໄລແຫ່ງຊາດ.
ໜ້າທີ່:
- ຄຸ້ມຄອງພະນັກງານຫໍສະໝຸດ ຕາມລະບຽບລັດຖະກອນ, ນະໂຍບາຍຂອງລັດຖະບານ ແລະ ລັດຖະທຳມະນູນ ມະຫາວິທະຍາໄລແຫ່ງຊາດ.
- ຄຸມ້ຄອງຊັບສິນຂອງລັດ ທີ່ຢູ່ໃນຄວາມຮັບຜິດຊອບຂອງຫໍສະໝຸດກາງ ຕາມການກຳນົດຂອງມະຫາວິທະຍາໄລ ແຫ່ງຊາດ.
- ຈັດບຳລຸງ, ສຳມະນາ, ຍົກລະດັບຄວາມຮູ້ຄວາມສາມາດ ທາງດ້ານວິຊາການຫໍສະໝຸດ ແລະ ການຈັດເກັບຂໍ້ມູນ ຂ່າວສານ.
- ຮີບໂຮມຜົນງານການຂີດຂຽນຂອງຄູອາຈານ, ວິທະຍານິພົນລະດັບປີຍາໂທ, ປີຍາເອກ ແລະ ບົດໂຄງການຈົບຊັ້ນ ທີ່ດີເດັ່ນຂອງນັກສຶກສາ.
- ຊອກແຫຼ່ງທຶນເພື່ອປັບປຸງປື້ມ, ວາລະສານ ແລະ ເອກະສານອ້າງອີງຕ່າງໆ ດ້ວຍຫຼາຍຮູບແບບຕ່າງກັນ ເພື່ອໃຫ້ມີປື້ມ, ເອກະສານ, ຕຳລາການຮຽນ-ການສອນ ແລະ ການຄົ້ນຄ້ວາເຂົ້າໃນຫໍສະໝຸດ.
- ດຳເນີນການບູລະນະຮັກສາສິ່ງພິມຕ່າງໆ, ຈັດໝວດໝູ່ປື້ມ, ສ້າງບັດລາຍການ, ບັນນານຸກົມ, ສາລະສັງເຂບໃຫ້ຖືກຕ້ອງ ແລະ ມີຄວາມເປັນເອກະພາບລວມສູນຢູ່ຫໍສະໝຸດກາງ.
- ເກັບກຳຂໍ້ມູນປື້ມ, ວາລະສານ, ເອກະສານຕ່າງໆດ້ວຍລະບົບຄອມພີວເຕີ ເພື່ອຄວາມສະດວກຄົ້ນຫາເອກະສານ ທີ່ຕ້ອງການ.
- ຈັດຕັ້ງຫ້ອງອ່ານສຳລັບຕຳລາສິດສອນ, ຫ້ອງວາລະສານ ແລະ ຫ້ອງສຳລັບນັກຄົ້ນຄ້ວາຂັ້ນເໜືອປະລິນຍາຕີ.
- ຈັດຕັ້ງບັນດາຮູບແບບໂຄສະນາ, ປະຊາສຳພັນ, ສະເໜີແນະ, ແນະນຳພະນັກງານຄູອາຈານ, ນັກສຶກສາ ກ່ຽວກັບ ການນຳໃຊ້ແຫຼ່ງຂໍ້ມູນ ແລະ ບັນດາເອກະສານທີ່ເຂົ້າມາໃໝ່ ທີ່ມີຢູ່ໃນຫໍສະໝຸດຢ່າງທັນການ.
- ຄົ້ນຄ້ວາ ແລະ ນຳສະເໜີແຜນຈັດຫາເອກະສານ ກ່ຽວກັບວັດທະນາທຳ, ສັງຄົມ, ເສດຖະກິດ, ເຕັກນິກວິທະຍາສາດ ທີ່ສອດຄ່ອງກັບການຮຽນການສອນ ແລະ ການຄົ້ນຄ້ວາວິທະຍາສາດຂອງ ມະຫາວິທະຍາໄລແຫ່ງຊາດ.
- ປະສານສົມທົບກັບຄະນະວິຊາ, ສູນ ເພື່ອສະໜອງປື້ມຕຳລາ, ເອກະສານ ແລະ ສິ່ງພິມຕ່າງໆໃຫ້ນັກສຶກສາ ຄູອາຈານ ໃຊ້ເປັນເອກະສານອ້າງອີງ ໃນການສິດສອນ ແລະ ການຄົ້ນຄ້ວາຕາມໂຄງການຫັກສູດ.
- ຄົ້ນຄ້ວາ ແລະ ນຳສະເໜີການສ້າງລະບົບຕາໜ່າງເຄືອຂ່າຍ ຫໍສະໝຸດກາງຂອງມະຫາວິທະຍາໄລແຫ່ງຊາດ ແລະ ຫໍສະໝຸດຂອງຄະນະວິຊາ, ຫໍສະໝຸດແຫ່ງຊາດ ແລະ ຫ້ອງສະໝຸດຂອງອົງການວິທະຍາສາດເຕັກໂນໂລຊີ ແລະ ສິ່ງແວດລ້ອມ.

robotstxt: allowed

filter: keep


text:
ຊຸກຍູ້ການພົວພັນທີ່ເປັນມູນເຊື້ອ, ມິດຕະພາບ, ຄວາມສາມັກຄີແບບພິເສດ ຫວຽດນາມ - ລາວ
ຕອນເຊົ້າວັນທີ 18 ທັນວາ, ທີ່ຮ່າໂນ້ຍ, ໃນການຕ້ອນຮັບທ່ານລັດຖະມົນຕີກະຊວງປ້ອງກັນປະເທດ ລາວ ຈັນສະໝອນ ຈັນຍະລາດ,
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ຕ້ອນຮັບ
ທ່ານລັດຖະມົນຕີກະຊວງປ້ອງກັນປະເທດ ລາວ ຈັນສະໝອນ ຈັນຍະລາດ (ພາບ: TTXVN)
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ຊົມເຊີຍທ່ານລັດຖະມົນຕີກະຊວງປ້ອງກັນປະເທດ ລາວ ຈັນສະໝອນ ຈັນຍະລາດ ມາຢ້ຽມຢາມ ຫວຽດນາມ ແລະ ເນັ້ນໜັກວ່າ ການຢ້ຽມຢາມນີ້ ສືບຕໍ່ປະກອບສ່ວນເຂົ້າໃນການປັບປຸງ, ຊຸກຍູ້ການພົວພັນທີ່ເປັນມູນເຊື້ອ, ຄວາມສາມັກຄີມິດຕະພາບແບບພິເສດ ຫວຽດນາມ - ລາວ. ທ່ານນາຍົກລັດຖະມົນຕີ ຫງວຽນຊວນຟຸກ ໃຫ້ຮູ້ວ່າ: ບໍ່ພຽງແຕ່ຢູ່ຂັ້ນສູນກາງ, ລັດຖະບານເທົ່ານັ້ນ ຫາກຍັງບັນດາທ້ອງຖິ່ນຂອງ ຫວຽດນາມ ກໍ່ສຸດຈິດສຸດໃຈຖືເປັນສຳຄັນ ຍູ້ແຮງການພົວພັນແລກປ່ຽນ, ການຮ່ວມມືກັບບັນດາທ້ອງຖິ່ນຂອງ ລາວ ອີກດ້ວຍ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີກະຊວງປ້ອງກັນປະເທດ 2 ປະເທດ ປະຕິບັດ ວຽກງານເປັນເສນາທິການໃຫ້ການນຳ 2 ປະເທດໃຫ້ດີ. ທ່ານນາຍົກລັດຖະມົນຕີ ຫງວຽນຊວນຟຸກ ກໍ່ສະແດງທັດສະນະຂອງ ຫວຽດນາມ ແມ່ນຮັກສາເສັ້ນຊາຍແດນ ຫວຽດນາມ - ລາວ ສັນຕິພາບ, ມິດຕະພາບ, ສະຖຽນລະພາບ.
ສ່ວນທ່ານລັດຖະມົນຕີກະຊວງປ້ອງກັນປະເທດ ລາວ ຈັນສະໝອນ ຈັນຍະລາດ ເນັ້ນໜັກວ່າ ການຢ້ຽມຢາມ ເພື່ອແນໃສ່ປະກອບສ່ວນປັບປຸງສາຍພົວພັນ 2 ປະເທດ, ໃນນັ້ນ ມີການເພີ່ມທະວີການຮ່ວມມືໃນຂົງເຂດປ້ອງກັນຊາດ. ທ່ານລັດຖະມົນຕີກະຊວງປ້ອງກັນປະເທດ ຈັນສະໝອນ ຈັນຍະລາດ ໃຫ້ຮູ້ວ່າ: ກະຊວງປ້ອງກັນປະເທດ 2 ປະເທດໄດ້ສົມທົບກັນເປັນຢ່າງດີໃນການຮັບປະກັນຄວາມໝັ້ນຄົງ, ຮັກສາເສັ້ນຊາຍແດນສັນຕິພາບ, ມິດຕະພາບ; ສະກັດກັ້ນທຸກກົນອຸບາຍກໍ່ກວນຍຸແຍ່, ແບ່ງແຍກ, ການກະທຳສົ່ງຜົນສະທ້ອນບໍ່ດີເຖິງການພົວພັນສາມັກຄີ 2 ປະເທດ.
(ແຫຼ່ງຄັດຈາກ VOV)


text:
ລົງ clamps ນໍາ
ລົງນໍາ clamps ອອກແບບມາເພື່ອ fixate ສາຍໃຍແກ້ວນໍາແສງມີເສັ້ນຜ່າກາງທີ່ແຕກຕ່າງກັນ, ກ່ຽວກັບ poles, towers, ໃນເວລາທີ່ລົງນໍາເສັ້ນທາງຫຼືຂຶ້ນນໍາເສັ້ນທາງທີ່ຕ້ອງການ. ປົກກະຕິແລ້ວນີ້ fiber optic ເຄຶ່ອງອຸປະກອນຕິດຕັ້ງທີ່ມີສາຍສົ່ງໄຟຟ້າທີ່ເປີດກວ້າງການທີ 1 ເຖິງ 2 ແມັດ. ມີສອງປະເພດຕົ້ນຕໍຂອງຮາດແວເລື່ອນນີ້ທາງອາກາດມີ:
* ລົງ clamp ນໍາສໍາລັບ poles
* ລົງ clamp ນໍາສໍາລັບ towers
ທັງຫມົດເຫຼົ່ານີ້ອຸປະກອນເສີມສາຍອຸທິດຕົນເພື່ອ fixate ADSs, OPGW, ແລະການຫຼຸດລົງອື່ນ ໆ ຕະຫຼອດສາຍໃຍແກ້ວນໍາແສງ. ຈະຊ່ວຍໃຫ້ຫຼີກເວັ້ນການ slipping, ການສັ່ນສະເທືອນ, ແລະການຂັດສີຂອງສາຍໃນໄລຍະການນໍາໃຊ້ຂອງດິນຟ້າອາກາດແລະພະລັງງານລົມເງື່ອນໄຂ.
ລົງ clamps ນໍາແມ່ນວັດສະດຸສະແຕນເລດ, ອະລູມິນຽມ thermoplastic. ທີ່ insures ເປັນການຕໍ່ຕ້ານ corrosion ສູງແລະຮັບປະກັນໄລຍະເວລາດົນນານຂອງການນໍາໃຊ້.
Jera ມີທັງຫມົດປວດຂໍ້ກະດູກສາຍແລະອຸປະກອນເສີມທີ່ຈໍາເປັນໃນການກໍ່ສ້າງເຄືອຂ່າຍລະບົບສາຍສົ່ງ overhead: ວົງເລັບ pole, ແຖບຂົ້ວ band ສະແຕນເລດແລະ buckles, hooks, turnbuckles, shackles, dampers ການສັ່ນສະເທືອນກ້ຽວວຽນ, ການເກັບຮັກສາ slack ສາຍ, ຕໍ່ groove ຂະຫນານ.
ສະພາແຫ່ງທັງຫມົດທີ່ຜ່ານການທົດສອບແຮງດຶງ, ປະສົບການປະຕິບັດງານທີ່ມີອຸນຫະພູມຕັ້ງແຕ່ -60 ° C ເຖິງການທົດສອບ +60 ° C, ການທົດສອບວົງຈອນການອຸນຫະພູມ, ການທົດສອບຜູ້ສູງອາຍຸ, corrosion ການທົດສອບການຕໍ່ຕ້ານແລະອື່ນໆ


text:
ທ່ານນາຍົກລັດຖະມົນຕີຫງວຽນຊວນຟຸກ:ກໍ່ສ້າງກຳລັງຕຳຫລວດປະຊາຊົນຕອບສະຫນອງຄວາມຮຽກຮ້ອງຕ້ອງການໃນສະພາບການໃຫມ່
ຕອນເຊົ້າວັນທີ 18 ກໍລະກົດ, ກ່າວຄຳເຫັນນະພິທີສະເຫລີມສະຫລອງ 55 ປີແຫ່ງວັນມູນກຳລັງຕຳຫລວດປະຊາຊົນ (20/7/1962-12/7/2017), ທ່ານນາຍົກລັດຖະມົນຕີ ຫງວຽນຊວນຟຸກ ສະເຫນີ ກຳລັງຕຳຫລວດປະຊາຊົນ ຄວນເອົາໃຈໃສ່ສົມທົບກັນຮັບປະກັນຄວາມປອດໄພ, ຄວາມເປັນລະບຽບຮຽບຮ້ອຍເມື່ອດຳເນີນບັນດາເຫດການສຳຄັນຂອງປະເທດຊາດ, ຈຸດສຸມແມ່ນປີ APEC 2017 ແລະ ສັບປະດາຂັ້ນສູງຈະດຳເນີນຢູ່ ດາຫນັງໃນເດືອນ ພະຈິກ ປີ 2017.
ທ່ານນາຍົກລັດຖະມົນຕີ ຫງວຽນຊວນຟຸກເຂົ້າຮ່ວມພິທີສະເຫລີມສະຫລອງ 55 ປີແຫ່ງວັນມູນກຳລັງຕຳຫລວດປະຊາຊົນ
ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະຫນາວ່າ ກຳລັງຕຳຫລວດປະຊາຊົນ ຕ້ອງມານະພະຍາຍາມຢ່າງບໍ່ຢຸດຢັ້ງເພື່ອສູ້ຊົນ, ສະແດງຄຸນນະທາດ, ບົດບາດແກ່ນສານເປັນເສນາທິການໃຫ້ພັກ, ລັດຖະບານ, ອົງຄະນະພັກຕຳຫລວດສູນກາງ ແລະ ກະຊວງຕຳຫລວດບັນດາແຜນນະໂຍບາຍ, ລັດຖະນະໂຍບາຍອັນຖືກຕ້ອງໃນການສ້າງສາ ແລະ ປົກປັກຮັກສາປະເທດຊາດ.
(ແຫຼ່ງຄັດຈາກ VOV)


text:
ຫວຽດນາມ ຊຸກຍູ້ການຮ່ວມມືຮອບດ້ານກັບ ລາຊະອານາຈັກ ກຳປູເຈຍ ແລະ ສປປ ລາວ
ຜ່ານການພົບປະເຈລະຈາ, ທ່ານ ຫງວຽນຊວນຟຸກ ນາຍົກລັດຖະ ມົນຕີແຫ່ງ ສສ ຫວຽດນາມ ໄດ້ມີການແລກປ່ຽນ ຄຳຄິດຄຳ ເຫັນ ຢ່າງກົງໄປກົງມາ ກັບ ສົມເດັດ ເຕໂຊ ຮຸນແຊນ ນາຍົກລັດຖະມົນ ຕີ ແຫ່ງລາຊະອານາຈັກ ກຳປູເຈຍ ແລະ ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ກ່ຽວກັບ ຫຼາຍ ບັນຫາຄື: ບັນຫາຢູ່ທະເລຕາເວັນອອກ, ບັນຫາຊາວ ຫວຽດນາມ ອາໄສຢູ່ ກຳປູເຈຍ ແລະ ລາວ, ພິເສດແມ່ນການຍົກສູງ ປະສິດທິພາບ ການ ຮ່ວມມືດ້ານເສດຖະກິດ, ການສຶກສາລະຫວ່າງ ຫວຽດນາມ ແລະ ສອງ ປະເທດ ຢ່າງມີປະສິດທິພາບ.
ບົນພື້ນຖານດັ່ງກ່າວນັ້ນ, ສອງຝ່າຍໄດ້ສະເໜີ ບັນດາການກຳ ນົດທິດ ແລະ ວິທີແກ້ໄຂຕົວຈິງ ເພື່ອຊຸກຍູ້ການຮ່ວມມື, ແກ້ ໄຂ ບັນດາຂໍ້ຄົງຄ້າງ ຢ່າງກົງໄປກົງມາ. ເພາະສະນັ້ນ ນອກ ຈາກບັນ ດາການກຳນົດທິດຍຸດທະສາດ, ການຢ້ຽມຢາມ ສອງປະເທດ ຂອງ ທ່ານ ນາຍົກລັດຖະມົນຕີ ຫງວຽນຊວນຟຸກ ໃນຄັ້ງນີ້ ປະສົບ ຜົນສຳເລັດຢ່າງຈົບງາມ, ໄດ້ລົງນາມເອກະສານຄວາມຮ່ວມມື 13 ສະບັບ ໃນຂົງເຂດຄື: ການຄົມມະນາຄົມ-ຂົນສົ່ງ, ການຄ້າ, ການສຶກສາ ແລະ ບຳລຸງສ້າງ, ການອອກແຮງງານ, ພະລັງງານ, ກະສິກຳ, ສິນໃນນ້ຳ ແລະ ການຮ່ວມມືລະຫວ່າງ ບັນດາທ້ອງຖິ່ນ.
ອາດສາມາດເວົ້າໄດ້ວ່າ ການຢ້ຽມຢາມ 2 ປະເທດໃນຄັ້ງນີ້ ຂອງ ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສ້າງກຳລັງແຮງໃໝ່ເພື່ອຊຸກຍູ້ການພົວພັນຂອງ ຫວຽດນາມ ກັບ 2 ປະເທດ ຢ່່າງມີ ປະສິດທິພາບກວ່າເກົ່າ, ປະກອບສ່ວນເຂົ້າໃນການປົກປັກ ຮັກ ສາສັນຕິພາບ, ຄວາມສະຫງົບ, ຄວາມໝັ້ນຄົງ ແລະ ການພັດ ທະນາໃນພາກພື້ນ ແລະ ໃນໂລກອີກດ້ວຍ.
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ແລະ ທ່ານ ທອງລຸນ ສີສຸລິດ
ນາຍົກລັດຖະມົນຕີແຫ່ງ ສປປ ລາວ ທຳການພົບປະວົງແຄບ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ພົບປະເຈລະຈາກັບ
ທ່ານ ທອງລຸນ ສີສຸລິດ ນາຍົກລັດ ຖະມົນຕີ ແຫ່ງ ສປປ ລາວ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ແລະ ທ່ານ ທອງລຸນ ສີສຸລິດ
ນາຍົກລັດຖະມົນຕີແຫ່ງ ສປປ ລາວ ຮ່ວມກັນເປັນສັກຂີພິຍານ ການລົງນາມເອກະສານສຳຄັນສະບັບຕ່າງໆ
ວ່າດ້ວຍການຮ່ວມມືລະຫວ່າງ ສອງ ປະເທດ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ມອບປື້ມວັດຈະນານຸກົມຫວຽດ-ລາວ
ແລະ ລາວ-ຫວຽດ ໃຫ້ແກ່ ທ່ານ ທອງລຸນ ສີສຸລິດ ນາຍົກລັດຖະມົນຕີແຫ່ງ ສປປ ລາວ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ແລະ ທ່ານ ທອງລຸນ ສີສຸລິດ
ນາຍົກລັດຖະມົນຕີແຫ່ງ ສປປ ລາວ ໄດ້ເປັນປະທານຮ່ວມ ໃນພິທີເປີດ
ປີ ສາມັກຄີມິດຕະພາບລາວ-ຫວຽດນາມ; ຫວຽດນາມ-ລາວ ປີ 2017. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ແລະ ທ່ານ ທອງລຸນ ສີສຸລິດ
ນາຍົກລັດຖະມົນຕີ ແຫ່ງສປປ ລາວ ຕັດແຖບຜ້າ ສະຫຼອງຜົນສຳເລັດການກໍ່ສ້າງ
ໂຄງແຮມ Crowne Plaza Vientiane. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ເຂົ້າຢ້ຽມ ຂ່ຳນັບທ່ານ ບຸນຍັງ ວໍລະຈິດ
ເລຂາທິການໃຫຍ່, ປະ ທານປະເທດແຫ່ງ ສປປ ລາວ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ພົບປະແລກປ່ຽນຄຳຄິດຄຳເຫັນ
ກັບທ່ານນາງ ປານີ ຢາທໍ່ຕູ້ ປະ ທານສະພາແຫ່ງຊາດລາວ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ພົບປະກັບທ່ານ ພັນຄຳ ວິພາວັນ
ຜູ້ປະຈຳການຄະນະເລຂາທິ ການສູນກາງພັກ, ຮອງປະທານປະເທດແຫ່ງ ສປປ ລາວ. ພາບ: ຖົ໋ງເຍີດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີແຫ່ງ ສສ ຫວຽດນາມ ພົບປະກັບທ່ານ ວິໄລວົງ ບຸດດາຄຳ
ກຳມະການກົມການເມືອງ, ປະທານສະມາຄົມມິດຕະພາບ ລາວ-ຫວຽດ. ພາບ: ຖົ໋ງເຍີດ/VNA
ປະຕິບັດໂດຍ: VNA/VNP


text:
ຕອນບ່າຍວັນທີ 13 ພຶດສະພາ ຢູ່ນະຄອນ ຟຸກເຈືອ ແຂວງ ຟຸກແກງ, ທ່ານປະທານປະເທດ ຫວຽດນາມ ເຈິ່ນດ້າຍກວາງ ໃຫ້ການຕ້ອນຮັບທ່ານ ຫວ໋າງຈຽນ ເລຂາຄະນະພັກແຂວງ, ປະທານຄະນະປະຈຳສະພາຜູ້ແທນປະຊາຊົນແຂວງ ຟຸກແກງ ແລະ ທ່ານ ຫວູຟູກົວ ເຈົ້າແຂວງແຂວງ ຟຸກແກງ
ທ່ານປະທານປະເທດ ຫວຽດນາມ ເຈິ່ນດ້າຍກວາງ ໃຫ້ການຕ້ອນຮັບທ່ານ ຫວ໋າງຈຽນ ເລຂາຄະນະພັກແຂວງ ຟຸກແກງ
ທ່ານປະທານປະເທດ ເຈີ່ນດ້າຍກວາງ ປາດຖະໜາວ່າ ໃນໄລຍະຈະມາເຖິງ ແຂວງ ຟຸກແກງ ເພີ່ມທະວີການຮ່ວມມືຕ່າງຝ່າຍຕ່າງມີມີຜົນປະໂຫຍດກັບບັນດາທ້ອງຖິ່ນ ຫວຽດນາມ ກ່ວາອີກ; ຍູ້ແຮງບັນດາການເຄື່ອນໄຫວພົວພັນແລກປ່ຽນ, ແລກປ່ຽນຄະນະຜູ້ແທນທຸກຂັ້ນ; ຊຸກຍູ້ການຮ່ວມມືເສດຖະກິດ - ການຄ້າ, ການລົງທຶນ. ທ່ານປະທານປະເທດ ເຈີ່ນດ້າຍກວາງ ສະເໜີແຂວງ ຟຸກແກງ ເພີ່ມທະວີການນຳເຂົ້າບັນດາຜະລິດຕະພັນຂອງ ຫວຽດນາມ ທີ່ມີທ່າແຮງ, ພິເສດແມ່ນກະສິກຳ, ປ່າໄມ້, ສິນໃນນ້ຳ.
ສ່ວນທ່ານ ຫວ໋າງຈຽນ ເລຂາຄະນະພັກແຂວງຢືນຢັນວ່າ ອົງຄະນະພັກ, ອຳນາດການປົກຄອງແຂວງ ຟຸກແກງ ຍາມໃດກໍ່ຖືເປັນສຳຄັນການພົວພັນຮ່ວມມືມິດຕະພາບກັບ ຫວຽດນາມ, ປາດຖະໜາຢາກພ້ອມກັບບັນດາທ້ອງຖິ່ນ ຫວຽດນາມ ປະຕິບັດຄວາມຮັບຮູ້ລວມຂອງການນຳຂັ້ນສູງ 2 ປະເທດເປັນຢ່າງດີ, ຊຸກຍູ້ການຮ່ວມມືນັບມື້ນັບມີປະສິດທິຜົນ, ແທດຈິງ. ຜ່ານນັ້ນ ປະກອບສ່ວນເພີ່ມທະວີການພົວພັນຄູ່ຮ່ວມມືຍຸດທະສາດຮອບດ້ານ ຫວຽດນາມ - ຈີນ.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີ ຟ້າມບິ່ງມິງ ເຂົ້າຮ່ວມບັນດາກອງປະຊຸມກຽມໃຫ້ກອງປະຊຸມຂັ້ນສູງ ອາຊຽນ 27
ທ່ານຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີ
ວ່າການກະຊວງການຕ່າງປະເທດ ຫວຽດນາມ
(ພາບປະກອບ)
ວັນທີ 20/11 ຄະນະຜູ້ແທນ ຫວຽດນາມ ໂດຍທ່ານຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ນຳໜ້າ, ເຂົ້າຮ່ວມ ແລະ ປະກອບຄຳເຫັນຢ່າງຕັ້ງໜ້າຢູ່ບັນດາກອງປະຊຸມກຽມໃຫ້ກອງປະຊຸມຂັ້ນສູງ ອາຊຽນ ຄັ້ງທີ 27 ແລະ ບັນດາກອງປະຊຸມຂັ້ນສູງທີ່ກ່ຽວຂ້ອງຢູ່ນະຄອນຫລວງ ກົວລາລຳເປີ ປະເທດ ມາເລເຊຍ. ທີ່ບັນດາກອງປະຊຸມນີ້, ທ່ານຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ສະເໜີ ອາຊຽນ ຄວນປະຕິບັດວິໄສທັດປະຊາຄົມ ອາຊຽນ 2025 ແລະ ບັນດາແຜນການຜັນຂະຫຍາຍວິໄສທັດໃນ 3 ເສົາຄ້ຳຢ່າງມີປະສິດທິຜົນ. ທ່ານຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ກໍສະເໜີ ອາຊຽນ ສະຫງວນບຸລິມະສິດໃຫ້ແກ່ການຜັນຂະຫຍາຍແຜນການສັງລວມເຊື່ອມຕໍ່ ອາຊຽນ ແລະ ຂໍ້ລິເລີ່ມຮ່ວມສຳພັນ ອາຊຽນ (IAI) ກ່ຽວກັບຮັດແຄບຊ່ອງຫວ່າງພັດທະນາ, ໃນນັ້ນ ເອົາໃຈໃສ່ເປັນພິເສດ ເຖິງການສ້າງບັນຊີລາຍຊື່ບັນດາໂຄງການບຸລິມະສິດໃຫ້ເໝາະສົມກັບຄວາມຮຽກຮ້ອງຕ້ອງການຂອງບັນດາປະເທດເຂດອະນຸພາກພື້ນແມ່ນ້ຳຂອງ. ທ່ານຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແບ່ງປັນບັນດາການຜັນແປຢ່າງສັບສົນຢູ່ທະເລຕາເວັນອອກ, ສະເໜີ ອາຊຽນ ຄວນສືບຕໍ່ສະແດງລັກສະນະລວມ ແລະ ບົດບາດເປັນເຈົ້າການໃນບັນຫານີ້ ເພື່ອແນໃສ່ຮັບປະກັນສັນຕິພາບ, ສະຖຽນລະພາບ, ຄວາມສະຫງົບ, ປອດໄພໃນການເດີນທະເລ ແລະ ການບິນຢູ່ທະເລຕາເວັນອອກ; ເນັ້ນໜັກເຖິງເລື່ອງເຄົາລົບບັນດາຫລັກຖານຂອງກົດໝາຍສາກົນ ແລະ ສົນທິສັນຍາຂອງ ສປຊ ກ່ຽວກັບກົດໝາຍວ່າດ້ວຍທະເລປີ 1982 (UNCLOS), ປະຕິບັດຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC) ຢ່າງຄົບຖ້ວນ ແລະ ມີປະສິດທິຜົນ, ໃຫ້ຄຳໝັ້ນສັນຍາບໍ່ນຳໃຊ້ກຳລັງທະຫານຢູ່ທະເລຕາເວັນອອກ ແລະ ສຳເລັດປະມວນຂໍ້ກຳນົດກ່ຽວກັບການປະພຶດຢູ່ທະເລຕາເວັນອອກ (COC) ໂດຍໄວ.
ແລະໃນວັນດຽວກັນ, ທ່ານຟ້າມບິ່ງມິງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ມີການພົບປະ 2 ຝ່າຍກັບ ທ່ານ Vivian Balakrishnan ລັດຖະມົນຕີວ່າການກະຊວງການຕ່າງປະເທດ ສິງກະໂປ.
(ແຫຼ່ງຄັດຈາກ VOV)


text:
ໃນວັນທີ 12 ມັງກອນ 2018 ທີ່ຜ່ານມານີ້ ຢູ່ທີ່ຫ້ອງປະຊຸມຂອງ ວິທະຍາໄລກະສິກຳ ແລະ ປ່າໄມ້ ພາກເໜືອ ໄດ້ໃຫ້ການຕ້ອນຮັບ ການມາແລກປ່ຽນບົດຮຽນວຽກງານຊາວໜຸ່ມ ຈາກ ວິທະຍາໄລຄູດົງຄຳຊ້າງ (ນະຄອນຫຼວງວຽງຈັນ). ເຊິ່ງເປັນປະທານໂດຍ ສະຫາຍ ປອ. ອຸໄທ ສຸກຂີ ຮອງອຳນວຍການວິທະຍາໄລວິທະຍາໄລກະສິກຳ ແລະ ປ່າໄມ້ ພາກເໜືອ ແລະ ສະຫາຍ ອຈ ນາງ ວິລາ ແສງສະຫວ່າງ ຜູ້ອຳນວຍການ ວິທະຍາໄລຄູ ດົງຄຳຊ້າງ. ເຊິ່ງມີແຂກເຂົ້າຮ່ວມ 25 ສະຫາຍ, ຍິງ 12 ສະຫາຍ. ໃນນັ້ນ ມາຈາກ ວິທິຍາໄລຄູ ດົງຄຳຊ້າງ 19 ສະຫາຍ, ຍິງ 9 ສະຫາຍ. ຈຸດປະສົງ ເພື່ອແລກປ່ຽນບົດຮຽນວຽກງານຊາວໜຸ່ມ ແລະ ການຈັດກິດຈະກຳກິລາບານເຕະ. ໃນພິທີ ສະຫາຍ ປອ. ອຸໄທ ສຸກຂີ ຮອງອຳນວຍການວິທະຍາໄລກະສິກຳ ແລະ ປ່າໄມ້ ພາກເໜືອ ກ່າວຄຳຕ້ອນຮັບ ຄະນະຊາວໜຸ່ມວິທິຍາໄລຄູ ດົງຄຳຊ້າງ, ຫຼັງຈາກນັ້ນ ທາງຄະນະຊາວໜຸ່ມທັງ 2 ວິທະຍາໄລ ກໍພັດປ່ຽນກັນຂຶ້ນນຳສະເໜີການເຄື່ນໄຫວ ແລະ ການຈັດຕັ້ງປະຕິບັດກິດຈະກຳຂອງຕົນທີ່ໄດ້ປະຕິບັດມາ ແລະ ໄດ້ປຶກສາຫາລືກ່ຽວກັບການຈັດກິດຈະກຳຕ່າງໆຂອງສະມາຊິກຊາວໜຸ່ມ. ພາຍຫຼັງ ສຳເລັດກອງປະຊຸມແລ້ວ ທາງວິທະຍາໄລຄູ ດົງຄຳຊ້າງ ໄດ້ມອບຊຸດກິລາ ຈຳນວນ 15 ຊຸດໃຫ້ແກ່ ວກປໜ ແລະ ສະມາຊິກຊາວໜຸ່ມທັງ 2 ສະຖາບັນ ກໍໄດ້ແຂ່ງຂັນກິລາບານເຕະ ເພື່ຶອສ້າງສາຍສຳພັນ ແລະ ຄວາມສະມັກຄີ ມິດໄມຕຣີອັນດີງາມ ລະຫວ່າງ ວິທະຍາໄລກະສິກຳ ແລະ ປ່າໄມ້ ພາກເໜືອ ກັບ ວິທະຍາໄລຄູ ດົງຄຳຊ້າງ ອີກດ້ວຍ.
ຂຽນຂ່າວໂດຍ: ສີສະຫວາດ


text:
ໃນວັນທີ 31 ພຶດສະພາ 2017, ທີ່ ໂຮງແຮມລາວພຣາຊາ, ນະຄອນຫລວງວຽງຈັນ, ກະຊວງການຕ່າງປະເທດ ໄດ້ຈັດກອງປະຊຸມປຶກສາຫາລື ກ່ຽວກັບ ແຜນດຳເນີນງານແຫ່ງຊາດ ສຳລັບການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ (ປພຍ ຫລື SDGs) ຮອດປີ 2030 ຢູ່ ສປປ ລາວ. ໃຫ້ກຽດກ່າວເປີດກອງປະຊຸມໂດຍທ່ານ ທອງຜ່ານ ສະຫວັນເພັດ, ຮອງລັດຖະມົນຕີກະຊວງການຕ່າງປະເທດ ແລະ ການເປັນປະທານຮ່ວມຂອງ ທ່ານ ອານຸພາບ ວົງໜໍ່ແກ້ວ, ຫົວໜ້າກົມອົງການຈັດຕັ້ງສາກົນ, ທັງເປັນຫົວໜ້າກອງເລຂາຄະນະຊີ້ນຳລະດັບຊາດ ເພື່ອການຈັດຕັ້ງປະຕິບັດ ປພຍ ແລະ ທ່ານ ນາງ ກາຣີນາ ອີມໂມເນນ, ຜູ້ປະສານງານອົງການ ສປຊ, ທັງເປັນຜູ້ຕາງໜ້າອົງການ ສປຊ ເພື່ອການພັດທະນາ ປະຈຳ ສປປ ລາວ, ເຊິ່ງມີຜູ້ຕາງໜ້າຈາກບັນດາກະຊວງ, ອົງການຈັດຕັ້ງມະຫາຊົນ, ສະຖານເອກອັກຄະລັດຖະທູດ, ອົງການເຄືອຂ່າຍສະຫະປະຊາຊາດ, ອົງການຈັດຕັ້ງສາກົນ, ອົງການຈັດຕັ້ງສາກົນທີ່ບໍ່ສັງກັດລັດຖະບານ, ອົງການຈັດຕັ້ງທາງສັງຄົມຂອງລາວ ແລະ ພາກເອກະຊົນ ລວມທັງໝົດຈຳນວນ (100) ກວ່າທ່ານເຂົ້າຮ່ວມ.
ທ່ານ ຮອງລັດຖະມົນຕີກະຊວງການຕ່າງປະເທດ ໄດ້ຊີ້ໃຫ້ເຫັນຄວາມສຳຄັນຂອງກອງປະຊຸມຄັ້ງນີ້ ທີ່ເປັນກອງປະຊຸມເປີດກວ້າງລະຫວ່າງລັດຖະບານ ແລະ ຄູ່ຮ່ວມພັດທະນາ ເພື່ອປຶກສາຫາລືກ່ຽວກັບການຈັດຕັ້ງປະຕິບັດເປົ້າຫມາຍການພັດທະນາຢູ່ ສປປ ລາວ ໃນນັ້ນ, ທ່ານ ໄດ້ເນັ້ນເຖິງການປູກຈິດສຳນຶກ ການສ້າງຄວາມຄວາມເຂົ້າໃຈ ແລະ ການມີສ່ວນຮ່ວມຂອງທຸກພາກສ່ວນທີ່ກ່ຽວຂ້ອງ ລວມທັງການເຊື່ອມສານເປົ້າຫມາຍການພັດທະນາແບບຍືນຍົງ ເຂົ້າໃນແຜນພັດທະນາ ທັງຢູ່ສູນກາງ ແລະ ທ້ອງຖິ່ນ ກໍຄືການສ້າງແຜນດຳເນີນງານ ສຳລັບ ປພຍ ຮອດປີ 2030 ເພື່ອເປັນບ່ອນອີງສຳລັບການວາງແຜນ ແລະ ການລະດົມທຶນຮອນເພື່ອການພັດທະນາ ຕາມສະພາບເງື່ອນໄຂ ແລະ ທ່າແຮງຂອງປະເທດ.
ໃນກອງປະຊຸມຄັ້ງນີ້, ຜູ້ເຂົ້າຮ່ວມ ໄດ້ຮັບຟັງການສະເຫນີກ່ຽວກັບຕົວຊີ້ບອກແຫ່ງຊາດ ສຳລັບເປົ້າໝາຍການພັດທະນາແບບຍືນຍົງ ໂດຍວິທະຍາກອນຈາກກະຊວງແຜນການ ແລະ ການລົງທຶນ ແລະ ສູນສະຖິຕິແຫ່ງຊາດ, ພ້ອມທັງ ການສະເໜີແຜນດຳເນີນງານ ປພຍ ໃນຕໍ່ໜ້າ ແລະ ການສະໜອງທຶນເພື່ອການພັດທະນາ ໂດຍວິທະຍາກອນຈາກກະຊວງການຕ່າງປະເທດ ແລະ ກະຊວງການເງິນ. ຫລັງຈາກນັ້ນ, ຜູ້ເຂົ້າຮ່ວມ ກໍໄດ້ປຶກສາຫາລື ແລະ ປະກອບຄຳຄິດຄຳເຫັນໃສ່ແຜນດຳເນີນງານດັ່ງກ່າວ ເພື່ອໃຫ້ແທດເໝາະກັບເງື່ອນໄຂ ແລະ ສະພາບຕົວຈີງຂອງ ສປປ ລາວ, ພ້ອມທັງ ເນັ້ນຄວາມສຳຄັນຂອງການມີສ່ວນຮ່ວມຂອງທຸກພາກສ່ວນ ແລະ ການເຜີຍແຜ່ວຽກງານ ປພຍ ໃຫ້ທຸກຂະແໜງການ, ນັກສຶກສາ ແລະ ປະຊາຊົນທົ່ວໄປ ແຕ່ສູນກາງຮອດທ້ອງຖິ່ນ ເພື່ອໃຫ້ມີຄວາມເຂົ້າໃຈກ່ຽວກັບວຽກງານດັ່ງກ່າວຂື້ນຕື່ມ.
ໃນໄລຍະຜ່ານມາ, ລັດຖະບານ ສປປ ລາວ ໄດ້ມີຄວາມພະຍາຍາມ ໃນການເຊື່ອມສານທັງ 17 ເປົ້າໝາຍການພັດທະນາແບບຍືນຍົງ ເຂົ້າໃນແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ VIII ແລະ ໄດ້ຮັບຮອງເອົາເປົ້າ ໝາຍການພັດທະນາແບບຍືນຍົງສະເພາະຂອງຕົນ ເປັນເປົ້າຫມາຍ ທີ່ 18: ຊີວິດທີ່ປອດໄພຈາກລູກລະເບີດທີ່ຍັງບໍ່ທັນແຕກ (Lives safe from UXO) ແນໃສ່ການແກ້ໄຂຄວາມທຸກຍາກຂອງປະຊາຊົນລາວບັນດາເຜົ່າ, ນຳພາປະເທດຊາດຫລຸດພົ້ນອອກຈາກສະຖານະດ້ອຍພັດທະນາ ແລະ ກາຍເປັນປະເທດທີ່ມີລາຍຮັບປານກາງພາຍໃນປີ 2030. ເພື່ອໃຫ້ບັນລຸໄດ້ຕາມເປົ້າໝາຍດັ່ງກ່າວ ທຸກໆພາກສ່ວນທັງພາກລັດ, ເອກະຊົນ ແລະ ອົງການຈັດຕັ້ງສາກົນຕ່າງໆ ແລະ ຄູ່ຮ່ວມມືເພື່ອການພັດທະນາ ຕ້ອງໄດ້ເພີ້ມທະວີຄວາມພະຍາຍາມ ແລະ ສົ່ງເສີມການຮ່ວມມືເພື່ອການພັດທະນາ ໂດຍການນຳໃຊ້ທ່າແຮງ ແລະ ຊັບພະຍາກອນທີ່ມີຢູ່ໃຫ້ມີປະສິດທິພາບ ແລະ ປະສິດທິຜົນ ເພື່ອຮັບປະກັນວ່າປະຊາຊົນລາວທຸກໆຄົນໄດ້ຮັບໂອກາດໃນການພັດທະນາ ແລະ ມີຊີວິດການເປັນຢູ່ທີ່ດີຂື້ນເທື່ອລະກ້າວ.


text:
ບັນດາເຈົ້າໜ້າທີ່ເຂົ້າຮ່ວມກອງປະຊຸມ
(ພາບ: ຟ້າມວັນຖັງ/TTXVN)
ພາຍຫຼັງປະຊຸມເປັນເວລາ 2 ວັນ (16 – 17/2), ກອງປະຊຸມລັດຖະມົນຕີການຕ່າງປະເທດ ກຸ່ມບັນດາພື້ນຖານເສດຖະກິດ ພັດທະນາ ແລະ ຫາກໍ່ພົ້ນເດັ່ນຂຶ້ນແຖວໜ້າຂອງໂລກ (G20) ໄດ້ຖືກອັດລົງຢູ່ນະຄອນ Bonn, ປະເທດ ເຢຍລະມັນ, ດ້ວຍຖະແຫຼງການຮ່ວມສະໜັບສະໜູນກົນໄກຮ່ວມມືຫຼາຍຝ່າຍ, ແກ້ໄຂທຸກໆສິ່ງທ້າທາຍທົ່ວໂລກ. ໃນການປະຊຸມຂ່າວຮ່ວມພາຍຫຼັງສິ້ນສຸດກອງປະຊຸມ, ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ເຢຍລະມັນ Sigmar Gabriel, ໄດ້ຢືນຢັນວ່າ: G20 ພວມມີບົດບາດນັບມື້ນັບໃຫຍ່ຫຼວງໃນຄວາມມານະພະຍາຍາມລວມແກ້ໄຂບັນດາບັນຫາທົ່ວໂລກຄື: ການປ່ຽນແປງຂອງດິນຟ້າອາກາດ, ການຂາດນ້ຳໃຊ້… ເຊິ່ງຕາມທ່ານແລ້ວ, ການຮ່ວມມືຫຼາຍຝ່າຍແມ່ນມາດຕະການໜຶ່ງດຽວສຳລັບບັນດາສິ່ງທ້າທາຍດັ່ງກ່າວ. ໃນຂອບເຂດກອງປະຊຸມ, ບັນດາລັດຖະມົນຕີການຕ່າງປະເທດທີ່ຕາງໜ້າໃຫ້ບັນດາພື້ນຖານເສດຖະກິດໃຫຍ່ຂອງໂລກ ໄດ້ສຸມໃສ່ປຶກສາຫາລືກ່ຽວກັບໂຄງການພັດທະນາແບບຍືນຍົງປີ 2030, ພິຈາລະນາບັນດາມາດຕະການສະກັດກັ້ນການປະທະກັນ, ສ້າງສັນຕິພາບ ແລະ ເພີ່ມທະວີການຮ່ວມມືກັບ ອາບຟຣີກາ.
ຕາມທ່ານ ຫວູກວາງມີງ, ຜູ້ຊ່ວຍວຽກລັດຖະມົນຕີການຕ່າງປະເທດ ຫວຽດນາມ ແລ້ວ, ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຟ້າມບີ່ງມີງ ໄດ້ຢັ້ງຢືນແຜນນະໂຍບາຍພົວພັນຕ່າງປະເທດເປີດກ້ວາງ, ຫັນເປັນຫຼາຍຮູບຫຼາຍແບບ, ຫຼາຍຝ່າຍ, ເປັນເຈົ້າການ, ຕັ້ງໜ້າເຊື່ອມໂຍງເຂົ້າກັບສາກົນຂອງ ຫວຽດນາມ. ທ່ານຮອງນາຍົກລັດຖະມົນຕີ, ລັດຖະມົນຕີກະຊວງການຕ່າງປະເທດ ຟ້າມບີ່ງມີງ ກໍ່ໄດ້ສະເໜີບັນດາປະເທດ G20 ເພີ່ມທະວີການໜູນຊ່ວຍບັນດາປະເທດພວມພັດທະນາປະຕິບັດບັນດາຈຸດໝາຍພັດທະນາແບບຍືນຍົງ, ພິເສດແມ່ນໃນຂົງເຂດພື້ນຖານໂຄງລ່າງ, ພັດທະນາແຫຼ່ງຊັບພະຍາກອນມະນຸດ, ຖ່າຍທອດເຕັກໂນໂລຢີ ແລະ ຕ້ານການປ່ຽນແປງຂອງດິນຟ້າອາກາດ. ດ້ວຍຖານະເປັນປະເທດເຈົ້າພາບ APEC 2017, ຫວຽດນາມ ຕັ້ງໜ້າເຂົ້າຮ່ວມ ແລະ ປະກອບສ່ວນໃນບັນດາການເຄື່ອນໄຫວ ແລະ ກອງປະຊຸມ G20 ປີນີ້. ບັນດາການປະກອບສ່ວນແທດຈິງ ແລະ ຕັ້ງໜ້າຂອງ ຫວຽດນາມ ໄດ້ຮັບການຕີລາຄາສູງຈາກປະເທດເຈົ້າພາບ ເຢຍລະມັນ ແລະ ບັນດາສະມາຊິກເຂົ້າຮ່ວມ G20.
(ແຫຼ່ງຄັດຈາກ VOV)


text:
ເຊີນຮັບຟັງພຣະທັມມະເທສະໜາເລື່ອງ :ບຸນປີໃໝ່ ໂດຍພຣະອາຈານຫຸມເພັງ Advertisements
ຄວາມເປັນມາຂອງພຸດທະສາສນາໃນລາວ
ຂໍເຊີນພຸດທະສາສນິກະຊົນທັງຫລາຍ ເຂົ້າຮັບຟັງຄວາມເປັນມາຂອງພຸດທະສາສນາໃນລາວ ສະແດງໂດຍ: ຍາທ່ານໃຫຍ່ ມະຫາງອນ ດຳຣົງບຸນ, ປະທານອົງການພຸດທະສາສນາສຳພັນລາວ ອົງປັດຈຸບັນ.
ພົມມະວິຫາຣກະຖາ
ນະໂມ ຕັດສະ ພະຄະວະໂຕ ອະຣະຫະໂຕ ສັມມາສັມພຸດທັດສະ ນະໂມ ຕັດສະ ພະຄະວະໂຕ ອະຣະຫະໂຕ ສັມມາສັມພຸດທັສສະ ນະໂມ ຕັດສະ ພະຄະວະໂຕ ອະຣະຫະໂຕ ສັມມາສັມພຸດທັສສະ ສັພພາ ທິສາ ອະນຸປະຣິຄັມມະ ເຈຕະນາ ເນວັຊຊະຄາປິຍະຕະຣະມັຕ…
ຄວາມໝາຍຂອງນະໂມ
ນະໂມເປັນຄຳທີ່ພຸດທະບໍລິສັດທົ່ວໄປໄດ້ຍິນ ໄດ້ຟັງຢູ່ສະເໝີ ທັງທີ່ໄດ້ກ່າວຢູ່ສະເໝີ ແລະກ່າວຢູ່ບໍ່ໄດ້ຂາດ. ໂດຍສະເພາະໃນພິທີການໃຫ້ທານຂອງຊາວພຸດໄດ້ຈັດຕັ້ງຂຶ້ນ ເພື່ອພ່ຳເພັງກຸສົນ ມີການໃຫ້ທານຮັກສາສິນ, ຈະເລີນພາວະນາໃນເບື້ອງຕົ້ນ ກໍໄດ້ມີການຕັ້ງນະໂມກ່ອນ ເພາະນະໂມເປັນຮາກແກ້ວຂອງທັມທັງຫລາຍ ເປັນຄຳຈິງ ທັມເຫຼົ່າອື່ນຈະເກີດສົມບູນຂຶ້ນໄດ້ກໍຕ້ອງອາໄສຮາກແກ້ວຄື ນະໂມເສັຍກ່ອນ ປຽບອຸປະມາຄືກັບຕົ້ນໄມ້, ຕົ້ນກໍດີດອກແລະໝາກກໍດີ ຈະເກີດມີຂຶ້ນໄດ້ ກໍຕ້ອງອາໄສຮາກແກ້ວຂອງມັນ. ຖ້າບໍ່ມີຮາກແກ້ວແລ້ວ ຕົ້ນດອກແລະໝາກ ກໍເປັນໄປບໍ່ໄດ້ ທັມອື່ນໆກໍອາໄສຮາກແກ້ວ ຄື ນະໂມຈິ່ງຈະເກີດຂຶ້ນໄດ້ ເພາະເຫດນັ້ນ ພຸດທະບໍລິສັດ ເວລາຈະທຳສາສນາພິທີ ໄຫວ້ພຣະສູດມົນ ຈະອາຣາທະນາສີນ ອາຣາທະນາເທສ ກໍພາກັນນິຍົມວ່ານະໂມສາກ່ອນເປັນເບື້ອງຕົ້ນ. ພຣະພິກຂຸສາມະເນນ ຈະສູດມົນ ຫລືຈະເທສນາ ເບື້ອງຕົ້ນກໍຕ້ອງໄດ້ຕັ້ງນະໂມກ່ອນ. ເມື່ອເປັນຢ່າງນີ້ແລ້ວ ພວກເຮົາທີ່ເປັນພຸດທະສາສະນິກະຊົນ ນັບຖືພຣະພຸດທະເຈົ້າ, ພຣະທັມ ແລະພຣະສົງເປັນທີ່ລະນຶກນັ້ນ ຄວນພິຈາລະນາເບິ່ງວ່າ ບູຮານອາຈານມີຄວາມໝາຍແລະປະສົງຢ່າງໃດ ຈິ່ງພາກັນຕັ້ງນະໂມກ່ອນແນວອື່ນ. ເມື່ອພິຈາລະນາແລ້ວ ຄົງໄດ້ຄວາມວ່າ ບູຮານອາຈານມີຄວາມໝາຍປະສົງຢາກຈະສັ່ງສອນ ອະນຸຊົນຮຸ່ນຫລັງໃຫ້ຮູ້ສຶກສຳນຶກວ່າ ນະໂມເປັນສິ່ງທີ່ສຳຄັນ ເພາະນະໂມ ແປວ່າ ຄວາມອ່ອນນ້ອມ, ຄວາມອ່ອນນ້ອມນັ້ນມີ 3 ປະການຄື:
ຫລັກ 10 ປະການ ໃນການປະຕິບັດທັມໃຫ້ໄວທີ່ສຸດ
ພຣະພຸດທະອົງຊົງພຣະເມດຕາຕັດສອນ ເມື່ອວັນພະຫັດທີ 8 ເດືອນຕຸລາ ປີ 2535 ທີ່ວັດທ່າຊຸງ ມີຄວາມສຳຄັນວ່າ ການປຕິບັດທັມຂອງຕະຖາຄົດຕ້ອງໄວໆ ບໍ່ຊັກຊ້າ, ບໍ່ປະໝາດ ໂດຍພະຍາຍາມໃຊ້ເວລາໃຫ້ເກີດປະໂຫຍດຫລາຍທີ່ສຸດ ຫລື ເສຍເວລານ້ອຍທີ່ສຸດ ອາດຕະມາຂໍສະຫລຸບເປັນຂໍ້ໆ ເພື່ອສະດວກໃນການຈົດຈຳ ແລ້ວນຳໄປປະຕິບັດໃຫ້ເກີດມັກຜົນ ມີຫລັກ 10 ປະການດັ່ງນີ້:…
ຄວາມສຸກຈາກການມີຊີວິດແບບລຽບງ່າຍ
ຄວາມສຸກເປັນສິ່ງທີ່ໃຫ້ຄຳນິຍາມຍາກຖ້າບໍ່ເຂົ້າໃຈ. ເຮົາຄວນຈະຖາມຕໍ່ໄປວ່າ ສຸກແບບໃດຈິ່ງເອີ້ນວ່າ ຄວາມສຸກ? ຖ້າຈະຕອບວ່າ ຄວາມສຸກເກີດຂື້ນຈາກຄວາມພໍໃຈ ສົມມຸດວ່າ ຄວາມພໍໃຈເກີດຈາກສິ່ງທີ່ໄດ້ເຮັດໃນທາງທີ່ບໍ່ຖືກຕ້ອງເດ ມັນຈະມີຜົນເປັນແນວໃດຕໍ່ໄປ ແນ່ນອນແລ້ວວ່າ ຖ້າເຮັດບໍ່ຖືກຕ້ອງຕາມຫຼັກສິນທັມ, ຮີດຄອງປະເພນີ ແລະກົດໝາຍບ້ານເມືອງ ມັນກໍຈະເປັນຄວາມສຸກແບບຊົ່ວຄາວທີ່ເກີດຈາກຄວາມເຂົ້າໃຈຜິດຂອງຜູ້ທີ່ກະທຳ ເຖິງແມ່ນວ່າການກະທຳນັ້ນຈະບໍ່ດີ ແບບນີ້ເຂົາເອີ້ນວ່າ ມີຄວາມສຸກແບບບໍ່ມີບຸນຫຼືຄູນຄວາມດີຮັບປະກັນ. ຄວາມສຸກໃນທາງພຣະພຸດທະສາສະໜາ ເພິ່ນຈຳແນກອອກເປັນ 2…
ກອງປະຊຸມຄະນະບໍລິຫານການສຶກສາສົງທົ່ວປະເທດ ຄັ້ງທີ 13
ເມື່ອວັນທີ 28-30 ພະຈິກ 2017 ໄດ້ມີການໄຂກອງປະຊຸມຜູ້ບໍລິຫານການສຶກສາສົງທົ່ວປະເທດຄັ້ງທີ XIII ຂຶ້ນຢ່າງເປັນທາງການ ທີ່ສະໂມສອນແຂວງ, ເມືອງຫ້ວຍຊາຍ, ແຂວງບໍ່ແກ້ວ ໂດຍໄດ້ຮັບຄວາມເມດຕາເປັນປະທານໃນກອງປະຊຸມໂດຍ ຍາທ່ານໃຫຍ່ ມະຫາງອນ ດຳລົງບຸນ, ປະທານສູນກາງອົງການພຸດທະສາສນາ. ພ້ອມນີ້ກໍໄດ້ມີພຣະມະຫາເຖຣານຸເຖຣະ ທີ່ເປັນປະທານ ອພສ ແຂວງ ແລະຜູ້ຮັບຜິດຊອບວຽກງານກຳມາທິການສຶກສາສົງນັບແຕ່ຂັ້ນສູນກາງລົງຮອດຂັ້ນແຂວງ,ຂັ້ນເມືອງ…
ງານບຸນເຂົ້າກັມປະຈຳປີ ທີ່ວັດຈອມເພັດ ເມືອງປາກເຊ
ວັດຈອມເພັດ ເປັນວັດທີ່ມີຄວາມສຳຄັນທາງພຸດທະສາສນາອີກວັດໜຶ່ງ ໃນປະເທດລາວ ເວົ້າສະເພາະຢູ່ໃນເຂດບ້ານດອນເຂາະ, ເມືອງປາກເຊ,ແຂວງຈຳປາສັກ ມີເນື້ອທີ່ປະມານ 23 ເຮັກຕາ. ວັດແຫ່ງນີ້ເປັນທີ່ປະດິດສະຖານພຣະເຈົ້າໃຫຍ່ອົງຫລວງ ທີ່ມີລວງສູງນັບແຕ່ຖານຂຶ້ນໄປ 30 ແມັດ, ໜ້າຕັກ 27 ແມັດ, ປາງມາຣະວິໄຊ(ປາງຊະນະມານ) ພາຍໃຕ້ການນຳພາກໍ່ສ້າງໂດຍ ພຣະອາຈານໃຫຍ່ ມະຫາສຸວັນ ຈັນທະລາດ,…
ອານິສົງສ໌ຂອງການປະຕິບັດທັມ
ປະໂຫຍດຂອງການກຳໜົດ 1. ຈິດຕັ້ງໝັ້ນເປັນສະມາທິ(ຂະນິກະສະມາທິ) 2. ເກີດສະຕິສັມປະຊັນຍະ ລະອັດຕາຕົວຕົນ 3. ສັ່ງສົມເຫດປັດໄຈ ເພື່ອເວັ້ນໄກຈາກກິເລສ 4. ຮູ້ຖ້ວນທົ່ວຢ່າງວິເສດ ໃນປັດຈຸບັນຂະນະ 5. ລະຄວາມຄຽດແຄ້ນ ສະສົມຍານຢັ່ງຮູ້ 6. ກອບກູ້ອິດສະລະພາບ, ກຳຮາບກິເສສ ປະໂຫຍດຂອງການນັ່ງກຳໜົດ(ສະມາທິ) 1.…
ຄວາມສຳຄັນຂອງການຢູ່ປະຣິວາສະກັມ(ບຸນເຂົ້າກັມ)
ຄວາມສຳຄັນຂອງການຢູ່ປະຣິວາສະກັມ(ບຸນເຂົ້າກັມ) ການເຂົ້າປະຣິວາສະກັມ ຫລື ບຸນເຂົ້າກັມ ເປັນປາງບຸນໜຶ່ງທີ່ນອນຢູ່ໃນຮີດ 12 ຄອງ 14. ຮີດ 12 ເປັນປາງບຸນທີ່ນັກປາດທາງພຸດທະສາສນາແຕ່ບູຮານ ແຕ່ງຂຶ້ນ ເພື່ອຍົກເອົາປາງບຸນສຳຄັນຂຶ້ນມາປະຕິບັດໃນແຕ່ລະເດືອນ ເພື່ອເປັນກຸສະໂລບາຍໃຫ້ຄົນລາວຊາວພຸດ ມີກິດຈະກຳໃນການເຮັດບຸນບໍ່ຂາດທຸກເດືອນ. ຮີດ ມາຈາກຄຳວ່າ: ຈາຣິຕະ ຫລື ຈາຮີດ…


text:
ສືບຕໍ່ ຮັກສາ,ເພີ່ມພູນ ຄູນສ້າງ ແລະ ເສີມຂະ ຫຍາຍ ມູນເຊື້ອ-ຜົນງານ ສາຍ ພົວພັນ ມິດຕະພາບ ແລະ ການຮ່ວມມື ພິເສດ ຮອບດ້ານ ລາວ-ຫວຽດນາມ, ຫວຽດນາມ-ລາວ.
ທ່ານຜູ້ຟັງ! ລາວ-ຫວຽດນາມ ແມ່ນມີທີ່ຕັ້ງຢູ່ ໃນແຫຼມ ອິນດູຈີນ ທີ່ມີຊາຍແດນ ຕິດຈອດກັນ ແບບດິນ ຕໍ່ແຜ່ນ, ກວມເອົາ 10 ແຂວງ ຂອງລາວ ແລະ 10 ແຂວງຂອງ ຫວຽດນາມ, ພ້ອມກັນນີ້ ປະຊາຊົນ ທັງສອງ ຊາດ ຍັງມີມູນເຊື້ອ ການພົວພັນ ໄປມາຫາສູ່ກັນມາ ແຕ່ດົນານ, ຈາກນັ້ນ ກໍ່ໄດ້ຮັບການ ຍົກລະດັບ ເປັນການພົວພັນ ທີ່ສະໜິດ ສະໝົມ ແລະ ແໜ້ນແຟ້ນ ຍິ່ງໆຂື້ນ ເຊິ່ງເອີ້ນວ່າ ສາຍພົວພັນ ພິເສດ ແລະ ຮ່ວມສຳພັນ ສູ້ຮົບ ຫຼື ສາຍພົວພັນ ມິດຕະພາບ ແລະ ການຮ່ວມມື ພິເສດ ຮອບດ້ານ ໂດຍແມ່ນ ປະທານ ໂຮ່ຈິີມິນ ເປັນຜູ້ກໍ່ຕັ້ງ ພ້ອມກັບ ປະທານ ໄກສອນ ພົມວິຫານ, ປະທານ ສຸພານຸວົງ ໃນໄລຍະ ຕໍ່ສູ້ກູ້ຊາດ ໄດ້ພ້ອມກັນ ຜ່ານຜາ ອຸປະສັກ ທີ່ເຕັມໄປດ້ວຍ ຄວາມຫຍຸ້ງຍາກ ລຳບາກ ແລະ ຄວາມ ເສຍສະຫຼະ, ຮ່ວມຊຸມດອງດຽວກັນ ໃນການຕໍ່ສູ້ຕ້ານ ຈັກກະພັດ ລ່າເມືອງຂື້ນ ຝຣັ່ງ ແລະ ຈັກກະພັດ ອາເມລິກາ ຜູ້ຮຸກຮານ, ພ້ອມກັນ ດຳເນີນ ພາລະກິດ ປົກປັກ ຮັກສາ, ສ້າງສາ ພັດທະນາ ປະເທດຊາດ ແລະ ດຳເນີນ ພາລະກິດ ປ່ຽນແປງໃໝ່ ເພື່ອພ້ອມກັນ ນຳເອົາທັງສອງ ປະເທດ ກ້າວຂື້ນຕາມ ທິດສັງຄົມ ນິຍົມ ໂດຍແມ່ນ ສອງພັກ - ສອງລັດ ແລະ ປະຊາຊົນ ສອງຊາດ ຮ່ວມກັນ ອອກແຮງງານ ປົກປັກ ຮັກສາ, ເພີ່ມພູນ ຄູນສ້າງ ແລະ ເສີມຂະຫຍາຍ ຢ່າງບໍ່ຢຸດຢັ້ງ.
ການພົວພັນ ສາມັກຄີຮ່ວມມືລາວ-ຫວຽດນາມ ໄດ້ກາຍເປັນແນວຍຸດທະສາດ ແລະ ພັນທະສາກົນຂອງພັກ, ລັດແລະປະຊາຊົນ ທັງແມ່ນເງື່ອນໄຂການຝຶກຝົນຫຼໍ່ຫຼອມຄຸນທາດການເມືອງ, ຄຸນສົມບັດສິນທຳປະຕິວັດຂອງພະນັກ ງານ, ສະມາຊິກພັກ ແລະ ປະຊາຊົນ, ການພົວພັນຮ່ວມມືນັບວັນເຂົ້າສູ່ລວງເລິກ ໂດຍສະເພາະແມ່ນວຽກງານປ້ອງກັນຊາດ-ປ້ອງກັນຄວາມສະຫງົບ ໃນນັ້ນໄດ້ສຸມໃສ່ແກ້ໄຂບັນຫາຊາຍແດນ ໃຫ້ກາຍເປັນຊາຍແດນສັນຕິພາບ, ມິດຕະ ພາບ, ສະຫງົບ ແລະ ເປັນລະບຽບຮຽບຮ້ອຍ, ໂດຍສະເພາະແມ່ນ ປະຕິບັດສົນທິສັນຍາມິດຕະພາບ ແລະ ການຮ່ວມມືຮອບດ້ານ ລາວ-ຫວຽດນາມ ທີ່ໄດ້ເຊັນກັນໃນວັນທີ 18 ກໍລະກົດ 1977 ດັ່ງນັ້ນໃນວັນທີ 29 ມີນາ 1981 ກະຊວງ ປກສ ລາວ ແລະ ກະຊວງຕຳຫຼວດ ຫວຽດນາມ ກໍ່ໄດ້ເຊັນສັນຍາຮ່ວມມືຮອບດ້ານລະຫວ່າງສອງກະຊວງ ຝ່າຍລາວ ໂດຍແມ່ນ ພົອ ສີສະຫວາດ ແກ້ວບຸນພັນ ລັດຖະມົນຕີກະຊວງ ປກສ ແລະ ຝ່າຍຫວຽດນາມ ໂດຍແມ່ນສະຫາຍ ຟາມ ຮຸ່ງ ລັດຖະມົນຕີກະຊວງຕຳຫຼວດ ເຊິ່ງເນື້ອໃນສັນຍາໄດ້ອະນຸຍາດໃຫ້ກຳລັງປ້ອງກັນຄວາມສະຫງົບທັງສອງປະເທດ ນັບທັງສູນກາງ ແລະ ທ້ອງຖິ່ນ ມີການພົວພັນຮ່ວມມື, ແລກປ່ຽນບົດຮຽນ, ແລກປ່ຽນຄະນະຜູ້ແທນ, ຄະນະພະນັກງານ ອາວຸໂສ ແລະ ອື່ນໆ ຈາກນັ້ນມາທັງສອງກະຊວງ ກໍ່ໄດ້ຜັດປ່ຽນກັນເປັນເຈົ້າພາບ ຈັດກອງປະຊຸມວ່າດ້ວຍການຮ່ວມມື ສອງຝ່າຍໃນທຸກປີ ເພື່ອພ້ອມກັນຕີລາຄາການປ່ຽນແປງສະພາບການຂອງສາກົນ, ພາກພື້ນ ແລະ ພາຍໃນຂອງສອງປະເທດ, ພ້ອມທັງສະຫຼຸບ, ທົບທວນຄືນຜົນສຳເລັດ ແລະ ຂໍ້ຄົງຄ້າງ ຈາກການປະສານສົມທົບຈັດຕັ້ງປະຕິບັດສັນຍາຮ່ວມມື ແລະ ວາງທິດທາງແຜນການຮ່ວມມືຕໍ່ໜ້າ ເປັນປະຈຳ ໃນລະດັບຜູ້ແທນຂັ້ນສູງກະຊວງ, ບັນດາກົມກອງອ້ອມຂ້າງກະຊວງ, ບັນດາປກສແຂວງ ທີ່ມີຊາຍແດນຕິດຈອດ ແລະ ແຂວງແຮກສ່ຽວ ເປັນຕົ້ນແມ່ນການພົວພັນຮ່ວມມືແລກ ປ່ຽນຂໍ້ມູນຂ່າວສານ, ການປ້ອງກັນຄວາມສະຫງົບ, ຮັກສາຄວາມເປັນລະບຽບຮຽບຮ້ອຍກໍ່ຄືການຕ້ານ, ສະກັດກັ້ນ ແກ້ໄຂບັນຫາອາຊະຍາກຳຂ້າມຊາດ, ປະກົດການຫຍໍ້ທໍ້ລຽບຕາມຊາຍແດນ ສຳລັບການຮ່ວມືກໍ່ສ້າງກຳລັງ ນັບແຕ່ປີ 2006-2016 ມີກຳລັງ ປກສ ລາວ ໄປຍົກລະດັບ ຢູ່ວິທະຍາຄານຕຳຫຼວດ ວິທະຍາຄານສັນຕິບານ ແລະ ຂະແໜງການອື່ນໆຢູ່ຫວຽດນາມ ໃນລະດັບ ປະລິນຍາຕີ 895 ຄົນ, ປະລິນຍາໂທ 83 ຄົນ, ປະລິນຍາເອກ 29 ຄົນ ແລະ ນັກຮຽນຊັ້ນມັດທະຍົມ 366 ຄົນ ນອກນີ້ຍັງມີການຮ່ວມມືຕອບສະໜອງດ້ານ ພາຫະນະອຸປະກອນເຕັກນິກ, ການຮ່ວມມືກວດກາການເຂົ້າ-ອອກເມືອງ, ການຍ້າຍຖິ່ນຖານ ຕັ້ງພູມລຳເນົາຂອງປະຊາຊົນຕາມຊາຍແດນ, ການກວດກາ ຄຸ້ມຄອງປະຊາຊົນ ທີ່ອາໃສດຳລົງຊີວິດ, ທ່ອງທ່ຽວ, ດຳເນີນທຸລະກິດ ແລະ ອື່ນໆ ຢູ່ແຕ່ລະປະເທດ, ການແລກປ່ຽນຄະນະ ຜູ້ແທນຢ້ຽມຢາມ, ພັກຜ່ອນ ແລະ ອື່ນໆ.ທັງນີ້ເພື່ອເປັນການສືບຕໍ່ເພີ່ມທະວີການພົວພັນຮ່ວມມືທາງດ້ານວຽກງານປ້ອງກັນຊາດ- ປ້ອງກັນຄວາມສະຫງົບ ເພື່ອຮັບພາລະໜ້າທີ່ອັນໜັກໜ່ວງ ໃນສະໜາມຮົບໃໝ່ ໃນການທັບມ້າງກົນອຸບາຍ, ພຶດຕິກຳຮຸກຮານທຳລາຍຂອງລັດທິ, ຕ້ານ-ປາບປາມພວກລັກປຸ້ນ, ພວກກໍ່ຄວາມຮຸ້ນແຮງ ຄ້າຂາຍຢາເສບຕິດ ແລະ ອື່ນໆ ໃນນີ້ພົ້ນເດັ່ນແມ່ນການປະສານສົມທົບໃນບັ້ນຮົບກວດລ້າງພວກລັກປຸ້ນ ຢູ່ທີ່ພູເບ້ຍ ລະຫວ່າງປີ 1977-1978 ບັ້ນຮົບດັບສູນກຸ່ມວໍດ້າຍໂຕນ ແລະ ຮວ່າງເກີມິງ ໃນປີ 1987 ແລະ ອື່ນໆ ທີ່ເປັນຜົນງານທີ່ພົ້ນເດັ່ນແຫ່ງການຮ່ວມມື ໃນຂົງເຂດປ້ອງກັນຊາດ-ປ້ອງກັນຄວາມສະຫງົບຂອງ ລາວ-ຫວຽດນາມ ເຮັດໃຫ້ກົນອຸບາຍເລ່ຫຼ່ຽມຂອງສັດຕູໄດ້ຮັບຄວາມປະລາໄຊຢ່າງໜັກໜ່ວງ ເປັນການປະກອບສ່ວນເຂົ້າໃນການປົກປັກຮັກສາປະເທດຊາດ ລາວ-ຫວຽດນາມ ໃຫ້ໜັ້ນຄົງຖາວອນ.
ເຖິງຢ່າງໃດກໍ່ຕາມ ໃນຍຸກໂລກພິວັດ ແລະ ການເຊື່ອມໂຍງຂອງບັນດາປະເທດ ໃນອານຸພາກພື້ນ ແລະ ສາກົນ ໂດຍສະເພາະ ການເຊື່ອມໂຍງເປັນປະຊາຄົມເສດຖະກິດຂອງບັນດາປະເທດສະມາຊິກສະມາຄົມປະຊາຊາດແຫຼ່ງອາຊີ ຕາເວັນອອກສ່ຽງໃຕ້ ທີ່ນັບມື້ດຶງດູດເອົາການລົງທືນຈາກຕ່າງປະເທດເຂົ້າຢ່າງຫຼວງຫຼາຍ ແລະ ຢູ່ໃນຕໍ່ໜ້າສະພາບການ ໃນໂລກທີ່ມີການຜັນແປໄປຢ່າງສະຫຼັບສັບຊ້ອນ ມີທັງດ້ານຕັ້ງໜ້າ ກາລະໂອກາດທີ່ເອື້ອອຳນວຍໃຫ້ແກ່ການພັດທະນາ ເສດຖະກິດ-ສັງຄົມ ແລະ ດ້ານຫຍໍ້ທໍ້ສິ່ງທ້າທາຍທົດສອບທີ່ເປັນອຸປະສັກຕໍ່ວຽກງານປົກປັກຮັກສາ ຄວາມໜັ້ນຄົງຂອງຊາດ, ສະຖຽນລະພາບ-ຄວາມສະຫງົບທາງການເມືອງ ແລະ ຄວາມເປັນລະບຽບຮຽບຮ້ອຍ-ຄວາມປອດໄພ ທາງສັງຄົມ ເປັນຕົ້ນແມ່ນການປະເຊີນໜ້າກັບກົນອຸບາຍ, ເລ່ຫຼ່ຽມ ທີ່ຫວັງມ້າງເພທຳລາຍ, ການຫັນປ່ຽນໂດຍສັນຕິຕະຫຼອດຮອດພຶດຕິກຳການເຄື່ອນໄຫວໂຄສະນາຍຸແຍ່ ສ້າງຄວາມປັ່ນປ່ວນ, ສ້າງຄວາມສັບສົນ, ສ້າງປະກົດການຫຍໍ້ທໍ້ ຫຼື ອາຊະຍາກຳຕ່າງໆ ທີ່ຜິດຕໍ່ກົດໝາຍ ແລະ ລະບຽບການຕ່າງໆຂອງບ້ານເມືອງ ເຊິ່ງໄດ້ຮຽກຮ້ອງໃຫ້ທົ່ວພັກ,ທົ່ວລັດ, ທົ່ວກຳລັງປະກອບອາວຸດ ແລະ ປະຊາຊົນບັນດາເຜົ່າ ສອງຊາດລາວ-ຫວຽດນາມອ້າຍນ້ອງ ຕ້ອງໄດ້ພ້ອມຈິດພ້ອມໃຈກັນ ສືບຕໍ່ເພີ່ມທະວີປົກປັກຮັກສາ, ເພີ່ມພູນຄູນສ້າງ ແລະ ເສີມຂະຫຍາຍ ສາຍພົວພັນມິດຕະພາບ ແລະ ການຮ່ວມມືແບບພິເສດຮອບດ້ານ ລາວ-ຫວຽດນາມ, ຫວຽດນາມ-ລາວ ໃຫ້ນັບມື້ສູ່ລວງເລິກ ແລະ ອອກດອກອອກຜົນ ບົນຈິດໃຈເສີມຂະຫຍາຍກຳລັງຢ່າງເຕັມສ່ວນ ໃນການຍົກສູງປະສິດທິຜົນການຮ່ວມມື ເພື່ອຮັບປະກັນໃນການປົກປ້ອງສິດຜົນປະໂຫຍດຂອງຊາດ, ຮັບປະກັນຄວາມເປັນເອກະລາດ ເປັນເຈົ້າຕົນເອງ ຕາມທິດສັງຄົມນິຍົມ ເຊັ່ນ: ສືບຕໍ່ເພີ່ມທະວີການພົວພັນຮ່ວມມືໃນຂົງເຂດການເມືອງ, ການປ້ອງກັນຊາດ-ປ້ອງກັນຄວາມສະຫງົບ, ການພັດທະນາເສດຖະກິດ-ສັງຄົມ, ການຕ່າງປະເທດ.
ສຳລັບໃນປີ 2017 ນີ້ ສອງພັກ,ສອງລັດ, ສອງກຳລັງປະກອບອາວຸດ ແລະ ປະຊາຊົນບັນດາເຜົ່າສອງຊາດລາວ-ຫວຽດນາມ, ຫວຽດນາມ-ລາວ ແມ່ນໄດ້ມີການເຄື່ອນໄຫວພົບປະແລກປ່ຽນ, ເຄື່ອນໄຫວເຮັດວຽກສຶກສາອົບຮົມ ຕິດພັນກັບຂະບວນການສິລະປະ-ວັດທະນະທຳ, ໂຄສະນາເຜີຍແຜ່ມູນເຊື້ອ-ຜົນງານການຮ່ວມມື, ໂຮມຊຸມມິດຕິງ ແລະ ອື່ນໆ ເພື່ອຍ້ອງຍໍຊົມເຊີຍ ແລະ ສະເຫຼີມສະຫຼອງ ສອງວັນປະຫວັດສາດ ລາວ-ຫວຽດນາມ, ຫວຽດນາມ-ລາວ ຄື: ວັນສ້າງຕັ້ງສາຍພົວພັນການທູດ ຄົບຮອບ 55 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວວມືພິເສດຮອບດ້ານ ຄົບຮອບ 40 ປີ ໃຫ້ເຕັມໄປດ້ວຍບັນຍາກາດຟົດຟື້ນ, ສາມັກຄີຮັກແພງ, ມີໄມຕີຈິດ ມິດຕະພາບ ແລະ ເຕັມໄປດ້ວຍຄວາມໝາຍສຳຄັນ.


text:
ຮອງນາຍົກລັດຖະມົນຕີເວືອງດີ່ງເຫ້ວຊົມເຊີຍ USAID ໜູນຊ່ວຍວິສາຫະກິດ ຫວຽດນາມ ເຂົ້າຮ່ວມລະບົບສະໜອງທົ່ວໂລກ
ໃນຕອນບ່າຍວັນທີ 7 ທັນວາ, ທີ່ສຳນັກງານລັດຖະບານ, ທ່ານ ເວືອງດີ່ງເຫ້ວ ຮອງນາຍົກລັດຖະມົນຕີ ຫວຽດນາມ ຕ້ອນຮັບທ່ານ Michael Greene, ຜູ້ອຳນວຍການອົງການພັດທະນາສາກົນ ອາເມລິກາ (USAID) ປະຈຳ ຫວຽດນາມ.
ທ່ານ ເວືອງດີ່ງເຫ້ວ ຮອງນາຍົກລັດຖະມົນຕີ ຫວຽດນາມ ຕ້ອນຮັບ
ທ່ານ Michael Greene, ຜູ້ອຳນວຍການ USAID ປະຈຳ ຫວຽດນາມ
(ພາບ: TTXVN)
ທ່ານ Michael Greene, ອົງການພັດທະນາສາກົນ ອາເມລິກາ ໄດ້ມີການຮ່ວມມືກັບ ຫວຽດນາມ ໃນຫຼາຍປີຜ່ານມາ, ຜ່ານບັນດາໂຄງການໜູນຊ່ວຍດ້ານເຕັກນິກກ່ຽວກັບການບໍລິຫານລັດ ແລະ ພັດທະນາເສດຖະກິດ. USAID ພວມອອກແບບສອງໂຄງການໜູນຊ່ວຍດ້ານເຕັກນິກໃຫ້ ຫວຽດນາມ ລວມມີ ການໜູນຊ່ວຍປະຕິບັດລາຍການສ້າງຄວາມສະດວກດ້ານການຄ້າ ແລະ ໜູນຊ່ວຍວິສາຫະກິດຂະໜາດນ້ອຍ ແລະ ຂະໜາດກາງຂອງ ຫວຽດນາມ ເຂົ້າຮ່ວມລະບົບສະໜອງທົ່ວໂລກ. ຍອດຈຳນວນມູນຄ່າຊ່ວຍເຫຼືອລ້າຂອງສອງໂຄງການແມ່ນ ກວ່າ 50 ລ້ານ USD .
ກ່າວຄຳເຫັນທີ່ການຕ້ອນຮັບ, ທ່ານ ຮອງນາຍົກລັດຖະມົນຕີ ເວືອງດີ່ງເຫ້ວ ຢືນຢັນວ່າ ລັດຖະບານ ຫວຽດນາມ ຕີລາຄາສູງບັນດາການປະກອບສ່ວນເວົ້າລວມ ກໍ່ຄືບັນດາການເຄື່ອນໄຫວລະອຽດຂອງ USAID ທີ່ໄດ້ໜູນຊ່ວຍ ຫວຽດນາມ ໃນການພັດທະນາເສດຖະກິດ - ສັງຄົມ ແລະ ການບໍລິຫານແຫ່ງຊາດ. ທ່ານ ຮອງນາຍົກລັດຖະມົນຕີ ເວືອງດີ່ງເຫ້ວ ໃຫ້ຮູ້ວ່າ ບັນດາໂຄງການ USAID ໄດ້ເລືອກຕັ້ງແມ່ນເໝາະສົມທີ່ສຸດກັບຄວາມຕ້ອງການຂອງຫວຽດນາມໃນປັດຈຸບັນ. ລັດຖະບານ ຫວຽດນາມ ຊົມເຊີຍ ແລະ ຊຸກຍູ້ບັນດາກະຊວງ, ຂະແໜງການເພື່ອມີໂຄງການຜັນຂະຫຍາຍໃຫ້ມີປະສິດທິຜົນດີທີສຸດ.
ແຫຼ່ງຄັດຈາກ VOV


text:
ຄະນະລັດຖະບານ
ຄະນະລັດຖະບານຈີນກໍຄືລັດຖະບານປະຊາຊົນສູນກາງຈີນ,ແມ່ນອົງການບໍລິຫານແຫ່ງຊາດສູນສຸດຂອງຈີນ. ມັນປະຕິບັດກົດໝາຍແລະມະຕິທີ່ສະພາປະຊາຊົນແຫ່ງຊາດຈີນແລະຄະນະປະຈຳສະພາປະຊາຊົນແຫ່ງຊາດຈີນວາງອອກແລະຜ່ານຮັບຮອງ,ຮັບຜິດຊອບແລະລາຍງານວຽກງານຕໍ່ສະພາປະຊາຊົນແຫ່ງຊາດຈີນແລະຄະນະປະຈຳສະພາປະຊາຊົນແຫ່ງຊາດຈີນ. ຄະນະລັດຖະບານຈີນມີສິດທິວາງມາດຕະການບໍລິຫານ,ວາງກົດບັນຍັດບໍລິຫານ, ປະກາດຂໍ້ຕົກລົງແລະດຳລັດພາຍໃນຂອບເຂດສິດອຳນາດຂອງຕົນ. ຄະນະລັດຖະບານຈີນປະກອບດ້ວຍນາຍົກລັດຖະມົນຕີ, ຮອງນາຍົກລັດຖະມົນຕີ, ທີ່ປຶກສາແຫ່ງລັດ, ລັດຖະມົນຕີຂອງກະຊວງຕ່າງໆ, ປະທານຄະນະກຳມະການຕ່າງໆ, ປະທານສຳນັກງານກວດກາບັນຊີແລະເລຂາທິການໃຫຍ່.
ນາຍົກລັດຖະມົນຕີຈີນຊຸດປະຈຸບັນແມ່ນທ່ານເວິ່ນເຈ່ຍປາວ
ປະຈຸບັນ, ຄະນະລັດຖະບານຈີນປະກອບດ້ວຍ28ຂະແໜງການເຊັ່ນ: ກະຊວງການຕ່າງປະເທດ, ກະຊວງປ້ອງກັນປະເທດ, ຄະນະກຳມະການພັດທະນາແລະປະຕິຮູບແຫ່ງລັດ, ກະຊວງສຶກສາທິການ, ກະຊວງວິທະຍາສາດເຕັກໂນໂລຢີ, ຄະນະກຳມະການວິທະຍາສາດເຕັກໂນໂລຢີແລະອຸດສາຫະກຳປ້ອງກັນປະເທດ, ຄະນະກຳມະການວຽງການຊົນເຜົ່າແຫ່ງລັດ, ກະຊວງປ້ອງກັນຄວາມສະຫງົບ, ກະຊວງຮັກສາຄວາມປອດໄພແຫ່ງລັດ, ກະຊວງຕິດຕາມກວດກາ, ກະຊວງການປົກຄອງແລະປະຊາສົງເຄາະ, ກະຊວງຍຸດຕິທຳ, ກະຊວງການເງິນ, ກະຊວງບຸກຄະລາກອນ, ກະຊວງແຮງງານແລະປະກັນສັງຄົມ, ກະຊວງທາງລົດໄຟ, ກະຊວງຄົມມະນາຄົມ, ກະຊວງທີ່ດິນແລະຊັບພະຍາກອນທຳມະຊາດ, ກະຊວງກໍ່ສ້າງ, ກະຊວງອຸດສາຫະກຳຂໍ້ມູນຂ່າວສານ, ກະຊວງຊົນລະປະທານ, ກະຊວງວັດທະນະທຳ, ກະຊວງສາທາລະນະສຸກ, ກະຊວງກະສິກຳ, ກະຊວງການຄ້າ, ຄະນະກຳມະການປະຊາກອນແລະວາງແຜນຄອບຄົວແຫ່ງລັດ, ທະນາຄານປະຊາຊົນຈີນແລະສຳນັກງານກວດກາບັນຊີ.


text:
ບົດບາດສະພາແຫ່ງຊາດ ໃນເວທີສາກົນ ຂອບການຮ່ວມມື ອາແຊັບ
ທ່ານ ດຣ. ໄຊສົມພອນ ພົມວິຫານ, ຮອງປະທານສະພາແຫ່ງຊາດ, ຮອງປະ ທານ, ຜູ້ປະຈຳການຂອງຄະນະກຳມະການລະດັບຊາດ ກ່ຽວກັບກອງປະຊຸມ ການເປັນຄູ່ຮ່ວມ ລັດຖະສະພາ ອາຊີ-ເອີຣົບ ຄັ້ງທີ 7 (ອາແຊັບ-7) ໄດ້ໃຫ້ສຳພາດຕໍ່ສື່ມວນຊົນໃນວັນທີ 23 ສິງຫາ 2012 ທີ່ສະພາແຫ່ງຊາດ ນະຄອນຫລວງວຽງຈັນ ໂດຍມີບາງທັດສະນະ ຕໍ່ກັບບົດບາດຂອງສະພາແຫ່ງ ຊາດໃນເວທີສາກົນ, ປະຫວັດຄວາມເປັນມາ, ຈຸດປະສົງ,ຄວາມໝາຍຄວາມສຳ
ຄັນ ແລະ ຂອບການຮ່ວມມືຂອງ ASEP, ບົນເປົ້າໝາຍ ເຊື່ອມໂຍງເຂົ້າ ກັບສາກົນເທື່ອລະກ້າວ ຕາມແນວທາງການຕ່າງປະເທດ ສັນຕິພາບ, ເອກະລາດ, ມິດຕະພາບ ແລະ ການຮ່ວມມື ຊຶ່ງນັບແຕ່ສະພາແຫ່ງຊາດ ຊຸດທີ II ເປັນຕົ້ນມາ (ສະພາປະຊາຊົນສູງສຸດ) ໄດ້ເລີ່ມເຄື່ອນໄຫວຢ່າງຕັ້ງໜ້າເປັນລະບົບ ແລະ ຖືກຮັບເຂົ້າເປັນສະມາຊິກຂອງອົງການພາກພື້ນ ແລະ ສາກົນ.
ສະຫະພັນ ລັດຖະສະພາສາກົນ ຫຼື IPU ຊຶ່ງສ້າງຕັ້ງຂຶ້ນໃນປີ 1898, ເປັນເວທີສູງສຸດຂອງລັດຖະສະພາ ເພື່ອສົ່ງເສີມການ ຮ່ວມມືລະຫວ່າງລັດຖະສະພາໃນທົ່ວໂລກ, ຕິດຕາມ ກວດກາການປະຕິບັດບັນດາສັນຍາ ແລະ ສົນທິສັນຍາຂອງ ສະຫະປະຊາຊາດ; ສະມັດຊາລັດຖະສະພາ ລະຫວ່າງ ຊາດອາຊຽນ ຫຼື AIPA ສ້າງຂຶ້ນ ໃນປີ 1977 ເພື່ອເປັນຕົວ ແທນຂອງປະຊາຊົນໃນອາຊຽນ; ເວທີລັດຖະສະພາ ອາຊີປາຊີຟິກ ຫຼື APPF ສ້າງຕັ້ງຂຶ້ນໃນປີ 1993 ເພື່ອເປັນຕົວແທນໃຫ້ບັນດາປະເທດ ໃນພາກພື້ນອາຊີປາຊີຟິກ; ສະມັດ ຊາລັດຖະສະພາອາຊີ ຫຼື APA ສ້າງຕັ້ງຂຶ້ນປີ 1999 ລົງເລິກ ວຽກສົ່ງເສີມສັນຕິພາບ ແລະການຮ່ວມມື; ອົງການສະມາຊິກລັດຖະສະພາ ອາຊີ- ປາຊີຟິກ ຫຼື APPCED ສ້າງຂຶ້ນໃນຊຸມປີ 1980 ເພື່ອຊຸກຍູ້ການປົກປັກຮັກສາສິ່ງແວດລ້ອມ ຕິດພັນກັບ ການພັດທະນາ; ເວທີສະມາຊິກລັດຖະສະພາອາຊີ ຫຼື AFPPD ສ້າງຂຶ້ນໃນປີ 1980 ເພື່ອຊຸກຍູ້ເປົ້າ ໝາຍຂອງ ສະຫະປະຊາຊາດ ສົ່ງເສີມວຽກງານປະຊາກອນຕິດພັນກັບການພັດທະນາ; ອົງກາສະມາຊິກລັດຖະສະພາລະ ຫວ່າງຊາດ ເພື່ອການບໍລິການທາງສັງຄົມ ຫຼື IPSS ສ້າງຕັ້ງຂຶ້ນໃນປີ 2007 ເພື່ອສົ່ງເສີມການບໍລິກາແກ່ສັງ ຄົມ; ສະມັດຊາລັດຖະສະພາຝຣັ່ງໂກໂຟີ APF ສ້າງຂຶ້ນໃນຊຸມປີ 1960 ເພື່ອເປັນຕົວແທນໃຫ້ແກ່ບັນດາປະເທດ ສະມາຊິກຝຣັ່ງໂກໂຟນີ; ອົງການລັດຖະສະພາສາກົນ ສຳລັບສະມາຊິກສະພາແຫ່ງຊາດ ທີ່ເປັນນາຍແພດ ຫຼື IMPO ສ້າງຂຶ້ນຊຸມປີ 1980 ເພື່ອຊຸກຍູ້ການຮ່ວມມື ລະຫວ່າງ ສະມາຊິກລັດຖະສະພາທີ່ເປັນນາຍແພດ; ເວທີເລ ຂາທິການໃຫຍ່ ລັດຖະສະພາພາກພື້ນ ອາຊີ-ປາຊີຟິກ ຫຼື SGFAPP ສ້າງຂຶ້ນໃນປີ 2009 ເພື່ອສົ່ງເສີມການ ຮ່ວມມື ລະຫວ່າງ ຫ້ອງວ່າກາລັດຖະສະພາ ປະຈຳພາກພື້ນ.
ນອກຈາກການຮ່ວມມື ລະຫວ່າງ ລັດຖະສະພາແລ້ວ, ສະພາແຫ່ງຊາດລາວ ຍັງມີການພົວພັນຮ່ວມມືກັບອົງ ການສະຫະປະຊາຊາດ ແລະ ອົງການຈັດຕັ້ງສາກົນອື່ນໆ ໂດຍຜ່ານ ອົງການເຫຼົ່ານີ້ ສປປ ລາວ ສາມາດເພີ່ມທະວີພະລັງບົ່ມຊ້ອນ ຂອງການທູດປະຊາຊົນໄດ້ເປັນຢ່າງດີ, ພ້ອມກັນນັ້ນ ສະພາແຫ່ງຊາດລາວ ໄດ້ຮັບກຽດຈາກບັນດາປະເທດໃນອາ ຊຽນ, ພາກພື້ນ ແລະ ສາກົນ ໃຫ້ເປັນເຈົ້າພາບຈັດກອງປະຊຸມໃຫຍ່ ແລະ ລະດັບກຳມາທິການເປັນຕົ້ນ: ສະມັດຊາລັດຖະສະພາລະຫວ່າງຊາດອາຊຽນ ຄັ້ງທີ 26 ຫຼື AIPA-26, ເວທີລັດຖະສະພາ ອາຊີ-ປາຊີຟິກ ຄັ້ງທີ 17 ຫຼື APPF-17, ສະມັດຊາລັດຖະສະພາຝຣັ່ງໂກໂຟນີ APF, AIFOCOM 4 ແລະ ກອງປະຊຸມລະດັບສາກົນຕ່າງໆ; ພິເສດປີນີ້ສະພາແຫ່ງຊາດ ສປປ ລາວ ໄດ້ຮັບການເຊື່ອໝັ້ນ ໄວ້ວາງໃຈຈາກອາຊີ ແລະ ເອີຣົບ ໃຫ້ເປັນເຈົ້າພາບຈັດກອງປະຊຸມ ASEP-7 ໃນລະຫວ່າງວັນທີ 3-4 ຕຸລາ 2012 ທີ່ນະຄອນຫຼວງວຽງຈັນ ຊຶ່ງແມ່ນເວທີປຶກສາຫາລື ລະຫວ່າງ ລັດຖະສະພາ ຂອງບັນດາປະເທດ ໃນທະວີບອາຊີ ແລະ ເອີຣົບ ເພື່ອແລກປ່ຽນຄຳຄິດຄຳເຫັນ ເຊິ່ງກັນ ແລະ ກັນ ໃນບັນຫາທາງດ້ານການເມືອງ, ເສດຖະກິດ ແລະ ວັດທະະທຳ-ສັງຄົມ ລະຫວ່າງ ລັດຖະສະພາບັນດາປະເທດ ເພື່ອເອົາທັດສະນະເອກະພາບ ຕໍ່ບັນຫາຕ່າງໆນຳສະເໜີຕໍ່ຝ່າຍ ບໍລິຫານ (ລັດຖະບານ) ນຳໄປຈັດຕັ້ງປະຕິບັດ.
ກອງປະຊຸມ ASEP ເກີດຂຶ້ນພາຍໃຕ້ຂໍ້ລິເລີ່ມ ຂອງກອງປະຊຸມສຸດຍອດ ອາຊີ-ເອີຣົບ ASEM. ດັ່ງນັ້ນ, ເມື່ອປະເທດ ໃດຮັບພາລະເປັນເຈົ້າພາບກອງປະຊຸມ ASEM; ລັດ ຖະສະພາປະເທດນັ້ນ ກໍມີພັນທະເປັນເຈົ້າພາບກອງປະຊຸມ ASEP ຄຽງຄູ່ກັນໄປ. ກອງປະຊຸມ ASEP ໄດ້ຖືກຈັດຂຶ້ນ 6 ຄັ້ງ, ຊຶ່ງຄັ້ງທີ I ໄດ້ຈັດຂຶ້ນປີ 1996 ທີ່ປະເທດຝຣັ່ງ, ຄັ້ງທີ II ປີ 2000 ທີ່ປະເທດຟິລິບປິນ, ຄັ້ງທີ III ປີ 2004 ທີ່ ສສ. ຫວຽດນາມ, ຄັ້ງທີ IV ປີ 2006 ທີ່ປະເທດແຟັງລັງ, ຄັ້ງທີ V ປີ 2008 ທີ່ ສປ.ຈີນ ແລະ ຄັ້ງທີ VI ໄດ້ຈັດຂຶ້ນໃນທ້າຍປີ 2010 ທີ່ປະເທດ ແບນຊິກ. ເພື່ອປະຕິບັດພັນທະດ້ານການເມືອງ ແລະ ຄວາມຮັບຜິດຊອບລວມ ຂອງ ສປປ ລາວ ກໍຄື ສະພາແຫ່ງຊາດລາວ ໃນຖານະທີ່ເປັນສະມາຊິກສົມບູນຂອງອົງການດັ່ງກ່າວ ແລະ ປະຕິບັດຕາມການເຫັນດີຕົກລົງກັນຜັດປ່ຽນກັນເປັນເຈົ້າພາບຈັດກອງປະຊຸມ ຂຶ້ນ 2 ປີຕໍ່ຄັ້ງ ລະຫວ່າງ ທະວີບອາຊີ-ເອີຣົບ ເພື່ອຕີລາຄາ ແລະ ທົບທວນຄືນການປະຕິບັດແຜນການຮ່ວມມືທັງສາມຂົງເຂດ ແລະ ສ້າງຂອບເຂດການເຄື່ອນໄຫວວຽກງານ ໃນຕໍ່ໜ້າ; ທັງເປັນເວທີປຶກສາຫາລື ສຳລັບບັນດາສະມາຊິກລັດຖະສະພາ ໃນຂົງເຂດອາຊີ ແລະ ເອີຣົບ ໄດ້ພົບປະສົນທະນາແລກປ່ຽນຄຳຄິດເຫັນ ເພື່ອຍາດແຍ່ງການຊ່ວຍເຫຼືອ, ການຮ່ວມມື ແລະ ທັງເປັນການເຜີຍແຜ່ແນວ ທາງການເມືອງຂອງພັກ ໃຫ້ພາກພື້ນ ແລະ ສາກົນເຂົ້າໃຈ ເພື່ອທັດສະນະສຶກສາ ແລະ ຢ້ຽມຢາມພື້ນຖານໂຄງລ່າງທາງດ້ານເສດຖະກິດ ແລະ ວັດທະນະທຳຈຳນວນໜຶ່ງ ຢູ່ນະຄອນຫຼວງວຽງຈັນ.
ASEP ຍັງມີໜ້າທີ່ອຳນວຍຄວາມສະດວກ ແລະ ຊຸກຍູ້ໃຫ້ທຸກຂົງເຂດການຮ່ວມມື ໃຫ້ມີຄວາມຄືບໜ້າ ແລະ ບໍ່ຊ້ຳຊ້ອນກັນ ຊຶ່ງໄລຍະນີ້ໄດ້ເລັງໃສ່ບັນຫາເສດຖະກິດ ແລະ ສັງຄົມ ໂດຍເນັ້ນໃສ່ການຄ້າ ແລະ ການລົງທຶນ, ການສົ່ງເສີມ ການເຈລະຈາກັບອົງການການຄ້າໂລກ, ການຮ່ວມມືດ້ານເຕັກໂນໂລຊີ, ການຕິດຕໍ່ສື່ສານ ແລະ ຂໍ້ມູນຂ່າວສານ, ການປົກປ້ອງຊັບສິນທາງປັນຍາ, ພະລັງງານ, ການພັດທະນາຊັບພະຍາກອນມະນຸດ, ການສົ່ງເສີມທຸລະກິດຂະໜາດກາງ, ຂະໜາດນ້ອຍ ແລະ ບັນຫາອື່ນໆ ທີ່ກ່ຽວຂ້ອງ. ສົ່ງເສີມການແລກປ່ຽນດ້ານວັດທະນະທຳ ທີ່ມີຄວາມຫຼາກຫຼາຍ ລະຫວ່າງ ອາຊີ-ເອີຣົບ, ແລກປ່ຽນການໄປມາຫາສູ່ກັນ ລະຫວ່າງ ປະຊາຊົນສອງພາກພື້ນ. ນອກນັ້ນ ASEP ຍັງສົ່ງເສີມ ການຮ່ວມມືຜ່ານກອງທຶນ ອາຊີ-ເອີຣົບ ຊຶ່ງບັນດາປະເທດສະມາຊິກ ໄດ້ປະກອບສ່ວນເຂົ້າໃນກອງທຶນດັ່ງກ່າວຕາມຄວາມ ສະໝັກໃຈ./


text:
-
ວກ.ອອນໄລ - ຕາມລາຍງານສະຖິຕິ 2015 ຂອງອົງການສາທາລະນະສຸກໂລກ ເຊິ່ງປະກາດເປັນທາງການວັນທີ 13 ພຶດສະພາ 2015, ເຖິງແມ່ນວ່າການປະຕິບັດເປົ້າໝາຍການພັດທະນາສະຫັດສະວັດ ຂອງອົງການສະຫະປະຊາຊາດ ກ່ຽວກັບສາທາລະນະສຸກຢູ່ 194 ປະເທດໃນໂລກ ບັນລຸຄວາມກ້າວໜ້າຫຼາຍຢ່າງທີ່ໜ້າຊົມເຊີຍກໍ່ຕາມ ແຕ່ກໍ່ຍັງມີຄວາມແຕກໂຕນກັນລະຫວ່າງບັນດາປະເທດ ແລະ ໃນແຕ່ລະປະເທດ, ກໍ່ຄືຍັງຄົງຄ້າງບັນຫາຈຳນວນໜຶ່ງທີ່ຕ້ອງແກ້ໄຂ. ໃນສະພາບການທີ່ຫຼາຍປະເທດບໍ່ສາມາດສຳເລັດບັນດາເປົ້າໝາຍການພັດທະນາສະຫັດສະວັດ ຖືກຕ້ອງຕາມກຳນົດເວລານັ້ນ, ຫວຽດນາມໄດ້ເປັນຈຸດສະຫວ່າງທີ່ໂດດເດັ່ນໃນໂລກ ໃນການປະຕິບັດບັນດາເປົ້າໝາຍເຫຼົ່ານີ້.
-
ວກ - ຍົກສູງກຳລັງແຮງແຂ່ງຂັນຂອງຂະແໜງການກະສິກຳຫວຽດນາມ ໄດ້ກາຍເປັນໜ້າທີ່ໜຶ່ງທີ່ຮີບດ່ວນ ແລະຍາວນານ, ປະກອບສ່ວນກໍ່ສ້າງລະບົບກະສິກຳຜະລິດສິນຄ້າໃຫຍ່ ແລະ ເຄື່ອງໝາຍການຄ້າແຫ່ງຊາດທີ່ແຂງແຮງ ໃນຕະຫຼາດຜະລິດຕະພັນກະສິກຳໂລກ, ດັ່ງນັ້ນ, ຕ້ອງປະຕິບັດຢ່າງຄົບຊຸດຫຼາຍວິທີແກ້ໄຂ, ໃນນັ້ນ ບຸລິມະສິດແລະສຸມໃສ່ຍູ້ແຮງການໝູນໃຊ້ວິທະຍາສາດ - ເຕັດໂນໂລຊີ ແລະ ຈັດຕັ້ງການຜະລິດຄືນໃໝ່, ສ້າງການບຸກທະລຸໃນການຈັດວາງໂຄງປະກອບຂະແໜງການຄືນໃໝ່.
-
ວ.ກ - ວັນທີ 10 ພະຈິກ 2014, ທ່ານປະທານປະເທດ ເຈືອງເຕິນຊາງ ໄດ້ເຂົ້າຮ່ວມກອງປະຊຸມບັນດາການນຳ ເວທີປາໄສການຮ່ວມມືເສດຖະກິດ ອາຊີ-ປາຊີຟິກ (APEC) ທີ່ຈັດຂຶ້ນຢູ່ນະຄອນປັກກິ່ງ ແຫ່ງ ສປ.ຈີນ, ແລະທ່ານກໍ່ໄດ້ອ່ານບົດປາໄສ ຢູ່ທີ່ກອງປະຊຸມສຸດຍອດວິສາຫະກິດ APEC 2014 ກ່ຽວກັບ “ເພີ່ມທະວີການເຊື່ອມຕໍ່ພາກພື້ນ: ຄວາມບຸລິມະສິດກ່ຽວກັບການລົງທຶນ, ໂຄງສ້າງພື້ນຖານ ແລະ ນະໂຍບາຍ”. ວາລະສານກອມມູນິດຂໍເປັນກຽດໄດ້ແນະນຳ ບົດປາໄສຂອງທ່ານປະທານປະເທດ ເຈືອງເຕິນຊາງ ຢູ່ທີ່ກອງປະຊຸມນີ້.
-
ວ.ກ - ສັນຍາວ່າດ້ວຍຄູ່ຮ່ວມເສດຖະກິດຍຸດທະສາດຂ້າມປາຊີຟິກ ແມ່ນສັນຍາ ຂໍ້ຕົກລົງການຄ້າເສລີໜຶ່ງ ທີ່ມີຈຸດປະສົງເຊື່ອມໂຍງບັນດາລະບົບເສດຖະກິດ ຢູ່ໃນພາກພື້ນ ອາຊີ-ປາຊີຟິກ. ມາເຖິງປັດຈຸບັນ, ໄດ້ດຳເນີນການເຈລະຈາເປັນທາງການ 19 ຮອບ ແລະການເຈລະຈາບໍ່ເປັນທາງການຮອບໜຶ່ງ ໂດຍມີການເຂົ້າຮ່ວມຂອງ 12 ປະເທດ ທີ່ມີລະດັບການພັດທະນາເສດຖະກິດຕ່າງກັນ. ເພາະສະນັ້ນ, ການຄົ້ນຄວ້າຮັບຮູ້ໂອກາດ ແລະສິ່ງທ້າທາຍທີ່ສັນຍາສະບັບນີ້ນຳມາໃຫ້ ຢ່າງຮອບດ້ານ ເພື່ອບັນລຸເຖິງຜົນປະໂຫຍດຫຼາຍສຸດ, ກີດກັ້ນແລະຫລຸດຜ່ອນຄວາມອັບປະໂຫຍດທີ່ອາດຈະເກີດຂຶ້ນນັ້ນ ແມ່ນມີຄວາມສຳຄັນທີ່ສຸດຕໍ່ກັບບັນດາປະເທດທີ່ເຂົ້າຮ່ວມການເຈລະຈາເວົ້າລວມ ແລະຫວຽດນາມເວົ້າສະເພາະ.
-
ວ.ກ - ຫວຽດນາມແມ່ນໜຶ່ງໃນບັນດາປະເທດທີ່ຖືກຜົນສະທ້ອນໂດຍງ່າຍຍ້ອນການປ່ຽນແປງດິນຟ້າອາກາດ. ການພັດທະນາຕາມລວງກວ້າງ, ການເຕີບໂຕຮ້ອນ ໄດ້ສົ່ງຜົນກະທົບບໍ່ດີຫຼາຍຢ່າງຕໍ່ສິ່ງແວດລ້ອມທຳມະຊາດ. ເພື່ອອາດສາມາດສືບຕໍ່ຂະຫຍາຍຕົວຢ່າງໝັ້ນຄົງ, ໃນເວລາສະເພາະໜ້າ ຫວຽດນາມຕ້ອງມີວິທີແກ້ທີ່ເໝາະສົມເພື່ອຫັນສູ່ຕົວແບບພັດທະນາຕາມລວງເລິກ - ການເຕີບໂຕສີຂຽວ.
-
ວ.ກ- ໃນພາລະກິດສ້າງສາ ແລະປົກປັກຮັກສາປະເທດຊາດ, ພັກກອມມູນິດຫວຽດນາມ ໄດ້ເອົາໃຈໃສ່ເປັນພິເສດເຖິງ ການຍູ້ແຮງການຫັນເປັນອຸດສະຫະກຳ ທັນສະໄໝ, ຖືວ່ານີ້ເປັນ “ໜ້າທີ່ໃຈກາງໃນຕະຫຼອດສະໄໝຂ້າມຜ່ານ ຂຶ້ນສູ່ສັງຄົມນິຍົມ”. ຄວາມຮັບຮູ້ກ່ຽວກັບແຕ່ລະໄລຍະອັນລະອຽດ ຂອງຂະບວນວິວັດການຫັນເປັນອຸດສະຫະກຳ ກໍ່ມີການດັດປ່ຽນ ບູລະນະໄປພ້ອມກັບການບູລະນະທາງດ້ານຈິນຕະນາການ ແລະ ເງື່ອນໄຂພຶດຕິກຳ.
-
ວ.ກ - ມະຕິກອງປະຊຸມສູນກາງພັກຄັ້ງທີ 7 ສະໄໝທີ X ກ່ຽວກັບກະສິກຳ ກະສິກອນ ຊົນນະບົດ ໄດ້ກຳນົດວ່າ: “ສືບຕໍ່ຜັນຂະຫຍາຍຢ່າງມີປະສິດທິຜົນ ບັນດາໂຄງການເປົ້າໝາຍແຫ່ງຊາດ ຢູ່ບໍລິເວນຊົນນະບົດ, ເປັນຕົ້ນແມ່ນ ການລົບລ້າງຄວາມອຶດຫີວ ຫລຸດຜ່ອນຄວາມທຸກຍາກ ຢູ່ບັນດາເມືອງ ທີ່ມີອັດຕາຄອບຄົວທຸກຍາກ ຫຼາຍກວ່າ 50%; ແກ້ໄຂບັນດາບັນຫາຮ້ອນເຄືອງ ຢູ່ຊົນນະບົດໃຫ້ໄດ້ຢ່າງໄວ”, ແລະ ຜັນຂະຫຍາຍ “ໂຄງການກໍ່ສ້າງຊົນນະບົດໃໝ່”. ພັດທະນາກະສິກຳ ຊົນນະບົດ, ຍົກສູງຊີວິດດ້ານວັດຖຸ ແລະຈິດໃຈຂອງຊາວນາ ແມ່ນໜ້າທີ່ຍຸດທະສາດ ຍາວນານ ທີ່ສອດຮ້ອຍຕະຫຼອດຫຼາຍສະໄໝ ຂອງພັກເຮົາ, ເປັນພື້ນຖານ ເພື່ອຮັບປະກັນຄວາມສະຖຽນໝັ້ນ ຂອງສະພາບການການເມືອງ, ຄວາມເປັນລະບຽບຮຽບຮ້ອຍແລະ ປອດໄພສັງຄົມ, ພັດທະນາເສດຖະກິດ - ສັງຄົມ ຢ່າງກົມກຽວ ແລະ ຍືນຍົງ.
-
ວ.ກ.ອອນໄລ - ໃນເຄິ່ງຕົ້ນສະໄໝກອງປະຊຸມໃຫຍ່ຄັ້ງທີ XI ຂອງພັກ, ຄະນະກຳມະການກວດກາສູນກາງ ແລະ ຄະນະກຳມະການກວດກາຂັ້ນຕ່າງໆ ໄດ້ຕັ້ງໜ້າ ເປັນເຈົ້າການເປັນເສນາທິການ ຊ່ວຍວຽກໃຫ້ຄະນະພັກ, ພ້ອມກັນນັ້ນ ກໍ່ສຸມການຊີ້ນຳເຂົ້າໃນການຜັນຂະຫຍາຍປະຕິບັດຢ່າງຮອບດ້ານ ບັນດາໜ້າທີ່ທີ່ໄດ້ກຳນົດໃນກົດລະບຽບຂອງພັກ ແລະ ປະຕິບັດບັນດາໜ້າທີ່ທີ່ຄະນະພັກໄດ້ມອບໝາຍ, ປະກອບສ່ວນເຂົ້າໃນບັນດາຜົນສຳເລັດທີ່ບັນລຸໄດ້ໃນການປະຕິບັດໜ້າທີ່ການເມືອງ ແລະ ວຽກງານກໍ່ສ້າງພັກ.
-
ວາລະສານກອມມູນິດ - ຮ່ວມມືສາກົນດ້ານການປ້ອງກັນປະເທດ ແມ່ນພາກສ່ວນໜຶ່ງທີ່ສຳຄັນ ໃນຂະບວນວິວັດແຫ່ງການເຊື່ອມໂຍງສາກົນ ຢ່າງເປັນເຈົ້າການ ແລະ ຕັ້ງໜ້າ ຂອງຫວຽດນາມ. ກອງປະຊຸມໃຫຍ່ຄັ້ງທີ XI ຂອງພັກກອມມູນິດຫວຽດນາມ ໄດ້ເນັ້ນໜັກວ່າ: “ສືບຕໍ່ເປີດກວ້າງການພົວພັນຮ່ວມມືສາກົນ ໃນຂົງເຂດປ້ອງກັນປະເທດ, ປ້ອງກັນຄວາມສະຫງົບ”(1). ແນວຄິດຊີ້ນຳຍຸດທະສາດດັ່ງກ່າວຂອງພັກ ຈຳເປັນຕ້ອງໄດ້ສືບຕໍ່ຜັນຂະຫຍາຍ ຢ່າງເລິກເຊິ່ງ, ມີປະສິດທິຜົນ ໃນການເຄື່ອນໄຫວພົວພັນຕ່າງປະເທດດ້ານການທະຫານ, ແນໃສ່ເພື່ອຍົກສູງຄວາມສາມາດຮ່ວມມືສາກົນ ດ້ານການປ້ອງກັນປະເທດ ຂອງຫວຽດນາມຕື່ມອີກ.
-
ວ.ກ - ເພື່ອເສີມຂະຫຍາຍບັນດາຄຸນຄ່າວັດທະນະທຳມູນເຊື້ອ ກໍ່ສ້າງຄອບຄົວຫວຽດນາມກ້າວໜ້າ ແລະ ຜາສຸກ, ກ່ອນອື່ນໝົດຕ້ອງຢັ້ງຢືນບັນດາຄຸນຄ່າວັດທະນະທຳອັນເປັນມູນເຊື້ອຂອງຄອບຄົວຫວຽດນາມ.


text:
ປະຫວັດຄວາມເປັນມາຂອງໜັງສືພິມສຶກສາ-ກິລາລາຍວັນ
ເມື່ອກ່ອນ ແມ່ນໜັງສືພິມຂ່າວກິລາລາຍວັນ ທີ່ຂຶ້ນກັບຄະນະກຳມະການກິລາ-ກາຍຍະກຳແຫ່ງຊາດ ຂອງສຳນັກງານນາຍົກລັດຖະມົນຕີ, ຈັດພິມຂະໜາດເຈ້ຍ A3 ເປັນລາຍປັກ (ລາຍ15ວັນ) ສະບັບທໍາອິດ ວັນທີ 1 ມັງກອນ 1999 ຈໍານວນ 8ໜ້າ, ມາຮອດປີ 2003 ໄດ້ຍົກຖານະຈາກໜັງສືພິມຂ່າວກິລາລາຍປັກ ມາເປັນໜັງສືພິມຂ່າວກິລາລາຍວັນ ໃນຮູບແບບຂາວ-ດຳ, ຮອດປີ2005 ໄດ້ຈັດພິມໜ້າປົກ ແລະ ຫລັງປົກເປັນສີ່ສີເຕັມຮູບແບບ ແລະ ເປັນປະຫວັດສາດຂອງໜັງສືພິມລາຍວັນ ທີ່ຈັດພິມສີ່ສີເຕັມຮູບແບບ ສະບັບທຳອິດຂອງ ສ ປ ປ ລາວ. ພາຍຫລັງລັດຖະບານໄດ້ມີການປັບປຸງກົງຈັກການຈັດຕັ້ງ ໃນປີ 2011 ໄດ້ເຕົ້າໂຮມເອົາວຽກງານສຶກສາ ແລະ ກິລາ ມາເປັນກະຊວງສຶກສາທິການ ແລະ ກິລາ, ຄະນະລັດຖະມົນຕີກະຊວງສຶກສາທິການ ແລະ ກິລາ ຈຶ່ງໄດ້ເຫັນດີຕົກລົງປັບປຸງ ໜັງສືພິມຂ່າວກິລາລາຍວັນມາເປັນ ໜັງສືພິມ ສຶກສາ-ກິລາລາຍວັນ ພ້ອມເພີ່ມຂະໜາດໜ້າເຈ້ຍໜັງສືພິມໃຫ້ໃຫຍ່ຂຶ້ນຈາກຂະໜາດເຈ້ຍ A3 ເປັນຂະໜາດ 53x37 ຊັງຕີແມັດ (ມາດຖານເທົ່າກັບໜັງສືພິມຫຼັກທົ່ວໄປ), ມາຮອດເດືອນ ກຸມພາ 2015 ໄດ້ເພີ່ມຈຳນວນໜ້າຈາກເດີມ12 ໜ້າ ມາເປັນ 16 ໜ້າ ພ້ອມທັງເພີ່ມສາລະໜ້າຮູ້ ແລະ ສີສັນການຈັດໜ້າ ໃຫ້ທັນສະໄໝຂຶ້ນເລື້ອຍໆ.
ການບໍລິຫານ ສື່ສີ່ງພິມ ຂອງສູນໂຄສະນາຂ່າວສານສຶກສາ ແລະ ກິລາ
ເພື່ອເປັນການເຮັດໃຫ້ວຽກງານໂຄສະນາຂ່າວສານຂອງຂະແໜງການສຶກສາ ແລະ ກິລາ ມີການເຕີບໃຫຍ່ ຂະຫຍາຍ ຕົວວ່ອງໄວທັນໃຈ ແລະ ເປັນການປະຍັດງົບປະມານການໃຊ້ຈ່າຍຂອງພັກ-ລັດ, ນັບແຕ່ເດືອນ ພຶດສະພາ 2008 ເປັນຕົ້ນມາໜັງສືພິມຂ່າວກິລາລາຍວັນແມ່ນສາມາດບໍລິຫານ ແບບກຸ້ມຕົນເອງຂາດໂຕໂດຍບໍ່ມີງົບປະມານລັດເຂົ້າມາມີສ່ວນຮ່ວມໃນດ້ານການຜະລິດຈັດພິມລວມທັງອຸປະກອນ ຮັບໃຊ້ຕ່າງໆ ໂດຍອາໄສວຽກງານການຕະຫລາດເຂົ້າມາມີສ່ວນຮ່ວມ ຊຶ່ງເຫັນໄດ້ວ່າມີຄວາມສະດວກ ແລະ ວ່ອງໄວທັນໃຈກວ່າ. ປັດຈຸບັນໜັງສືພິມສຶກສາ-ກິລາລາຍວັນ ມີຕາໜ່າງຂໍ້ມູນຂ່າວສານຢູ່ໃນພະແນກສຶກສາທິການ ແລະ ກິລາ ຂອງທຸກແຂວງທົ່ວປະເທດລາວ.


text:
ທ້ອງຖິ່ນຕ່າງໆຂອງຫວຽດນາມ ແລະ ແຂວງກວາງຊີ, ປະເທດຈີນ ເພີ່ມທະວີການຮ່ວມມື
(ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບ
ທ່ານເລຂາອົງຄະນະພັກເຂດປົກຄອງດ້ວຍຕົນເອງເຜົ່າຈວາງ ເພິ໋ງຈິງຄວາ)
ຕອນຄ່ຳວັນທີ 10/02, ຢູ່ນະຄອນຫ້າລອງ, ແຂວງກວາງນິງ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານເລຂາອົງຄະນະພັກເຂດປົກຄອງດ້ວຍຕົນເອງເຜົ່າ ຈວາງ ແຂວງກວາງຊີ, ປະເທດຈີນ ເພິ໋ງຈິງຄວາ ທີ່ພວມມີການຢ້ຽມຢາມ ແລະ ເຮັດວຽກຢູ່ຫວຽດນາມ ແລະ ເຂົ້າຮ່ວມງານພົບປະຍາມຕົ້ນປີໃໝ່ ຄັ້ງທີ 2 ກັບບັນດາເລຂາບັນດາແຂວງ ກວາງນິງ, ລ້າງເຊີນ, ກາວບັ່ງ, ຮ່າຢາງ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີໃຫ້ແຂວງ ກວາງຊີ ແລະ ບັນດາທ້ອງຖິ່ນຂອງຫວຽດນາມ ສືບຕໍ່ນຳໜ້າໃນການປັບປຸງຄວາມສາມັກຄີ, ມູນເຊື້ອຖານບ້ານໃກ້ເຮືອນຄຽງມິດຕະພາບລະຫວ່າງປະຊາຊົນ 2 ປະເທດ; ສືບຕໍ່ຮັກສາ ແລະ ເພີ່ມທະວີການແລກປ່ຽນ, ການພົບປະລະຫວ່າງການນຳທຸກຂັ້ນ… ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າ, ແຂວງ ກວາງຊີ ເປີດກວ້າງການນຳເຂົ້າບັນດາຜະລິດຕະພັນທີ່ມີທ່າແກ່ງແຍ້ງຂອງຫວຽດນາມ ຄື: ຜະລິດຕະພັນກະເສດ, ເຄື່ອງປ່າຂອງດົງ ແລະ ສິນໃນນ້ຳ, ເຂົ້າສານ, ບັນດາຜະລິດຕະພັນຈາກນ້ຳນົມ…;ເພີ່ມທະວີການຮ່ວມມືດ້ານວັດທະນະທຳ, ການສຶກສາ, ທ່ອງທ່ຽວ, ກະສິກຳ.
ສ່ວນທ່ານ ເລຂາ ເພິ໋ງຈິງຄວາ ສະເໜີໃຫ້ 2 ຝ່າຍຍົກລະດັບບັນດາຄູ່ດ່ານຊາຍແດນສາກົນໂດຍໄວ ແລະ ຢືນຢັນວ່າ ແຂວງກວາງຊີ ສືບຕໍ່ເປີດກວ້າງການຮ່ວມມື ແລະ ພົບປະແລກປ່ຽນກັບບັນດາທ້ອງຖິ່ນຂອງຫວຽດນາມ, ປະກອບສ່ວນນຳການພົວພັນລະຫວ່າງ 2 ພັກ, 2 ລັດ ແລະ ປະຊາຊົນ 2 ປະເທດພັດທະນາຢ່າງບໍ່ຢຸດຢັ້ງ ແລະ ດີງາມ.
(ແຫຼ່ງຄັດຈາກ VOV)


text:
ມັນປະຈຸບັນກໍາລັງກະກຽມ feverishly ເພື່ອໃຫ້ໄດ້ຮັບທີ່ໃຊ້ເວລາໃດຫນຶ່ງທີ່ຈະໄດ້ຮັບຊາວອົບພະຍົບຢູ່ໃນ Stendahls skandalhus. ໃນຂະນະທີ່ການຂະຫຍາຍຕົວກະທູ້ແລະສະຫມໍ່າສະເຫມີທີ່ຈະສືບຕໍ່ກ່ຽວກັບເຈົ້າຂອງໃຫມ່ Håkan Larsson ຈາກ Orebro, ໃນປັດຈຸບັນການຮ່ວມມືກັບຕົວແທນ Stendahs. ຫຼັງຈາກການປະຕິເສດການເຊື່ອມຕໍ່ກັບ Johan Stendahl ເປີດເຜີຍໃນ ໂທລະທັດຊູແອັດ News Västernorrland, ມັນ emerges ບໍ່ຕ້ອງສົງໃສໃຫມ່ໃນປັດຈຸບັນຫຼາຍ:
- ໃບຢັ້ງຢືນທີ່ບໍ່ຖືກຕ້ອງໄດ້ສົ່ງໃນການຮ້ອງຂໍໃຫ້ສະພາບໍ Migration.
- ອີກເທື່ອຫນຶ່ງ, ຊື່ການປ່ຽນແປງການເປັນເຈົ້າຂອງ.
- ສາ HTML ແຕ່ F ອາກອນHåkan Larsson ບໍລິສັດ.
- ຕົວະກ່ຽວກັບການພົວພັນກັບສະໂມສອນກິລາທ້ອງຖິ່ນ.
- ໂດຍບໍ່ມີການວາງແຜນການອະນຸຍາດ / ໃບອະນຸຍາດການກໍ່ສ້າງທີ່ພັກໃນ asylum.
ການຮ້ອງຂໍໃບຢັ້ງຢືນການປອມກັບຄະນະກໍາມະການໄມເກດ
Håkan Larsson ແລະ Johan Stendahl ຄໍາແນະນໍາທາງກົດຫມາຍທະນາຍຄວາມ Michael Sterner ສົ່ງໃບຢັ້ງຢືນການລະບາຍອາກາດທີ່ບໍ່ຖືກຕ້ອງຂອງຄຸນສົມບັດຂ້າພະເຈົ້າAnundgårdໃນສະເຫນີລາຄາຂອງເຂົາເຈົ້າກັບສະພາບໍລິການຍ້າຍທີ່ຈະໄດ້ຮັບການອະນຸມັດ. ການຄວບຄຸມລະບາຍອາກາດໄດ້ມາຈາກບໍລິສັດ ໂດຍບໍ່ມີການອາກອນ F ແລະ ໂດຍບໍ່ມີການຮັບຮອງສໍາລັບການກວດກາ. ຄຸນສົມບັດທີ່ພັກກ່ຽວຂ້ອງຍັງສາມາດຢືນຢັນວ່າ inspector ໃດບໍ່ໄດ້ເຖິງແມ່ນວ່າຢູ່ໃນຫ້ອງແຖວຂອງເຂົາເຈົ້າທີ່ຖືກກ່າວຫາວ່າການກວດກາອະນຸສັນຍາການ.
Michael Sterner ແມ່ນຄື Stendahl ພ້ອມກັນນັ້ນ 2013 ໃນເວລາທີ່ເຖິງແມ່ນສົ່ງຫຼັງຈາກນັ້ນເອກະສານທີ່ບໍ່ຖືກຕ້ອງສໍາລັບອາຄານໄຟປົກປັກຮັກສາການຄະນະກໍາມະການໄມເກດ. ມັນແມ່ນການເປັນກູ້ໄພ Medelpad ຫຼັງຈາກນັ້ນ ຄ່ອນຂ້າງຊັດເຈນວ່າຕົວະ.
ອີກເທື່ອຫນຶ່ງ, ຊື່ການປ່ຽນແປງການເປັນເຈົ້າຂອງ – ບໍ່ “ຄຸນສົມບັດແຮ່”
ພຽງແຕ່ໃນທີ່ໃຊ້ເວລາສໍາລັບການຈັດຊື້ຂອງທີ່ພັກອາໃສ asylum ໄດ້ 2013 ຫຼັບ “Stendahl skandalhus” ເຈົ້າຂອງໃຫມ່ກ່ຽວກັບເອກະສານທີ່ “ໃຫ້ເຊົ່າ” ບໍລິສັດ – ປະກາດ Aros ພະລັງງານເປັນຂອງຄົນຮູ້ຈັກຂອງ Johan Stendahl ເປັນ. ເຊັ່ນດຽວກັນ, ມັນແມ່ນລະດູຫນາວຫຼ້າສຸດໃນເວລາທີ່ຮູ້ຈັກຂອງ Stendahl ອື່ນ, Håkan Larsson ຊື້ຄຸນສົມບັດ. Håkan Larsson ໄດ້, ຢ່າງໃດກໍຕາມ, ໃນຂະນະທີ່ການປະກາດ Aros ພະລັງງານກັບຜູ້ຕາງຫນ້າທາງດ້ານກົດຫມາຍ Johan Stendahls ເປັນຜູ້ອໍານວຍການແຕ່ພຽງຜູ້ດຽວ.
.
ປ່ຽນຊື່ໃນປັດຈຸບັນ, ແນວໃດກໍ່ຕາມ, ຈາກHåkan Larsson Bilkonsult AB ແຮ່ Fastigheter AB. ຖ້າຫາກວ່າສາເຫດແມ່ນຍ້ອນ ສາຍພົວພັນHåkan Larssons ກັບ Stendahl uncovered ບໍ່ຈະແຈ້ງ.
ພາສີ F indented
ຫຼັງຈາກທີ່ປະລິມານຂອງປະຫວັດສາດການປ່ອຍສິນເຊື່ອ, ຫນີ້ສິນແລະຂາດຄວາມຮັບຜິດຊອບໃນປັດຈຸບັນໄດ້ນໍາເອົາ Skatteverket ໃນ F-ພາສີບໍລິສັດHåkan Larsson ກາດ Aros ພະລັງງານ. ເຖິງແມ່ນວ່ານີ້ແມ່ນ Johan Stendahls ທະນາຍຄວາມ Michael Sterner ຜູ້ທີ່ sits ສຸດຄະນະກໍາມະ.
Tdet ກ້ອນຫີນ, ທັງຫມົດປະຕິເສດທີ່ຜ່ານມາໂດຍການບໍລິການກວດຄົນເຂົ້າເມືອງແລະການເຊື່ອມຕໍ່ກັບ Johan Stendahl, State ຜິດຊູແອັດໄຕມາດຫນຶ່ງຂອງລ້ານ, ໄດ້ຮັບHåkan Larsson Bilkonsult ຈາກ Orebro ເຊັນສັນຍາກັບ Migration Board ຊູແອັດແລະເປີດພັກ asylum ເຮືອນກະທູ້.
ຕົວະກ່ຽວກັບການພົວພັນກັບສະໂມສອນກິລາທ້ອງຖິ່ນ
ໃນເວລາທີ່Håkan Larsson ຈະອະທິບາຍຕົ້ນກໍາເນີດມາໃນ Holm, ລາວໄດ້ຂຽນວ່າທີ່ມັນໄດ້ຕິດຕໍ່ກັບສະໂມສອນກິລາໃນທ້ອງຖິ່ນ. ນີ້ແມ່ນຂັດໂດຍ Holm Sportklubb, ໃນເວລາທີ່ບໍ່ມີຢູ່ໃນການສໍາພັດກ່ຽວກັບທີ່ພັກອາໃສ asylum ໃດ. ແຕ່ບໍ່ມີຂໍ້ມູນໃດໆຕໍ່ກັບຊາວບ້ານຫລືສະຫຼຸບໂດຍຫຍໍ້ການຈັດຕັ້ງ.
ໂດຍບໍ່ມີການອະນຸຍາດການວາງແຜນ / ໃບອະນຸຍາດການກໍ່ສ້າງ
ມັນບໍ່ມີໃບອະນຸຍາດການກໍ່ສ້າງສໍາລັບການປະຕິບັດງານຂອງພັກ asylum ໃນຄຸນສົມບັດຂອງຕົນ. ຕ້ອງການຕາມປົກກະຕິການອະນຸຍາດການວາງແຜນຫຼືຄໍາຮ້ອງສະຫມັກອາຄານທີ່ການປ່ຽນແປງຂອງການນໍາໃຊ້ຂອງການກໍ່ສ້າງ, ວ່າແມ່ນ, ໃນເວລາທີ່ທ່ານໄປຈາກກິດຈະກໍາຫນຶ່ງໄປຍັງອີກ.
ຊາວອົບພະຍົບທີ່ພັກສໍາລັບການດໍາລົງຊີວິດຮ່ວມກັບຜູ້ອື່ນທີ່ເຂົາເຈົ້າບໍ່ຮູ້ວ່າຈະຕອບສະຫນອງຄວາມຕ້ອງການຂອງລະບຽບການກໍ່ສ້າງສໍາລັບກິດຈະກໍາດັ່ງກ່າວ.


text:
ລາວ-ຈີນ ຮ່ວມມືທາງດ້ານວິທະຍາສາດ ແລະ ເຕັກໂນໂລຊີ ພາຍໃຕ້ຍຸດທະສາດ “ໜຶ່ງແລວ ໜຶ່ງເສັ້ນທາງ
ກະຊວງວິທະຍາສາດ ແລະ ເຕັກໂນໂລຊີ (ກວຕ) ຮ່ວມກັບ ກົມແຜນທີ່ແຫ່ງຊາດ, ກະຊວງພາຍໃນ ແລະ ບໍລິສັດ
ສະເປສ ໄອ ລາວ ຈຳກັດຜູ້ດຽວ (SPACE EYE LAO) ຈັດກອງປະຊຸມ ການຮ່າວມມືທາງດ້ານວິທະຍາສາດ ແລະ ເຕັກໂນໂລຊີ ພາຍໃຕ້ແນວຄວາມຄິດ “ໜຶ່ງແລວ ໜຶ່ງເສັ້ນທາງ” ຂຶ້ນໃນຕອນເຊົ້າຂອງວັນທີ 03 ກຸມພາ 2018 ທີ່ໂຮງແຮມແລນມາກ, ນະຄອນຫຼວງວຽງຈັນ.
ຈຸດປະສົງຂອງກອງປະຊຸມຄັ້ງນີ້ ແມ່ນເພື່ອເສີມຂະຫຍາຍສາຍພົວພັນ ແລະ ການຮ່ວມມືໃນຂະແໜງ ວິທະຍາສາດ ແລະ ເຕັກໂນໂລຊີ ຕາມຍຸດທະສາດ “ໜຶ່ງແລວທາງ ໜຶ່ງເສັ້ນທາງ” ຊຶ່ງສະເໜີໂດຍທ່ານ ສີຈິ້ນຜີງ, ປະທານປະເທດແຫ່ງ ສປ ຈີນ, ເປັນຍຸດທະສາດສາດ ການສ້າງເຂດເສດຖະກິດເສັ້ນທາງສາຍໄໝ ແລະ ເສັ້ນທາງ ສາຍໄໝທະເລສັດຕະວັດທີ 21 ແລະ ໄດ້ຮັບການສະໜັບສະໜູນ ແລະ ໃຫ້ຄວາມສໍາຄັນຫຼາຍຈາກສາກົນ, ພ້ອມ ທັງເປັນການສົ່ງເສີມສາຍພົວພັນການຮ່ວມມື ລະຫວ່າງ ສອງປະເທດ ລາວ-ຈີນ.
ໃນໂອກາດນີ້, ທ່ານ ແກ້ວນະຄອນ ໄຊສຸລຽນ, ຫົວໜ້າກົມເຕັກໂນໂລຊີດິຈິຕ໋ອນ, ກວຕໄດ້ຮັບກຽດຂຶ້ນ ກ່າວເປີດກອງປະຊຸມໃນຄັ້ງນີ້ ຊຶ່ງມີເນື້ອໃນບາງຕອນວ່າ: ອີງຕາມຄວາມຮຽກຮ້ອງຕ້ອງການທາງດ້ານການພັດທະນາເສດຖະກິດ-ສັງຄົມ, ການຂະຫຍາຍຕົວຂອງໂຄງຮ່າງ ພີ້ນຖານ ແລະ ການນຳໃຊ້ເຕັກໂນໂລຊີສືບຢັ່ງທາງໄກ ນັບມື້ນັບຫຼາຍຂຶ້ນ. ໃນວັນທີ 21 ພະຈິກ 2017, ກວຕ ແລະ ບໍລິສັດ ສະເປສ ໄອລາວ ໄດ້ມີການເຊັນບົດບັນທຶກ ຄວາມເຂົ້າໃຈວ່າດ້ວຍ ການຮ່ວມມືທາງດ້ານວິທະຍາສາດ ແລະ ເຕັກໂນໂລຊີ ຊຶ່ງທັງສອງໄດ້ຮ່ວມມືກັນ ດ້ານການນຳໃຊ້ເຕັກໂນໂລຊີນຳພາທາງ, ການສືບຢັ່ງທາງໄກ, ພາບຖ່າຍດາວທຽມ ແລະ ຍົນບໍ່ມີຄົນຂັບຊຶ່ງເປັນເຕັກນິກ ທັນສະໄໝທຽບເທົ່າລະດັບສາກົນ. ບໍລິສັດ ສະເປສ ໄອລາວ ເປັນບໍລິສັດທີ່ມີຄວາມຊ່ຽວຊານທາງດ້ານການ ສຳຫຼວດວັດແທກຂໍ້ມູນພູມມີສາດ, ສ້າງສູນກວດສອບເຕັກ ນິກການສືບຢັ່ງທາງໄກ ແລະ ຍົນບໍ່ມີຄົນຂັບ, ໂຮງງານປະກອບຍົນບໍ່ມີຄົນຂັບ, ສ້າງວິຊາການເຕັກນິກທີ່ມີ ຄວາມຮູ້ສູງ, ສ້າງສູນພົວພັນສາກົນທາງດ້ານວຽກງານເຕັກນິກ ສືບຢັ່ງທາງໄກ ເພື່ອພັດທະນາເຕັກໂນໂລຊີລະດັບສູງ ແລະ ບໍລິການຮັບໃຊ້ທຸກຂະແໜງການວຽກງານຂອງ ສປປ ລາວ.
ປີ 2018 ແມ່ນເປັນປີທ່ອງທ່ຽວລາວ, ຄາດຄະເນວ່າຈະມີນັກທ່ອງທ່ຽວປະມານ 5 ລ້ານຄົນຫຼັ່ງໄຫຼເຂົ້າມາທ່ອງທ່ຽວຢູ່ ສປປ ລາວ. ກວຕ ມີພາລະບົດບາດ ໃນການນຳເອົາວິທະຍາສາດ ແລະ ເຕັກໂນໂລຊີ ທີ່ທັນສະໄໝລະດັບສາກົນ ເຂົ້າມາພັດທະນາວຽກງານວິທະຍາສາດ ແລະ ເຕັກໂນໂລຊີ ໃຫ້ແກ່ ສປປ ລາວ, ໃນນັ້ນ ເຕັກໂນໂລຊີແຜນທີ່ນຳພາທາງ ກໍເປັນວຽກງານໜຶ່ງທີ່ສຳຄັນ ໃນການພັດທະນາຂະແໜງການທ່ອງທ່ຽວຂອງ ສປປ ລາວ.
ກວຕ ໄດ້ຮ່ວມກັບ ບໍລິສັດສະເປສ ໄອ ລາວ ໃນການສ້າງແອັບພລີເຄຊັນ Nav-Laos (ແຜນທີ່ດິຈິຕ໋ອນນຳພາທາງ) ແລະ ແອັບພລີເຄຊັນ Amazing Laos (ແຜນທີ່ດິຈິຕ໋ອນທ່ອງທ່ຽວ)ເພື່ອບໍລິການຮັບໃຊ້ປີທ່ອງທ່ຽວຂອງ ສປປ ລາວ, ພ້ອມທັງເປັນການສະໜອງການບໍລິການຮັບໃຊ້ປະຊາຊົນລາວ ແລະ ແຂກຕ່າງ ປະເທດ. ທັງສອງແອັບພລີເຄຊັນດັ່ງກ່າວ ໄດ້ມີການເປີດຕົວ ແລະ ສາທິດການນຳໃຊ້ພາຍໃນງານກອງປະຊຸມຄັ້ງນີ້ອີກດ້ວຍ.
ກອງປະຊຸມຄັ້ງນີ້, ຜູ້ເຂົ້າຮ່ວມ ໄດ້ຮັບຝັງ ກ່ຽວກັບຜົນສໍາເລັດຂອງບາງວຽກງານ, ວຽກງານທີ່ພວມດຳເນີນ ແລະ ແຜນການຮ່ວມມືໃນຕໍ່ໜ້າ ລະຫວ່າງ ກວຕ ກັບ ບໍລິສັດ ສະເປສ ໄອ ລາວ, ພ້ອມທັງການຮ່ວມມື ລະຫວ່າງ ກົມແຜນທືີ່ແຫ່ງຊາດ, ກະຊວງພາຍໃນ ກັບ ບໍລິສັດ ສະເປສ ໄອລາວ.
ການເຂົ້າຮ່ວມກອງປະຊຸມຂອງບັນດາທ່ານໃນຄັ້ງນີ້ ຈື່ງຖືເປັນກຽດອັນສູງສົ່ງໃຫ້ແກ່ກອງປະຊຸມ, ສະແດງເຖິງການໃຫ້ຄວາມສຳຄັນ, ເອົາໃຈໃສ່ຕໍ່ວຽກງານການ ຮ່ວມມື ແລະ ປະກອບສ່ວນເຂົ້າໃນການພັດທະນາເສດຖະກິດ-ສັງຄົມ ຢູ່ປະເທດເຮົາໃຫ້ມີບາດກ້າວຂະຫຍາຍຕົວ, ການຮ່ວມມືດ້ານການລົງທຶນກັບຕ່າງປະເທດໄດ້ຮັບ ການເປິດກວ້າງ, ດຶງດູດໄດ້ການທ່ອງທ່ຽວເຂົ້າມາປະເທດເຮົາໃຫ້ຫຼາຍຂຶ້ນ, ແນໃສ່ລົບລ້າງຄວາມທຸກຫຍາກຂອງປະຊາຊົນໃນປີ 2020 ໃຫ້ປະກົດຜົນເປັນຈິງ. ພັກລັດຖະ ບານຍາມໃດ ກໍເອົາໃຈໃສ່ຕໍ່ພາລະກິດປົກປັກຮັກສາ ແລະ ສ້າງສາພັດຖະນາປະເທດຊາດ.
ໂອກາດດຽວກັນນີ້ ໄດ້ມີພິທີເປີດປ້າຍສະຖານີອ້າງອີງຂໍ້ມູນການສຳຫຼວດວັດແທກແບບຕໍ່ເນື່ອງ, ເປີດປ້າຍສູນເຕັກໂນໂລຊີດາວທຽມສືບຍັ່ງທາງໄກ, ເປີດປ້າຍ ສູນຄົ້ນຄວ້າ, ພັດທະນາປະກອບສ້າງ ແລະ ຄຸ້ມຄອງເຮືອບິນບໍ່ມີຄົນຂັບແຫ່ງຊາດ, ເປີດໂຕແອບແຜນທີ່ນຳພາທາງ “Nav-Laos” ແລະ ແອບແຜນທີ່ທ່ອງທ່ຽວແຫ່ງຊາດ “Amazing-Laos”, ສາທິດການນຳໃຊ້ແອບ “Nav-Laos” ແລະ “Amazing-Loas” ແລະ ແນະນຳ 5 ທຸລະກິດຫຼັກຂອງບໍລິສັດ ສະເປສ ໄອ ລາວຈຳກັດຜູ້ດຽວ.
ເຂົ້າຮ່ວມກອງປະຊຸມຄັ້ງນີ້ມີທ່ານຮອງປະທານສຳນັກຂ່າວຊີນຫົວ, ສປ ຈີນ;ທ່ານຫົວໜ້າກົມແຜນທີ່ແຫ່ງຊາດ, ບັນດາຫົວໜ້າ, ຮອງຫົວໜ້າ, ຫ້ອງການ, ກົມ, ສະຖາບັນ, ກວຕ;ປະທານ ບໍລິສັດ ສະເປສ ໄອ ລາວ ຈຳກັດຜູ້ດຽວ (SPACE EYE LAO) ແລະ ບັນດາຫົວໜ້າພະແນກ, ຮອງພະແນກ, ພະນັກງານວິຊາການ ທັງພາກລັດ ແລະ ເອກະຊົນ.
ໃນຕອນເຊົ້າຂອງວັນດຽວກັນ ກໍໄດ້ມີພິທີເຊັນສັນຍາຮ່ວມມື ຈຳນວນ 3 ສະບັບ ຄື ສັນຍາຮ່ວມມືດ້ານເຕັກໂນໂລຊີດາວທຽມສືບຍັ່ງທາງໄກ, ສັນຍາຮ່ວມມື ດ້ານແຜນທີ່ນຳທາງ ແລະ ສັນຍາຮ່ວມມືດ້ານການຄົ້ນຄວ້າ, ພັດທະນາ ແລະ ປະກອບສ້າງຍົນບໍ່ມີຄົນຂັບ ລະຫວ່າງ ກະຊວງວິທະຍາສາດ ແລະ ເຕັກໂນໂລຊີ (ກວຕ) ແລະ ບໍລິສັດ ສະເປສໄອ ລາວ ຈຳກັດຜູ້ດຽວ.
ຜູ້ລົງນາມໃນບົດບັນທຶກຄວາມເຂົ້າໃຈວ່າດ້ວຍ ການຮ່ວມມືດ້ານເຕັກໂນໂລຊີດາວທຽມສືບຍັ່ງທາງໄກ, ແມ່ນ ທ່ານ ສຸມານະ ຈຸລະມະນີ, ຫົວໜ້າກົມເຕັກ ໂນໂລຊີ ແລະ ນະວັດຕະກຳ, ກວຕ ແລະ ທ່ານ ນ. ພູຄຳ ວົງວິຈິດ, ປະທານບໍລິສັດ ສະເປສໄອ ລາວ ຈຳກັດຜູ້ດຽວ; ຜູ້ລົງນາມໃນບົດບັນທຶກຄວາມເຂົ້າໃຈວ່າດ້ວຍ ການຮ່ວມມືດ້ານແຜນທີ່ນຳພາທາງ, ແມ່ນ ທ່ານ ແກ້ວນະຄອນ ໄຊສຸລຽນ, ຫົວໜ້າກົມເຕັກໂນໂລຊດິຈິຕ໋ອນ ແລະ ທ່ານ ນ. ພູຄຳ ວົງວິຈິດ, ປະທານບໍລິສັດ ສະເປສໄອ ລາວ ຈຳກັດຜູ້ດຽວ ແລະ ຜູ້ລົງນາມໃນບົດບັນທຶກຄວາມເຂົ້າໃຈວ່າດ້ວຍ ການຮ່ວມມືດ້ານການຄົ້ນຄວ້າ, ພັດທະນາ ແລະ ປະກອບສ້າງຍົນບໍ່ມີຄົນຂັບ, ແມ່ນ ທ່ານ ວິລະສັກ ອິນທະປະຖາ, ຫົວໜ້າ ສະຖາບັນເຕັກໂນໂລຊີຄອມພິວເຕີ ແລະ ເອເລັກໂຕຣນິກ ແລະ ທ່ານ ນ. ພູຄຳ ວົງວິຈິດ, ປະທານບໍລິສັດ ສະເປສໄອ ລາວ ຈຳກັດຜູ້ດຽວ.
ໃນພິທີລົງນາມຄັ້ງນີ້ ໄດ້ຮັບກຽດເຂົ້າຮ່ວມເປັນສັກຂີພິຍານຂອງທ່ານ ບັນດິດ ສຈ. ບໍ່ວຽງຄໍາ ວົງດາລາ, ລັດຖະມົນຕີ ກວຕ, ພ້ອມດ້ວຍທ່ານຮອງ ລັດຖະມົນຕີ, ຫົວໜ້າຫ້ອງການ, ກົມ, ສະຖາບັນ, ກວຕ ແລະ ພະນັກງານທີ່ກ່ຽວຂ້ອງທັງສອງຝ່າຍ.
ຂ່າວ: ບາລະຄອນ ສຸວັນນະພາສີ
ຮູບພາບ: ທັດສະນີ ພົງບັນດິດ


text:
ກອງປະຊຸມສຳມະນາກ່ຽວກັບສັນຍາການຄ້າເສລີ ຫວຽດນາມ - ສະຫະພາບເອີລົບ (EVFTA) ດຳເນີນໃນວັນທີ 1 ທັນວາ ຢູ່ ນະຄອນຫລວງ ປາຣີ ປະເທດ ຝລັ່ງ ໂດຍມີການເຂົ້າຮ່ວມຂອງຜູ້ຕາງຫນ້າກະຊວງອຸດສາຫະກຳການຄ້າ, ຫ້ອງການການຄ້າ ແລະ ອຸດສາຫະກຳ ຫວຽດນາມ ແລະ ຜູ້ຕາງຫນ້າກຸ່ມບໍລິສັດ, ບໍລິສັດ ຝລັ່ງ ແລະ ເອີລົບ ເປັນຈຳນວນຫລວງຫລາຍ.
ທ່ານຮອງລັດຖະມົນຕີກະຊວງອຸດສາຫະກຳ ການຄ້າ ຫວຽດນາມ ເຈີນກວັກແຄງ ກ່າວຄຳເຫັນທີ່ກອງປະຊຸມສຳມະນາ
ພາບ:Vietnam+
ທີ່ກອງປະຊຸມສຳມະນາ, ທ່ານຮອງລັດຖະມົນຕີກະຊວງອຸດສາຫະກຳ ການຄ້າ ຫວຽດນາມ ເຈີນກວັກແຄງ ໃຫ້ຮູ້ວ່າ: ພາຍຫລັງເຫັນດີຈະສິ້ນສຸດການເຈະລຈາ ໃນທ້າຍປີ 2015, ຫວຽດນາມ ແລະ ສະຫະພາບເອີລົບ ພວມດຳເນີນວິວັດການສຳເລັດດ້ານພາສາ ແລະ ກົດໝາຍໃຫ້ແກ່ຂໍ້ຕົກລົງ, ພາຍຫລັງນັ້ນຈະຍື່ນສະເຫນີຕໍ່ຂັ້ນສູງກວ່າໃນຕົ້ນປີ 2018 ເພື່ອກະກຽມໃຫ້ວິວັດການລົງນາມຢ່າງເປັນທາງການ ແລະ ໃຫ້ສັດຕະຍາບັນ.
ສ່ວນທ່ານ Raffaele Mauro Petriccione, ຮອງຜູ້ອຳນວຍການໃຫຍ່ອົງການການຄ້າຂອງ ຄະນະກຳມະການເອີລົບ, ຫົວຫນ້າຄະນະເຈລະຈາ ສັນຍາການຄ້າເສລີ ຫວຽດນາມ - ສະຫະພາບເອີລົບໃຫ້ຮູ້ວ່າ: EVFTA ຈະໄດ້ຮັບການລົງນາມ ແລະ ອາດຈະຮັບຮອງເອົານັບແຕ່ນີ້ຮອດທ້າຍປີ 2018. ເຖິງຢ່າງໃດກໍຕາມ ທ່ານຍັງຕັກເຕືອນວ່າ ວິວັດການຮັບຮອງເອົາອາດຈະແກ່ຍາວ ຍ້ອນ ອີຢູແມ່ນກຸ່ມການຄ້າດ້ວຍຫລາຍປະເທດສະມາຊິກ.
(ແຫຼ່ງຄັດຈາກ VOV)


text:
ພິທີເຊັນສັນຍາໂຄງການຈັດຊື້ລະບົບຄຸ້ມຄອງທັນສະໄໝ ໃນການເກັບເງິນຄ່າບິນຜ່ານ ລະຫວ່າງ ກອງຄຸ້ມຄອງຈະລາຈອນທາງອາກາດ ແລະ ບໍລິສັດ ບໍລິການສະໜາມບິນປະເທດອິນເດຍ
ໃນຕອນຄ່ຳເວລາ 17:30 ຢູ່ທີ່ໂຮງແຮມ ຄຣາວພາຊາ ນະຄອນຫຼວງວຽງຈັນ ໄດ້ມີພິທີເຊັນສັນຍາໂຄງການ ຈັດຊື້ລະບົບຄຸ້ມຄອງທັນສະໄໝ ໃນການເກັບເງິນຄ່າບິນຜ່ານ ລະຫວ່າງ ກອງຄຸ້ມຄອງຈະລາຈອນທາງ ອາກາດ ແລະ ບໍລິສັດ ບໍລິການສະໜາມບິນປະເທດອິນເດຍ ໂດຍໃຫ້ກຽດເຂົ້າຮ່ວມໃນພິທີມີ ທ່ານ ປອ. ບຸນຈັນ ສິນທະວົງ ລັດຖະມົນຕີ ກະຊວງ ຍທຂ, H.E. Mr. Ravi Shankar Aisola ເອກອັກຄະລັດຖະທູດ ອິນເດຍປະຈຳ ສປປ ລາວ, ທ່ານ ວັນເພັງ ຈັນທະພອນ ຫົວໜ້າກົມການບິນພົນລະເຮືອນ, ທ່ານ ສົມຈິດ ວິນິດແກ້ວພາວັນ ຫົວໜ້າກອງຄຸ້ມຄອງການຈະລາຈອນທາງອາກາດ ພ້ອມດ້ວຍພະນັກງານວິ ຊາການ ແລະ ພາກສ່ວນກ່ຽວຂ້ອງທັງສອງຝ່າຍເຂົ້າຮ່ວມຈຳນວນ 58 ທ່ານ.
ຕາງໜ້າຝ່າຍລາວໂດຍທ່ານ ວັນເພັງ ຈັນທະພອນ ຫົວໜ້າກົມການບິນພົນລະເຮືອນ ກະຊວງ ໂຍທາທິ ການ ແລະ ຂົນສົ່ງ ແລະ ທ່ານ ສົມຈິດ ວິນິດແກ້ວພາວັນ ຫົວໜ້າກອງຄຸ້ມຄອງການຈະລາຈອນທາງ ອາກາດ ກະຊວງ ໂຍທາທິການ ແລະ ຂົນສົ່ງ ເປັນຜູ້ລົງລາຍເຊັນ ກັບ ຝ່າຍບໍລິສັດ ບໍລິການສະໜາມ ບິນປະເທດອິນເດຍ ນຳໂດຍທ່ານ Mr. Sheshadri Suresh, ( Board Member Finance AAl ) ຄະນະກຳມາ ທິການບໍລິຫານ ການເງິນການບິນປະເທດອິນເດຍ ແລະ Mr. Manfred Blondeel, ( Director, Enhancing and Finance, IATA ) ຜູ້ອຳນວຍການການເງິນ ບໍລິສັດ IATA ເປັນຜູ້ລົງລາຍເຊັນ.
ໃນການຈັດຊື້ລະບົບຄຸ້ມຄອງທັນສະໄໝດັ່ງກ່າວນີ້ ເພື່ອເພີ່ມຂີດຄວາມສາມາດ ໃຫ້ແກ່ການເກັບເງິນຄ່າບໍ ລິການບິນຜ່ານໃຫ້ແກ່ ສປປ ລາວ ໃຫ້ມີປະສິດທິພາບ ວ່ອງໄວ, ທັນສະໄໝ, ໂປງໃສຂຶ້ນ, ເຊິ່ງຈະເປັນທ່າ ແຮງປະກອບສ່ວນເຂົ້າໃນການສ້າງສາພັດທະນາປະເທດຊາດໃນອະນາຄົດອີກດ້ວຍ.


text:
ມີນັກຂ່າວຖາມໃນພິທີຖະແຫຼງຂ່າວຂອງກະຊວງປ້ອງກັນປະເທດຈີນໃນວັນທີ 28 ສິງຫານີ້ໂດຍອ້າງຕາມແຫຼ່ງຂ່າວທີ່ລາຍງານວ່າ: ຕາມຄວາມຮຽກຮ້ອງຂອງຈີນ, ອິນເດຍໄດ້ຖອນທະຫານແລະອຸປະກອນທີ່ຂ້າມຊາຍແດນຈີນ-ອິນເດຍຕອນຊີກີມແລະເຂົ້າໃນປະເທດຕົນນັ້ນຄືນໝົດແລ້ວ. ກະຊວງປ້ອງກັນປະເທດຈີນມີຄຳຄິດເຫັນແນວໃດຕໍ່ເລື່ອງນີ້?
ທ່ານອູຊ່ຽນ ໂຄສົກກະຊວງປ້ອງກັນປະເທດຈີນ ກ່າວວ່າ: ນັບແຕ່ວັນທີ 18 ມິຖຸນາຜ່ານມາ, ທະຫານຊາຍແດນອິນເດຍໄດ້ຂ້າມຊາຍແດນລະຫວ່າງສອງປະເທດແລະເຂົ້າໃນເຂດຕົ້ງຫຼາງ ປະເທດຕົນຢ່າງຜິດກົດໝາຍ ອັນເຮັດໃຫ້ສະຖານະການຢູ່ຊາຍແດນສອງປະເທດເຄັ່ງຕຶງຂຶ້ນຢ່າງຕໍ່ເນື່ອງ ເຊິ່ງກອງທັບຈີນຄັດຄ້ານການກະທຳຂອງອິນເດຍຢ່າງເດັດດ່ຽວ ທັງນຳໃຊ້ມາດຕະການແກ້ໄຂໂດຍດ່ວນ ໂດຍໄດ້ເພີ່ມທະວີການຄຸ້ມຄອງແລະຄວບຄຸມເຂດຊາຍແດນ, ຈັດວາງກອງກຳລັງສູ້ຮົບຄືບໄປໜ້າ, ເພີ່ມທະວີການຝຶກຊ້ອມທີ່ມີລັກສະນະຈຸດສຸມ, ປົກປັກຮັກສາອຳນາດອະທິປະໄຕເໜືອແຜ່ນດິນ ແລະ ສິດຜົນປະໂຫຍດຂອງຊາດຢ່າງແຂງແຮງ. ແນວໃດກໍດີ, ສັນຕິພາບແລະຄວາມສະຫງົບຂອງເຂດຊາຍແດນຈີນ-ອິນເດຍໄດ້ກ່ຽວພັນເຖິງສັນຕິພາບແລະສະຖຽນລະພາບຂອງພາກພື້ນ ທັງສອດຄ່ອງກັບຜົນປະໂຫຍດຮ່ວມຂອງປະຊາຊົນສອງຊາດ, ພວກຂ້າພະເຈົ້າຈຶ່ງໄດ້ເຕືອນອິນເດຍຈົ່ງຖອດຖອນບົດຮຽນທາງລົບຈາກເຫດການດັ່ງກ່າວ ໂດຍການເຄົາລົບສົນທິສັນຍາເສັ້ນຊາຍແດນປະຫວັດສາດ ແລະ ຫຼັກການພື້ນຖານຂອງກົດໝາຍສາກົນຢ່າງແທ້ຈິງ, ເດີນຕາມທິດທາງດຽວກັນກັບຈີນ ເພື່ອຮ່ວມກັນປົກປັກຮັກສາສັນຕິພາບແລະຄວາມສະຫງົບຂອງເຂດຊາຍແດນລະຫວ່າງສອງປະເທດ ແລະ ຊຸກຍູ້ການພົວພັນລະຫວ່າງສອງກອງທັບໃຫ້ພັດທະນາຢ່າງປອດໃສ.
ທ່ານອູຊ່ຽນ ກ່າວຕື່ມວ່າ: ໃນໂລກນີ້ຍັງບໍ່ມີຄວາມສະຫງົບເທື່ອ ຈຶ່ງຈຳເປັນຕ້ອງປົກປັກຮັກສາສັນຕິພາບ ແລະກອງທັບຈີນມີຄວາມໝັ້ນໃຈປົກປັກຮັກສາອຳນາດອະທິປະໄຕ, ຄວາມໝັ້ນຄົງ ແລະ ຜົນປະໂຫຍດການພັດທະນາຂອງຊາດ, ມີຄວາມໝັ້ນໃຈ ແລະກໍມີຄວາມສາມາດປະກອບສ່ວນປົກປັກຮັກສາສັນຕິພາບຂອງໂລກໄດ້ຢ່າງໃຫຍ່ຫຼວງກວ່າເກົ່າ.


text:
ກອງປະຊຸມສະໄໝສາມັນເທື່ອທີ 8 ຂອງສະພາແຫ່ງຊາດຊຸດທີ VII ໄຂຂື້ນຢ່າງເປັນທາງການ
ກອງປະຊຸມສະໄໝສາມັນເທື່ອທີ 8
ຂອງສະພາແຫ່ງຊາດຊຸດທີ VII ໄດ້ໄຂຂຶ້ນຢ່າງເປັນທາງການໃນລະຫວ່າງ ວັນທີ 9 - 26 ທັນວານີ້
ທີ່ສະພາແຫ່ງຊາດພາຍ ໃຕ້ການເປັນປະທານຂອງທ່ານນາງ ປານີ ຢາທໍ່ຕູ້ ປະທານ ສະພາແຫ່ງຊາດ, ເປັນກຽດເຂົ້າຮ່ວມຂອງທ່ານ
ຈູມມາລີ ໄຊຍະສອນ ເລຂາທິການໃຫຍ່ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ
ພ້ອມດ້ວຍບັນດາການນຳພັກ - ລັດ ແລະ ສະມາຊິກ ສະພາແຫ່ງຊາດເຂົ້າຮ່ວມຢ່າງພ້ອມພຽງ.
ທ່ານນາງ ປານີ ຢາທໍ່ຕູ້
ປະທານສະພາແຫ່ງຊາດ ກ່າວສູນທອນພົດໄຂກອງປະຊຸມຊຶ່ງມີເນື້ອໃນສຳຄັນ ດັ່ງນີ້: ໃນກອງປະຊຸມຄັ້ງນີ້
ຈະໄດ້ສຸມໃສ່ຄົ້ນຄວ້າພິຈາລະນາ ແລະ ຕົກລົງບັນຫາສຳຄັນຈຳນວນໜຶ່ງເປັນຕົ້ນ:
ການຈັດຕັ້ງປະຕິບັດນະໂຍບາຍສົ່ງເສີມການຜະລິດ ສິນຄ້າຂອງປະຊາຊົນ;
ສະພາບການຈັດຕັ້ງປະຕິບັດ ວຽກງານແຮງງານ, ບົດລາຍງານຜົນການກວດສອບງົບປະມານ ແລະ ພິຈາລະນາ
ຮັບຮອງເອົາການສ້າງ ແລະ ປັບປຸງກົດໝາຍຈຳນວນໜຶ່ງໃນຂົງເຂດເສດຖະກິດ, ສັງຄົມ ແລະ ຍຸຕິທຳ
ຊຶ່ງມີລາຍລະອຽດ ດັ່ງນີ້: 1. ຮັບຟັງການລາຍງານ ຜົນການຈັດຕັ້ງປະຕິບັດນະໂຍ
ບາຍສົ່ງເສີມການຜະລິດສິນຄ້າ ຂອງປະຊາຊົນ ເພື່ອບັນລຸເປົ້າ ໝາຍສະຫັດສະວັດ ທີ 1 (MDGs1)
ແນໃສ່ຫຼຸຸດຜ່ອນຄວາມທຸກຍາກ ຂອງປະຊາຊົນ, 2. ຮັບຟັງລາຍ ງານສະພາບການຈັດຕັ້ງປະຕິ
ບັດວຽກງານແຮງງານ, 3. ພິຈາ ລະນາ ແລະ ຮັບຮອງເອົາບົດ ລາຍງານຜົນການກວດສອບ
ກ່ຽວກັບການສະຫຼຸຸບຂາດຕົວ ການຈັດຕັ້ງປະຕິບັດແຜນງົບ ປະມານປະຈຳສົກ ປີ 2012 - 2013, 4.
ພິຈາລະນາ ແລະ ຮັບຮອງເອົາບົດລາຍງານວຽກ ງານຂອງຄະນະປະຈຳສະພາ ແຫ່ງຊາດ ກ່ຽວກັບການຈັດຕັ້ງ
ປະຕິບັດແຜນການເຄື່ອນໄຫວ ວຽກງານລະຫວ່າງກອງປະຊຸມ ສະໄໝສາມັນ ເທື່ອທີ 7 ຫາ ເທື່ອທີ 8
ແລະ ທິດທາງວຽກ ງານຂອງກອງປະຊຸມສະໄໝ ສາມັນ ເທື່ອທີ 8 ຫາ ເທື່ອທີ 9 ຂອງສະພາແຫ່ງຊາດຊຸດທີ
VII, 5. ພິຈາລະນາ ແລະ ຮັບ ຮອງເອົາກົດໝາຍຈຳນວນ 7 ສະບັບໃນນັ້ນ: ກົດໝາຍສ້າງ ໃໝ່ 4
ສະບັບຄື: 1. ກົດໝາຍ ວ່າດ້ວຍການຄຸ້ມຄອງເງິນຕາ ຕ່າງປະເທດ, 2. ກົດໝາຍວ່າ
ດ້ວຍການຄຸ້ມຄອງຄົນເຂົ້າ - ອອກ ສປປ ລາວ ແລະ ການ ຄຸ້ມຄອງຄົນຕ່າງປະເທດ, 3.
ກົດໝາຍວ່າດ້ວຍ ການຄວບ ຄຸມເຄື່ອງດື່ມທີ່ມີທາດເຫຼົ້າ, 4. ກົດໝາຍວ່າດ້ວຍການຕ້ານ ແລະ
ສະກັດກັ້ນການໃຊ້ຄວາມ ຮຸນແຮງຕໍ່ແມ່ຍິງ ແລະ ເດັກ ນ້ອຍ.
- ກົດໝາຍປັບປຸງຈຳ ນວນ 3 ສະບັບຄື: 1. ກົດໝາຍ ວ່າດ້ວຍການແກ້ໄຂຄຳຮ້ອງທຸກ, 2.
ກົດໝາຍວ່າດ້ວຍພາສີ, 3. ກົດໝາຍວ່າ ດ້ວຍການ ປິ່ນປົວ.
ນອກຈາກບັນດາເນື້ອໃນທີ່ໄດ້ກ່າວມາແລ້ວນັ້ນ,
ອັນສຳຄັນແມ່ນກອງປະຊຸມຍັງຈະໄດ້ຄົ້ນຄວ້າປະກອບ ຄວາມຄິດເຫັນຕໍ່ຮ່າງປັບປຸງ ລັດຖະທຳ
ມະນູນສະບັບປີ 2003 ບົນພື້ນ ຖານການສັງລວມກັ່ນຕອງ ເອົາ ຄວາມຄິດເຫັນຈາກຕົວ ແທນຂອງບັນດາກະຊວງ,
ອົງ ການ, ອຳນາດການປົກຄອງ ທ້ອງຖິ່ນ, ແຂວງ, ນະຄອນ ແລະ ບັນດາເມືອງຈຳນວນໜຶ່ງ, ສະຖາບັນ
ແລະ ພາກສ່ວນ ຕ່າງໆທີ່ກ່ຽວຂ້ອງ ຊຶ່ງແມ່ນ ຄະນະ ກຳມະການປັບປຸງລັດ ຖະທຳມະນູນ ຈະໄດ້ນຳມາສະ
ເໜີຜ່ານໃນກອງປະຊຸມສະພາ ແຫ່ງຊາດໃນຄັ້ງ ນີ້. ພ້ອມນັ້ນ, ກອງປະຊຸມຍັງຈະໄດ້ຮັບຟັງ
ການຊີ້ແຈງອະທິບາຍຂອງບັນ ດາກະຊວງທີ່ກ່ຽວຂ້ອງ ແລະ ພິຈາລະນາບັນຫາອື່ນໆຈຳ ນວນໜຶ່ງ.
ບັນດາເນື້ອໃນທີ່ ກ່າວມາເທິງນັ້ນລ້ວນແຕ່ເປັນ ບັນຫາທີ່ສຳຄັນ ຊຶ່ງເປັນໜ້າທີ່ ແລະ
ຄວາມຮັບຜິດຊອບການ ເມືອງຂອງບັນດາທ່ານສະມາ ຊິກສະພາແຫ່ງຊາດ ຈະຕ້ອງ ໄດ້ຄົ້ນຄວ້າ ແລະ
ພິຈາລະນາ ຢ່າງຖີ່ຖ້ວນ. ສະເໜີໃຫ້ບັນດາ ທ່ານສະມາຊິກສະພາແຫ່ງ ຊາດຈົ່ງໄດ້ຍົກສູງ ຄວາມຮັບ
ຜິດຊອບ ແລະ ເປັນເຈົ້າການ ປະກອບຄຳເຫັນຕໍ່ບັນດາເນື້ອ ໃນຕ່າງໆທີ່ຈະນຳມາພິຈາລະນາ
ໃນກອງປະຊຸມຄັ້ງນີ້ໃຫ້ ເລິກເຊິ່ງ, ມີຈຸດສຸມ, ດ້ວຍເຫດ ຜົນບົນພື້ນຖານສະພາບ ຄວາມເປັນຈິງ
ໃນການ ພັດທະນາເສດຖະກິດ - ສັງຄົມຂອງ ປະເທດກໍຄືການເຊື່ອມໂຍງ ເສດຖະກິດກັບພາກພື້ນ ແລະ ໃນໂລກ
ເພື່ອກ້າວເຂົ້າສູ່ການ ຮັບຮອງແຕ່ລະບັນຫາຢ່າງມີ ຄຸນນະພາບ ແລະ ສາມາດຈັດ
ຕັ້ງປະຕິບັດໃຫ້ເຊື່ອມເຂົ້າຊີ ວິດຕົວຈິງຂອງສັງຄົມ. ນະໂອ ກາດນີ້, ຂ້າພະເຈົ້າຂໍສະເໜີມາ
ຍັງບັນດາທ່ານສະມາຊິກລັດ ຖະບານ, ຜູ້ຕາງໜ້າອົງການ ຈັດຕັ້ງພັກ - ລັດ, ອົງການຈັດ
ຕັ້ງມະຫາຊົນ, ພາກສ່ວນກ່ຽວ ຂ້ອງ ແລະ ປະຊາຊົນ ບັນດາ ເຜົ່າຈົ່ງໄດ້ໃຫ້ການຕິດຕາມ
ການດຳເນີນກອງປະຊຸມຄັ້ງນີ້ ໂດຍການເຂົ້າຮ່ວມ ຫຼື ໂດຍ ຜ່ານ ພາຫະນະສື່ມວນຊົນ ຕ່າງໆ ເພື່ອປະກອບສ່ວນເຮັດ
ໃຫ້ການດຳເນີນກອງປະຊຸມ ຄັ້ງນີ້ໄດ້ຮັບຜົນສຳເລັດ ຕາມ ລະດັບຄາດໝາຍທີ່ວາງໄວ້.
ຈາກນັ້ນ ທ່ານ ວິໄລວັນ
ພົມເຂ ລັດຖະມົນຕີວ່າການ ກະຊວງກະສິກຳ ແລະ ປ່າໄມ້ ໄດ້ຂຶ້ນຜ່ານບົດ ລາຍງານຂອງ
ລັດຖະບານກ່ຽວກັບຜົນການ ຈັດຕັ້ງປະຕິບັດນະໂຍບາຍສົ່ງ ເສີມການຜະລິດສິນຄ້າຂອງ ປະຊາຊົນ ເປັນຕົ້ນການສົ່ງ
ເສີມທຸລະກິດຂະໜາດນ້ອຍ ແລະ ຂະໜາດກາງ ແນໃສ່ຫຼຸຸດ ຜ່ອນຄວາມ ທຸກຍາກຂອງປະ ຊາຊົນ ແລະ
ບັນລຸເປົ້າໝາຍທີ 01 ຂອງເປົ້າໝາຍສະຫັດສະ ວັດເພື່ອການພັດທະນາ, ທ່ານ ນາງ ເຂັມມະນີ
ພົນເສນາ ລັດ ຖະມົນຕີວ່າການກະຊວງອຸດ ສາຫະກຳ ແລະ ການຄ້າ ໄດ້ ລາຍງານ ຜົນການຈັດຕັ້ງປະຕິ
ບັດນະໂຍບາຍສົ່ງເສີມການ ຜະລິດສິນຄ້າຂອງປະຊາຊົນ - ເປັນຕົ້ນການ ສົ່ງເສີມ ທຸລະກິດ
ຂະໜາດນ້ອຍ ແລະ ຂະໜາດ ກາງ ແນໃສ່ຫຼຸດຜ່ອນຄວາມ ທຸກຍາກຂອງປະຊາຊົນ ເພື່ອ ບັນລຸ
ເປົ້າໝາຍທີ 01 ຂອງສະ ຫັດສະວັດເພື່ອການພັດທະ ນາ, ທ່ານນາງ ອ່ອນຈັນ ທຳມະວົງ ລັດຖະມົນຕີ
ວ່າການ ກະຊວງແຮງງານ ແລະ ສະ ຫວັດດີການສັງຄົມ ລາຍງານ ກ່ຽວກັບສະພາບການຈັດຕັ້ງ ປະຕິບັດ
ວຽກງານແຮງງານ, ທ່ານນາງ ສຸວັນເພັງ ບຸບຜານຸ ວົງ ຄະນະປະຈຳສະພາແຫ່ງ ຊາດ ປະທານກຳມາທິການ
ເສດຖະກິດແຜນການ ແລະ ການເງິນໄດ້ລາຍງານກ່ຽວກັບ ຜົນການຈັດຕັ້ງນະໂຍບາຍສົ່ງ ເສີມຜະລິດສິນຄ້າ
ຂອງປະຊາ ຊົນ ເປັນຕົ້ນການສົ່ງເສີມທຸລະ ກິດຂະໜາດນ້ອຍ ແລະ ຂະ ໜາດກາງ ແນໃສ່ຫຼຸດຜ່ອນ
ຄວາມທຸກຍາກຂອງປະຊາຊົນ ແລະ ບັນລຸເປົ້າໝາຍທີ 01 ຂອງເປົ້າໝາຍສະຫັດສະວັດ ເພື່ອການພັດທະນາ
(MDGs) ແລະ ທ່ານ ສຈ.ດຣ. ພອນເທບ ພົນເສນາ ຄະນະປະຈຳສະພາ ແຫ່ງຊາດ ປະທານກຳມາທິ
ການວັດທະນະທຳ - ສັງຄົມ ໄດ້ລາຍງານກ່ຽວກັບສະພາບ ການຈັດຕັ້ງປະຕິບັດວຽກງານ ແຮງງານ.


text: ທ່ານ ສິນລະວົງ ຄຸດໄພ ທູນ ກຳມະການກົມການເມືອງ ສູນກາງພັກ ເຈົ້າຄອງນະຄອນ ຫຼວງວຽງຈັນ; ແລະ ທ່ານ ມີ ຄາອິນ ບາລານັອບ ເອກອັກ ຄະລັດຖະທູດ ແຫ່ງ ສາທາ ລະນະລັດ ສະຫະພັນ ຣັດເຊຍ ປະຈຳລາວ ໄດ້ລົງຢ້ຽມຢາມ ໂຮງໝໍມິດຕະພາບ ເມື່ອວັນ ທີ 11 ພຶດສະພາຜ່ານມາ ໂດຍໃຫ້ການຕ້ອນຮັບຂອງ ທ່ານ ບຸນກອງ ສີຫາວົງ ລັດຖະ ມົນຕີກະຊວງສາທາລະນະ ສຸກ, ຜູ້ອຳນວຍການໂຮງໝໍມິດ ຕະພາບ ພ້ອມດ້ວຍພະນັກ ງານແພດໝໍ ແລະ ອຳນວຍ ການ ບໍລິສັດ VAMED. ຈຸດປະສົງການລົງຢ້ຽມ ຢາມຄັ້ງນີ້ແມ່ນເພື່ອຊີ້ນຳ, ກວດກາເບິ່ງຄວາມພ້ອມຂອງ ໂຄງການປັບປຸງ ແລະ ຂະ ຫຍາຍໂຮງໝໍມິດຕະພາບທັນ ສະໄໝ ຂະໜາດ 308 ຕຽງ ທີ່ນຳໃຊ້ເງິນກູ້ຢືມຈາກປະ ເທດໂອຕຣິດ. ປັດຈຸບັນນີ້ ໃກ້ ຈະສຳເລັດ ແລະ ຈະເປີດທົດ ລອງໃຊ້ໃນເດືອນກໍລະກົດນີ້, ພ້ອມກັບການພິຈາລະນາຈາກ ລັດຖະບານ ກໍຄືນະຄອນຫຼວງ ວຽງຈັນ ໃນການສ້າງເສັ້ນທາງ ໄລຍະ 800 ແມັດ ເຂົ້າຫາໂຮງ ໝໍໃໝ່ດັ່ງກ່າວ. ພ້ອມດຽວກັນນັ້ນ ກໍໄດ້ ກວດກາໂຮງໝໍມິດຕະພາບ ຫຼັງປັດຈຸບັນທີ່ໄດ້ຮັບການຊ່ວຍ ເຫຼືອຈາກອະດີດສະຫະພາບ ໂຊວຽດ ເພື່ອປັບປຸງບູລະນະ ຄືນໃໝ່ ຊຶ່ງປັດຈຸບັນນີ້ ທາງສະ ຖານທູດສາທາລະນະລັດ ສະ ຫະພັນຣັດເຊຍ ກຳລັງສຳຫຼວດ ສຶກສາ ເພື່ອສືບຕໍ່ຊ່ວຍເຫຼືອ. (ຂ່າວ: ສະຫວັນຄຳ)


text:
Ma Anshan Steel ບັນຈຸວັດສະດຸ Technology ຈໍາກັດຕັ້ງຢູ່ໃນ Taibai ອຸດສາຫະກໍາ Park, Ma Anshan ເມືອງ, ແຂວງອານຮຸຍຈີນມີຄວາມຊ່ຽວຊານໃນ R & D ແລະການຜະລິດອຸປະກອນການຫຸ້ມຫໍ່ການຕ້ານການກັດກ່ອນແລະ laminated. ບໍລິສັດຂອງພວກເຮົາໄດ້ສົມທົບກັບຈີນ Academy ແລະແນະນໍາເຕັກໂນໂລຊີຂອງລັດຂອງການສິນລະປະຈາກ State Key Laboratory ຂອງຕົນສໍາລັບການກັດກ່ອນແລະການປົກປ້ອງ, ພວກເຮົາສຸມໃສ່ການສະຫນອງຜະລິດຕະພັນຄຸນນະພາບສູງແລະການບໍລິການເປັນມືອາຊີບສໍາລັບລູກຄ້າໃນໂລຫະຜະສົມ, ສ່ວນອັດຕະໂນມັດແລະອຸດສາຫະກໍາສະຖາປັດຕະ.
ພວກເຮົາແມ່ນ ISO9001 QMS ບໍລິສັດຮັບຮອງແລະໄດ້ຮັບຫຼາຍສິດທິບັດແຫ່ງຊາດ. ຜະລິດຕະພັນຕົ້ນຕໍຂອງພວກເຮົາກວມເອົາ: ເຈ້ຍ anticorrosive VCI ......ເບິ່ງເພີ່ມເຕີມ
ໂຮງງານຜະລິດລາຄາໂດຍກົງຄຸນນະພາບທີ່ດີບໍລິການທີ່ດີທີ່ສຸດ


text:
(ພາບປະກອບ: THX/TTXVN)
ກອງປະຊຸມເຈົ້າໜ້າທີ່ເສດຖະກິດຂັ້ນສູງອາຊຽນ (SEOM) ຄັ້ງທີ 3 ໃນປີ 2015 ແລະ ບັນດາວາລະປະຊຸມທາບທາມຄວາມເຫັນກັບບັນດາຄູ່ເຈລະຈາຂອງອາຊຽນ ຖືກດຳເນີນໄປຢູ່ນະຄອນຫຼວງ Luala Lumpur, ປະເທດມາເລເຊຍ ໃນລະຫວ່າງວັນທີ 09 – 11/07. ກອງປະຊຸມໄດ້ສຸມໃສ່ປຶກສາຫາລືສະພາບຮ່ວມມືດ້ານເສດຖະກິດພາຍໃນກຸ່ມອາຊຽນ ແລະ ການຮ່ວມມືລະຫວ່າງອາຊຽນ ກັບບັນດາປະເທດຄູ່ຮ່ວມມື. ບັນດາເນື້ອໃນປຶກສາຫາລືພາຍໃນກຸມອາຊຽນ ລວມມີ ການປັບປຸງບັນດາມາດຕະການບຸລິມະສິດມີການທະທົບອັນໃຫຍ່ຫຼວງເຖິງການຄ້າ ແລະ ການລົງທຶນ ໃນວິວັດການກໍ່ສ້າງປະຊາຄົມເສດຖະກິດອາຊຽນ (AEC), ສ້າງວິໄສທັດອາຊຽນ ໃຫ້ໄລຍະ 2016 – 2025, ດ້ວຍຄາດໝາຍເຊື່ອມໂຍງດ້ານເສດຖະກິດຢ່າງເລິກເຊິ່ງ, ກວ້າງຂວາງກວ່າ. ກ່າວຄຳເຫັນຕໍ່ວົງການນັກຂ່າວຢູ່ນອກກອງປະຊຸມ, ທ່ານເລຂາທິການໃຫຍ່ກະຊວງການຄ້າສາກົນ ແລະ ອຸດສາຫະກຳມາເລເຊນ Rebecca Gatime Sta Maria ໃຫ້ຮູ້ວ່າ (SEOM) ຄັ້ງນີ້ໄດ້ສ້າງສຳເລັດຮ່າງແຜນການໂຄງການດຳເນີນງານອາຊຽນ ພາຍຫຼັງປີ 2015 ແລະ ກຸ່ມຮັບໜ້າທີ່ພິເສດຂັ້ນສູງກ່ຽວກັບການເຊື່ອມໂຍງ AEC ຈະປຶກສາຫາລີຢ່າງລະອຽດໃນວັນ 14/07. ໝາກຜົນຈະຍື່ນສະເໜີຕໍ່ກອງປະຊຸມລັດຖະມົນຕີເສດຖະກິດອາຊຽນ ໃນເດືອນໜ້າ.
(ແຫຼ່ງຄັດຈາກ VOV)


text:
ທ່ານ ຫງວຽນຊວັນຝຸກ ນາຍົກລັດຖະມົນຕີແຫ່ງ ສສ.ຫວຽດນາມ ຕ້ອນຮັບທ່ານ ກາຣ໌ລອສ ອະກອສຕີໂຍ ໂດ ໂຣຊາຣິໂອ ນາຍົກລັດຖະມົນຕີແຫ່ງ ສາທາລະນະລັດ ໂມຊຳບິກ. (ພາບ: TTXVN)
ວກ.ອອນໄລ - ໂດຍຕອບສະໜອງຕາມຄຳເຊື້ອເຊີນຂອງທ່ານ ຫງວຽນຊວັນຝຸກ ນາຍົກລັດຖະມົນຕີແຫ່ງ ສສ.ຫວຽກນາມ, ທ່ານ ກາຣ໌ລອສ ອະກອສຕີໂຍ ໂດ ໂຣຊາຣິໂອ ນາຍົກລັດຖະມົນຕີແຫ່ງ ສ.ໂມຊຳບິກ ໄດ້ມາຢ້ຽນມຢາມປະເທດຫວຽດນາມຢ່າງເປັນທາງການ ແຕ່ວັນ 31 ກໍລະກົດ ຫາວັນທີ 3 ສິງຫາ 2017.
ໃນຂອບການຢ້ຽມຢາມ, ທ່ານນາຍົກລັດຖະມົນຕີ ກາຣ໌ລອສ ອະກອສຕີໂຍ ໂດ ໂຣຊາຣິໂອ ໄດ້ພົບປະເຈລະຈາກັບທ່ານນາຍົກລັດຖະມົນຕີຫວຽດນາມ ຫງວຽນຊວັນຝຸກ; ຢ້ຽມຄຳນັບທ່ານເລຂາທິການໃຫຍ່ ຫງວຽນຝູຈ້ອງ; ຢ້ຽມຢາມເຮັດວຽກຢູ່ທີ່ຄະນະກຳມະການແຫ່ງຊາດເພື່ອການຮັບມືກັບອຸບັດຕິເຫດ, ໄພທຳມະຊາດ ແລະ ຄົ້ນຫາກູ້ໄພຂອງຫວຽດນາມ; ຢ້ຽມຢາມສຳນັກງານໃຫຍ່ຂອງກຸ່ມບໍລິສັດ ຫວຽດແທນ (Viettel Group). ຄະນະຜູ້ແທນຂັ້ນສູງຂອງລັດຖະບານ ໂມຊຳບິກ ໄດ້ເຮັດວຽກກັບກະຊວງກະສິກຳແລະພັດທະນາຊົນນະບົດ. ນາຍົກລັດຖະມົນຕີໂມຊຳບິກ ໄດ້ວາງພວງມາລາທີ່ອະນຸສາວະລີບັນດາວິລະຊົນທີ່ໄດ້ເສຍຊີວິດເພື່ອຊາດ ແລະວາງພວງມາລາໄຫວ້ອາໄລທີ່ສຸສານປະທານໂຮ່ຈີມິນ.
ໃນບັນຍາກາດແຫ່ງມິດຕະພາບແລະຄວາມໃກ້ຊິດສະໜິດສະໜົມ, ໃນບັນດາການພົບປະຫາລື, ສອງຝ່າຍໄດ້ສະແດງຄວາມເພິ່ງພໍໃຈ ກ່ຽວກັບຄວາມພົວພັນມິດຕະພາບທີ່ເປັນມູນເຊື້ອລະຫວ່າງຫວຽດນາມ-ໂມຊຳບິກ ທີ່ພວມພັດທະນາຢ່າງດີງາມ, ໃນນັ້ນມີການຮ່ວມມືຢ່າງເລິກເຊິ່ງໃນຂົງເຂດຈຳນວນໜຶ່ງ. ໂມຊຳບິກສະແດງຄວາມຊົມເຊີຍຕໍ່ປະຫວັດສາດແຫ່ງການຕໍ່ສູ້ປົດປ່ອຍຊາດທີ່ພິລະອາດຫານຂອງປະຊາຊົນຫວຽດນາມ ແລະ ຕີລາຄາສູງຕໍ່ບັນດາຜົນສຳເລັດທີ່ຫວຽດນາມບັນລຸໄດ້ ໃນການກໍ່ສ້າງແລະພັດທະນາປະເທດ. ຫວຽດນາມອວຍພອນຊົມເຊີນບັນດາຜົນສຳເລັດໃນການພັດທະນາເສດຖະກິດ-ສັງຄົມ ກໍ່ຄືບັນດາຄວາມມານະພະຍາຍາມປະຕິຮູບຂອງໂມຊຳບິກ ໃນເວລາທີ່ຜ່ານມາ, ພິເສດແມ່ນຄວາມພະຍາຍາມຜ່ານຜ່າຄວາມຫຍຸ້ງຍາກໃນສອງປີ 2015 - 2016.
ກ່ຽວກັບຄວາມພົວພັນທາງດ້ານການເມືອງ, ສອງຝ່າຍເຫັນດີເປັນເອກະສັນຈະຮັກສາມູນເຊື້ອໃນການແລກປ່ຽນຄະນະຜູ້ແທນຂັ້ນຕ່າງໆ, ການປະສານສົມທົບແລະຊ່ວຍເຫຼືອຊຶ່ງກັນແລະກັນ ໃນບັນດາເວທີສາກົນ; ຕັ້ງໜ້າປະກອບສ່ວນເຂົ້າໃນການຮັກສາສັນຕິພາບ ແລະການຮ່ວມມື ຢູ່ພາກພື້ນຕ່າງໆແລະຢູ່ໃນໂລກ ບົນພື້ນຖານເຄົາລົບນັບຖືກົດໝາຍສາກົນ, ແກ້ໄຂຂໍ້ຂັດແຍ່ງ ພິພາດຕ່າງໆ ດ້ວຍສັນຕິວິທີ, ສອດຄ່ອງກັບກົດໝາຍສາກົນ. ເນື່ອງໃນໂອກາດນີ້, ຫວຽດນາມສະເໜີນຳໂມຊຳບິກ ໃຫ້ການສະໜັບສະໜູນຫວຽດນາມສະໝັກເປັນສະມາຊິກບໍ່ຖາວອນຂອງສະພາຄວາມໝັ້ນຄົງສະຫະປະຊາຊາດ (ສະໄໝ 2020 - 2021) ແລະສະໜັບສະໜູນການສະມັກຂອງຫວຽດດນາມເຂົ້າໃນຕຳແໜ່ງຜູ້ອຳນວຍການຢູເນສໂກ (2017 - 2021).
ກ່ຽວກັບການຄ້າ-ການລົງທຶນ ແລະ ການຮ່ວມມືພັດທະນາ, ສອງຝ່າຍຮັບຮອງຜົນສຳເລັດທີ່ດີງາມຂອງການຮ່ວມລົງທຶນໂທລະຄົມມະນາຄົນ ໂມວີແທນ (Movitel) ລະຫວ່າງກຸ່ມບໍລິສັດ Viettel ຫວຽດນາມ ກັບບໍລິສັດລົງທຶນ SPI ຂອງໂມຊຳບິກ ແລະ ໂຄງການຮ່ວມມືຄົ້ນຄວ້າພັດທະນາຕົ້ນໄມ້ທັນຍາຫານແລະຕົ້ນໄມ້ອາຫານຂອງຫວຽດນາມຢູ່ໂມຊຳບິກ. ຝ່າຍໂມຊຳບິກຫວັງວ່າ ກຸ່ມບໍລິສັດ Viettel ຈະເປີດກວ້າງການທຸລະກິດ ແລະ ຮຽກຮ້ອງບັນດາວິສາຫະກິດຫວຽດນາມເປີດກວ້າງການເຄື່ອນໄຫວໃນບັນດາຂົງເຂດອື່ນເຊັ່ນ ການຄ້າ, ນ້ຳມັນເຊື້ອໄຟ, ຂົນສົ່ງທາງທະເລ, ປຸງແຕ່ງຜະລິດຕະພັນກະສິກຳ, ເຄື່ອງທະເລ… ເພື່ອແນໃສ່ບັນລຸໄດ້ໂດຍໄວ ບັນດາເປົ້າໝາຍການຄ້າ-ການລົງທຶນ ທີ່ການນຳຂອງສອງປະເທດໄດ້ວາງໄວ້. ສອງຝ່າຍສູ້ຊົນເຮັດໃຫ້ໂມຊຳບິກກາຍເປັນຄູ່ຮ່ວມມືແຖວໜ້າຂອງຫວຽດນາມ ຢູ່ອາຟຣິກກາ ຊາຮາຣາ ແລະ ຫວຽດນາມກາຍເປັນຂົວເຊື່ອມຕໍ່ຂອງໂມຊຳບິກ ກັບພາກພື້ນອາຊີຕາເວັນອອກສຽງໃຕ້.
ໃນການຢ້ຽມຢາມນີ້, ຫວຽດນາມເຫັນດີເປັນເອກະສັນຈະເພີ່ມທະວີການແລກປ່ຽນບົດຮຽນກ່ຽວກັບການພັດທະນາໃນບັນດາຂົງເຂດທີ່ໂມຊຳບິກມີຄວາມຕ້ອງການເຊັ່ນ: ປ້ອງກັນແລະຕ້ານໄພທຳມະຊາດ, ພະຍາກອນອາກາດ, ຮັບມືກັບການປ່ຽນແປງຂອງດິນຟ້າອາກາດ, ການສຶກສາ-ກໍ່ສ້າງ, ແລກປ່ຽນຜູ້ຊ່ຽວຊານ ແລະ ການປ້ອງກັນປະເທດ-ປ້ອງກັນຄວາມສະຫງົບ. ຫວຽດນາມສະເໜີໃຫ້ໂມຊຳບິກອຳນວຍຄວາມສະດວກໂດຍໄວໃຫ້ວິສາຫະກິດຫວຽດນາມເປີດຄັງສິນຄ້າທັນບົນ, ພັດທະນາຊ່ອງທາງການຈັດນຳໜ່າຍ, ກໍ່ຄືບູລະນະຂອບກົດໝາຍການລົງທຶນໃຫ້ແກ່ນັກລົງທຶນຕ່າງປະເທດ.
ສອງຝ່າຍໄດ້ເປັນສັກຂີພິຍານພິທີເຊັນບົດບັນທຶກຊ່ວຍຈຳກ່ຽວກັບການຮ່ວມມືໃນການປົກປັກຮັກສາສັດປ່າແລະພືດ ແລະ ພິທີເຊັນຫຍໍ້ໃນສັນຍາກ່ຽວກັບການບໍລິການຂົນສົ່ງທາງອາກາດ ລະຫວ່ງລັດຖະບານ ສສ.ຫວຽດນາມ ແລະ ລັດຖະບານ ສ.ໂມຊຳບິກ.
ການຢ້ຽມຢາມປະເທດຫວຽດນາມຢ່າງເປັນທາງການຂອງທ່ານນາຍົກລັດຖະມົນຕີ ກາຣ໌ລອສ ອະກອສຕີໂຍ ໂດ ໂຣຊາຣິໂອ ຖືກຖືວ່າເປັນຂີດໝາຍທີ່ສຳຄັນໃນການພົວພັນລະຫວ່າງສອງປະເທດ ນັບແຕ່ການຢ້ຽມຢາມໂມຊຳບິກ ຂອງທ່ານປະທານປະເທດຫວຽດນາມ ເຈືອງເຕິນຊາງ ເມື່ອເດືອນມີນາ 2016. ການຢ້ຽມຢາມປະກອບສ່ວນເຂົ້າໃນການເພີ່ມທະວີຄວາມພົວພັນມິດຕະພາບທີ່ເປັນມູນເຊື້ອ ລະຫວ່າງຫວຽດນາມ-ໂມຊຳບິກ, ຜ່ານສິ່ງດັ່ງກ່າວນັ້ນ, ຊຸກຍູ້ການພົວພັນຮ່ວມມືຍິ່ງກວ່າອີກ ທາງດ້ານການເມືອງ, ການຄ້າ, ການລົງທຶນ ກໍ່ຄືບັນດາຂົງເຂດທີ່ທັງສອງຝ່າຍມີຄວາມສົນໃຈຮ່ວມກັນໃນເວລາຕໍ່ໜ້າ./.
ໂດຍ ເຟືອງຈ່າ


text:
ຂ່າວໃໝ່
- ດາວໂຫຼດແບບຟອມໂດເມນເນມ
- ສູນອິນເຕີເນັດ ແຫ່ງຊາດ ຮ່ວມກັບ ອົງການ APNIC ຈັດຝຶກອົບຮົມ ການຕັ້ງຄ່າ IPv6
- ສອຊ ຈັດຝຶກອົບຮົມ ISO/IEC27001:2013 Internal Audit
- ດອດລາ (.LA)
- ຜູ້ໃຫ້ບໍລິການຈົດທະບຽນ
- ການທັດສະນະສຶກສາ ຂອງ ຄະນະຄູອາຈານ ແລະ ນັກສຶກສາ ລະບົບປະລິນຍາໂທ ປີທີ 1 ຮຸ່ນ XIII ຈາກ ສະຖາບັນການເມືອງ ແລະ ການປົກຄອງ ແຫ່ງຊາດ ທີ່ສູນອິນເຕີເນັດ ແຫ່ງຊາດ
- ພິທີເປັດໂຕ ຜູ້ອອກໃບຮັບຮອງເອເລັກໂຕຣນິກ ແຫ່ງຊາດ
- ກອງປະຊຸມເປີດກວ້າງທົ່ວສູນເພື່ອເຜີຍແຜ່ ກົດລະບຽບພາຍໃນຂອງກະຊວງໄປສະນີ ໂທລະຄົມມະນາຄົມ ແລະ ການສື່ສານ
- ສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ 1 ນະຄອນຫຼວງວຽງຈັນ ລົງຢ້ຽມຢາມເຜີຍແຜ່ ຜົນສຳເລັດຂອງກອງປະຊຸມສະໄໝສາມັນ
- ITU ເຜີຍສະເປັກ 5G ເຊີ່ງລວມມີ ຄວາມໄວດາວໂຫລດ 20Gbps ແລະ ໄລຍະຕອບສະໜອງ (Latency) 4ms
- ສ້າງຂື້ນເມື່ອ ວັນອັງຄານ, 09 ມັງກອນ 2018 02:30
- ວັນທີເຜີຍແຜ່ ວັນອັງຄານ, 09 ມັງກອນ 2018 02:30
- ຂຽນໂດຍ LANIC Admin
- ກົດເບິ່ງ: 10967
ໃນຕອນເຊົ້າ ຂອງວັນອັງຄານ ທີ 12 ທັນວາ 2017, ຄະນະຄູອາຈານເຊິ່ງນໍາພາໂດຍ ອາຈານ ວຽງສະຫວັນ ຈັນທະວີໄຊ ຫົວໜ້າພະແນກ ຄອມພິວເຕີ ແລະ ນັກສຶກສາ ລະບົບປະລິນຍາໂທ ປີທີ 1 ຮຸ່ນ XIII ຈາກ ສະຖາບັນການເມືອງ ແລະ ການປົກຄອງ ແຫ່ງຊາດ ຈຳນວນ 58 ທ່ານ ໄດ້ມາທັດສະນະສຶກສາ ທີ່ສູນອິນເຕີເນັດ ແຫ່ງຊາດ, ໂດຍການຕ້ອນຮັບຂອງ ທ່ານ ວົງນ້ອຍ ສີວັນທອງ, ຮອງຫົວໜ້າສູນອິນເຕີເນັດ ແຫ່ງຊາດ. ໃນການທັດສະນະສຶກສາຄັ້ງນີ້, ສອຊ ໄດ້ນຳສະເໜີໂດຍຫຍໍ້ ກ່ຽວກັບ ພາລະບົດບາດ ແລະ ວິໄສທັດຂອງກະຊວງ ປທສ, ພ້ອມກັບ ທີ່ຕັ້ງ ພາລະບົດບາດ, ປະຫວັດຄວາມເປັນມາ, ສິດ ແລະ ໜ້າທີ່ຂອງ ສອຊ. ພ້ອມນັ້ນ ສອຊ ຍັງໄດ້ນໍາສະເໜີບັນດາໜ້າວຽກເຕັກນິກທີ່ຮັບຜິດຊອບ, ໂດຍສະເພາະ ແມ່ນວຽກງານການພັດທະນາໂຄງລ່າງພື້ນຖານດ້ານໄອຊີທີ ເຊັ່ນ: ການຄຸ້ມຄອງວຽກງານລວມສູນການສື່ສານ ແລະ ຂໍ້ມູນຂ່າວສານ, ການຄຸ້ມຄອງ ແລະ ການບໍລິການ ລະຫັດຊື່ອິນເຕີເນັດສູງສຸດແຫ່ງຊາດ .LA, ການພັດທະນາ ການຄຸ້ມຄອງ ພື້ນຖານໂຄງລ່າງ ແລະ ການບໍລິການ ສູນຂໍ້ມູນແຫ່ງຊາດ, ແລະ ການຄຸ້ມຄອງລະບົບຢັ້ງຢືນ ຕົວຕົນທາງເອເລັກໂຕຣນິກ. ນອກນັ້ນ ບັນດານັກສືກສາ ໄດ້ສະແດງຄວາມສົນໃຈ ແລະ ມີການແລກປ່ຽນຄໍາຄິດຄໍາເຫັນຢ່າງກົງໄປກົງມາ ກ່ຽວກັບສະພາບການນຳໃຊ້ ແລະ ການຄຸ້ມຄອງ ໄອຊີທີ ໃນ ສປປ ລາວ, ໂດຍສະເພາະ ແມ່ນສະພາບການນໍາໃຊ້ອິນເຕີເນັດ ແລະ ສື່ສັງຄົມອອນລາຍ ທີ່ຕິດພັນກັບຊີວິດການເປັນຢູ່ຂອງຄົນເຮົາໃນປັດຈຸບັນ. ໃນໂອກາດດຽວກັນນີ້ ສອຊ ຍັງໄດ້ພາຄະນະຄູອາຈານ ແລະ ນັກສຶກສາ ເຂົ້າຢ້ຽມຊົມ ເພື່ອໃຫ້ເຫັນອຸປະກອນ, ເຄື່ອງມື ແລະ ສະພາບຕົວຈິງໃນ ຫ້ອງສູນຂໍ້ມູນແຫ່ງຊາດ ຂອງ ສອຊ ອີກດ້ວຍ.


text:
ຕາມແຫຼ່ງຂ່າວໜັງສືພິມ ກວັນໂດ້ຍ ເຢິນເຢິນ, ເຊົ້າວັນທີ 14 ພຶດສະພານີ້, ຢູ່ສຳນັກງານ ໃຫຍ່ກະຊວງປ້ອງກັນປະເທດ, ນະຄອນຫຼວງ ຮ່າໂນ້ຍ ສະຫາຍ ພົນເອກ ໂງ ຊວນລິກ, ກຳມະການກົມການເມືອງສູນກາງພັກກອມ ມູນິດຫວຽດນາມ, ຮອງເລຂາ ຄະນະ ພັກການທະຫານສູນກາງ, ລັດ ຖະມົນຕີກະຊວງປ້ອງກັນປະ ເທດ ໄດ້ຕ້ອນຮັບການເຂົ້າຢ້ຽມ ຂໍ່ານັບຂອງສະຫາຍ ພົນໂທ ສຸ ວອນ ເລືອງບຸນມີ ກຳມະການສູນ ກາງພັກ, ຮອງລັດຖະມົນຕີກະ ຊວງປ້ອງກັນປະເທດ, ຫົວໜ້າ ກົມໃຫຍ່ເສນາທິການກອງທັບ ປະຊາຊົນລາວ
ໃນໂອກາດທີ່ຄະນະດັ່ງກ່າວຢູ່ຢ້ຽມຢາມ ສສ ຫວຽດນາມ ຢ່າງເປັນທາງການ.ໂດຍຕາງໜ້າໃຫ້ຄະນະນຳກະ ຊວງປ້ອງກັນປະເທດ ສສ ຫວຽດນາມ, ສະຫາຍ ພົນເອກ ໂງຊວນ ລິກ ໄດ້ກ່າວຕ້ອນຮັບຢ່າງອົບ ອຸ່ນຕໍ່ການມາຢ້ຽມຢາມ ສສ ຫວຽດນາມ ຂອງ ສະຫາຍ ພົນ ໂທ ສຸວອນ ເລືອງບຸນມີ ພ້ອມຄະ ນະ. ສະຫາຍ ພົນເອກ ໂງຊວນ ລິກ ສະແດງຄວາມເຊື່ອໝັ້ນວ່າ ການມາຢ້ຽມຢາມຂອງຄະນະ ໃນຄັ້ງນີ້ຈະປະກອບສ່ວນເພີ່ມ ທະວີສາຍພົວພັນມິດຕະພາບອັນ ເປັນມູນເຊື້ອ, ຄວາມສາມັກຄີພິ ເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ, ກອງທັບ ແລະ ປະຊາຊົນສອງ ຊາດ ຫວຽດນາມ-ລາວ ມີຄວາມ ແໜ້ນແຟ້ນ ແລະ ເກີດດອກອອກ ຜົນຍິ່ງໆຂຶ້ນ.
ສະຫາຍ ພົນໂທ ສຸວອນ ເລືອງບຸນມີ ໄດ້ສະແດງຄວາມ ຂອບໃຈຕໍ່ຝ່າຍຫວຽດນາມທີ່ໄດ້ ໃຫ້ການຕ້ອນຮັບຢ່າງສົມກຽດ ແລະ ອົບອຸ່ນ, ພ້ອມທັງໄດ້ນຳເອົາ ຄວາມຢື້ຢາມຖາມຂ່າວອັນຈົບ ງາມຂອງສະຫາຍ ພົນໂທ ຈັນ ສະໝອນ ຈັນຍາລາດ ກຳມະ ການກົມການເມືອງສູນກາງພັກ ປະຊາຊົນ ປະຕິວັດລາວ, ລັດຖະ ມົນຕີກະຊວງປ້ອງກັນປະເທດ ແຫ່ງ ສປປ ລາວ ເຖິງສະຫາຍ ພົນເອກ ໂງຊວນລິກ ແລະ ສະ ຫາຍຫົວໜ້າກົມໃຫຍ່ເສນາທິ ການກອງທັບປະຊາຊົນລາວ ຍັງໄດ້ແຈ້ງຕໍ່ສະຫາຍ ພົນເອກ ໂງຊວນລິກ ຕື່ມອີກກ່ຽວກັບຜົນ ຂອງການພົບປະສອງຝ່າຍ ພາຍ ໃຕ້ບັນຍາກາດແແຫ່ງຄວາມມີ ມິດຕະພາບ ຈິງອົກຈິງໃຈ ແລະ ມີຜົນສຳເລັດສູງ, ເຊິ່ງໄດ້ດຳເນີນ ກ່ອນໜ້ານັ້ນໃຫ້ສະຫາຍລັດຖະ ມົນຕີກະຊວງປ້ອງກັນປະເທດ ສສ ຫວຽດນາມ ຊາບ.
ຕີລາຄາໝາກຜົນຂອງການ ພົບປະດັ່ງກ່າວ, ສະຫາຍ ພົນ ເອກ ໂງຊວນລິກ ໄດ້ສະເໜີວ່າ ໃນໄລຍະຕໍ່ໄປນີ້ກອງທັບສອງ ປະເທດຈົ່ງສືບຕໍ່ປະຕິບັດບັນດາ ເນື້ອໃນການພົວພັນຮ່ວມມືກັນ ໃຫ້ມີປະສິດທິຜົນ, ເພີ່ມທະວີການ ໂຄສະນາ, ສຶກສາອົບຮົມມູນເຊື້ອ ຄວາມສາມັກຄີ ຫວຽດນາມ- ລາວ, ເອົາໃຈໃສ່ວຽກງານກໍ່ ສ້າງພະນັກງານ, ແລກປ່ຽນຄະ ນະຜູ້ແທນ, ເຮັດວຽກງານຊາຍ ແດນຄຸ້ມຄອງຊາຍແດນ ແລະ ອື່ນໆ ເພື່ອເຮັດໃຫ້ການພົວພັນ ຮ່ວມມືກັນລະຫວ່າງກຳລັງປ້ອງ ກັນຊາດສືບຕໍ່ເປັນກຳລັງເສົາຫຼັກ ໃຫ້ແກ່ການພົວພັນລະຫວ່າງ ສອງປະເທດພວກເຮົາ.


text:
ລາຍງານແລະຂໍ້ມູນທີ່ຊັດເຈນຈະສະແດງໃຫ້ເຫັນເຖິງຫຼາຍເມື່ອກ່ຽວກັບການຕະຫຼາດອອນໄລນ໌. ການໄດ້ຮັບຂໍ້ມູນແລະສະຖິຕິທີ່ບໍ່ເສຍຄ່າຈາກການຈະລາຈອນທີ່ບໍ່ຕ້ອງການ, ການຈາລະຈອນ bot ແລະ malware ຫມາຍຄວາມວ່າທັກສະແລະຄວາມເປັນມືອາຊີບທີ່ໃຊ້ໃນການຮັກສາເວັບໄຊທ໌. ສໍາລັບສອງສາມອາທິດຜ່ານມາ, ທຸລະກິດ B2B ແລະອົງການຈັດຕັ້ງຂະຫນາດນ້ອຍໄດ້ຮັບການທ້າທາຍຈາກການຍົກເວັ້ນການຈະລາຈອນ bot ແລະການເຂົ້າຊົມພາຍໃນຈາກບົດລາຍງານຂອງພວກເຂົາ - aspire nautilus replacement glass tube.
ໂຊກດີ, Google Analytics ໄດ້ມາກູ້ໄພຂອງພວກເຂົາຫລັງຈາກນໍາສະເຫນີເຕັກນິກການກັ່ນຕອງທີ່ມີປະສິດທິຜົນທີ່ໃຊ້ຕົວແປແລະຂໍ້ມູນຜູ້ໃຊ້ເພື່ອຍົກເວັ້ນການຈະລາຈອນທີ່ບໍ່ຕ້ອງການຈາກບອດແລະ spider ທີ່ຮູ້ຈັກ. ມີໄວຣັສໄວຣັສ Trojan, malware, ແລະ skews ການໂຄສະນາ bot ສິ້ນສຸດຂໍ້ມູນຜູ້ໃຊ້ທີ່ມີຢູ່ໃນ Google Analytics ໃນທາງທີ່ໃຫຍ່.
ຜູ້ຈັດການຄວາມສໍາເລັດຂອງລູກຄ້າຂອງ Semalt , Andrew Dyhan, ອະທິບາຍວ່າເປັນຫຍັງຄວາມແຕກຕ່າງຂອງການຈະລາຈອນທີ່ແທ້ຈິງຈາກ bot ແລະການເຂົ້າຊົມພາຍໃນແມ່ນມີຄວາມສໍາຄັນຫຼາຍເມື່ອມັນກ່ຽວກັບການຕະຫຼາດອອນລາຍ.
ຜົນກະທົບຂອງ Bots ແລະ Spider ໃນສະຖິຕິຂອງທ່ານ
ບໍ່ດົນມານີ້, Google ໄດ້ເຮັດການປັບປຸງອັນສໍາຄັນຕໍ່ Google Analytics. ການປັບປຸງເຮັດໃຫ້ມັນງ່າຍດາຍສໍາລັບນັກກາລະຕະຫຼາດທີ່ຈະຍົກເວັ້ນ spider ແລະ bots ຈາກບົດລາຍງານແລະສະຖິຕິຂອງທ່ານ. ຄວາມສາມາດຂອງການເຂົ້າຊົມພາຍໃນແລະ bot ມີຜົນກະທົບຕໍ່ຂໍ້ມູນຂອງທ່ານທີ່ມີຢູ່ໃນ spider ເວັບແລະເຄື່ອງຈັກຊອກຫາ.
ເອົາຂອງ IAB ກ່ຽວກັບ Bots ແລະ Spider
ສໍານັກງານການໂຄສະນາແບບໂຕ້ຕອບ, ບໍລິສັດສາກົນທີ່ຊ່ວຍໃຫ້ອຸດສາຫະກໍາການຕະຫຼາດທີ່ເຕີບໂຕໃນອຸດສາຫະກໍາ, ຍັງໄດ້ສະຫນັບສະຫນູນຄວາມຕ້ອງການຂອງການປິດບັອບແລະແມງມຸມຈາກການຈະລາຈອນທີ່ແທ້ຈິງ. ຫ້ອງການປະກອບດ້ວຍ "International Spiders and Bots List", ລາຍຊື່ທີ່ສະແດງໃຫ້ເຫັນທຸກຮູບແບບແລະປະເພດຂອງ bots ແລະ spider ມີຜົນຕໍ່ການຈະລາຈອນທີ່ແທ້ຈິງໃນອຸດສາຫະກໍາການຕະຫຼາດ. ສໍາລັບບັນຊີຂອງທ່ານເພື່ອເຮັດວຽກຢ່າງມີປະສິດທິຜົນ, ທ່ານຕ້ອງປັບປຸງມັນປະຈໍາເດືອນ
ປະຈໍາປີ, ນັກກາລະຕະຫຼາດແລະເຈົ້າຂອງທຸລະກິດອອນລາຍຈ່າຍຄ່າເສລີ່ຍ $ 7,000. ຄ່າທໍານຽມແມ່ນແຕກຕ່າງກັນບໍ່ວ່າຈະເປັນລູກຄ້າທີ່ໄດ້ລົງທະບຽນກັບສະມາຊິກ IAB. ຫຼັງຈາກລົງທະບຽນກັບ IAB, Google Analytics ເລີ່ມການກັ່ນຕອງລາຍງານແລະຂໍ້ມູນຂອງທ່ານໂດຍການປຽບທຽບທີ່ສົມບູນແບບຂອງ bots ແລະ spider ທີ່ຮູ້ຈັກແລະ hits ເວັບໄຊທ໌ຂອງທ່ານ. ກ່ອນທີ່ຈະນໍາສະເຫນີການປັບປຸງນີ້ໂດຍ Google, ບໍລິສັດແລະອົງການຕ່າງໆໄດ້ເຮັດການກັ່ນຕອງດ້ວຍຕົນເອງ, ໃນທີ່ນີ້ບາງ bots ແລະ spider ທີ່ຮູ້ຈັກຄຸ້ມຄອງເພື່ອເຂົ້າເຖິງຂໍ້ມູນແລະບົດລາຍງານຂອງທ່ານ.
ເພື່ອຍົກເວັ້ນ bots ແລະ spider ທີ່ຮູ້ຈັກຈາກການຈະລາຈອນຂອງທ່ານ, ເປີດ 'Reporting View Settings' ແລະໃຫ້ເຄື່ອງມືຂອງທ່ານເລີ່ມຕົ້ນ. ເລື່ອນໄປຫາຕົວເລືອກທີ່ສະແດງຂຶ້ນໄປຫາຫນ້າລຸ່ມ, ແລະເປີດການກັ່ນຕອງ bot. ແມ່ນຂຶ້ນຢູ່ກັບໂດເມນຂອງເວັບໄຊທ໌ຂອງທ່ານ, ຈໍານວນການຈະລາຈອນຂອງທ່ານເລີ່ມຫຼຸດລົງເປັນຈໍານວນຈິງໆ. ເຖິງແມ່ນວ່າຈໍານວນອາດຈະປະກອບມີການຈະລາຈອນປອມເຊັ່ນ: ການຈະລາຈອນພາຍໃນ, ການໂຄສະນາ bots ແລະ spider ທີ່ຮູ້ຈັກຈະຖືກຍົກເວັ້ນຈາກສະຖິຕິຂອງທ່ານ. ຄວາມສໍາເລັດຂອງທຸລະກິດອອນໄລນ໌ຂອງທ່ານແມ່ນກໍານົດໂດຍຄວາມພະຍາຍາມທີ່ຈະບັນລຸເປົ້າຫມາຍຂອງທ່ານ. ສະຫມັກສະມາຊິກສະມາຊິກ IAB ແລະຍົກເວັ້ນ spider ແລະ bots ທີ່ຮູ້ຈັກຜົນກະທົບຕໍ່ບົດລາຍງານຂອງທ່ານ.


text:
ຖະແຫລງການ ດາຫນັງ ໄດ້ຮັບການຮັບຮອງຈາກບັນດາການນຳ 21 ພື້ນຖານເສດຖະກິດສະມາຊິກໃນສັບປະດາຂັ້ນສູງ APEC
ເຫດການທີ 1. ເວທີປາໄສການຮ່ວມມືດ້ານເສດຖະກິດ ອາຊີ - ປາຊີຟິກ (APEC) ອອກຖະແຫລງການ ດາຫນັງ ເພື່ອແນໃສ່ສ້າງປະຊາຄົມ APEC ພັດທະນາກວມລວມ ແລະ ສ້າງຄວາມເຂັ້ມແຂງດ້ວຍຕົນເອງ.
ຖະແຫລງການ ດາຫນັງ ໄດ້ຮັບການຮັບຮອງຈາກບັນດາການນຳ 21 ພື້ນຖານເສດຖະກິດສະມາຊິກໃນສັບປະດາຂັ້ນສູງ APEC ຊື່ງໄດ້ດຳເນີນຢູ່ ນະຄອນ ດາຫນັງ ແຕ່ວັນທີ 6 ພະຈິກ - 11 ພະຈິກ ປີ 2017. APEC ຕັດສິນໃຈຜັນຂະຫຍາຍບັນດາການຮ່ວມມືຍາວນານໃນບາງຂົງເຂດຄື: ພັດທະນາບັນດາວິສາຫະກິດຂະຫນາດນ້ອຍ, ນ້ອຍສຸດ ແລະ ກາງ; ຊຸກຍູ້ Starup; ພັດທະນາກະສິກຳແບບຍືນຍົງແທດເໝາະກັບການປ່ຽນແປງຂອງດິນຟ້າອາກາດ, ພັດທະນາການທ່ອງທ່ຽວແບບຍືນຍົງ, ຢັ້ງຢືນຄືນບັນດາຄຳໝັ້ນສັນຍາສຳເລັດການປະຕິບັດບັນດາເປົ້າໝາຍ Bogor ກ່ຽວກັບການຫັນການຄ້າເສລີ ແລະ ການລົງທຶນ, ສ້າງຄວາມສະດວກໃຫ້ແກ່ການຄ້າເອເລັກໂຕນິກຂ້າມຊາຍແດນ.
ເຫດການທີ 2. ບັນລຸໄດ້ຂໍ້ຕົກລົງສັນຍາຄູ່ຮ່ວມມືຮອບດ້ານ ແລະ ກ້າວຫນ້າຂ້າມປາຊີຟິກ (CPTPP) ແທນທີ່ສັນຍາຄູ່ຮ່ວມມືຂ້າມປາຊີຟິກ (TPP)
ຂໍ້ຕົກລົງສັນຍາຄູ່ຮ່ວມມືຮອບດ້ານ ແລະ ກ້າວຫນ້າຂ້າມປາຊີຟິກ (CPTPP)ໄດ້ຟື້ນຟູທ່າອ່ຽງການຮ່ວມມື ແລະ ຮ່ວມສຳພັນເສດຖະກິດຢູ່ພາກພື້ນ ປາຊິຟິກ ຫາກບໍ່ມີການເຂົ້າຮ່ວມຂອງ ອາເມລິກາ. ດ້ວຍບົດບາດເຊື່ອມຕໍ່ສຳຄັນຂອງ ຍີ່ປຸ່ນ, ລັດຖະມົນຕີບັນດາປະເທດໄດ້ມີຄວາມເຫັນດີເຫັນພ້ອມຮັກສາບັນດາເນື້ອໃນຂອງສັນຍາ TPP ໄວ້ຄືເກົ່າ ແຕ່ອະນຸຍາດໃຫ້ບັນດາປະເທດສະມາຊິກ ໂຈະໄວ້ບາງມາດຕາ ເພື່ອຮັບປະກັນຜົນປະໂຫຍດລວມ, ຄິດໄລ່ລະດັບການພັດທະນາຂອງແຕ່ລະປະເທດ.
ເຫດການທີ 3.ກອງປະຊຸມພັກກອມມູນິດ ຈີນ ຄັ້ງທີ XIX ແລະ “ຄວາມໄຝ່ຝັນຈີນ”
ທ່ານ ສີຈິ້ນຜິງ
ທີ່ກອງປະຊຸມໃຫຍ່, ທ່ານ ສີຈິ້ນຜິງ ໄດ້ຮັບການເລືອກຕັ້ງເປັນເລຂາທິການໃຫຍ່ພັກກອມມູນິດຈີນ ຄືນໃຫມ່. ກອງປະຊຸມໃຫຍ່ ກໍ່ເຫັນດີຮັບຮອງເອົາແນວຄິດ ຂອງທ່ານ ສີຈິ້ງຜິງ ກ່ຽວກັບລັດທິສັງຄົມທີ່ເປັນເອກະລັກສະເພາະຂອງຈີນ ໃນຍຸກໃຫມ່ ພ້ອມທັງນຳເຂົ້າກົດລະບຽບຂອງພັກສະບັບປັບປຸງ. ເນື້ອໃນຂອງແນວຄິດ ແມ່ນຈຸດໝາຍ ຟື້ນຟູປະເທດຈີນ ໃນຫລາຍຂົງເຂດ, ຮອດປີ 2050 ນຳຈີນ ກາຍເປັນປະເທດມະຫາອຳນາດລັດທິສັງຄົມນິຍົມທັນສະໄຫມ ດ້ວຍລະດັບຜົນສະທ້ອນນຳຫນ້າໃນໂລກ.
ເຫດການທີ 4
. ອາເມລິກາ ປະຕິບັດທິດນຳ “ປະເທດອາເມລິກາເຫນືອກວ່າສິ່ງໃດໝົດ
”
ດ້ວຍນະໂຍບາຍເສດຖະກິດໃຫມ່ຫລາຍຢ່າງຂອງອຳນາດການປົກຄອງປະທານາທິບໍດີ ອາເມລິກາ Donald Trump, ເສດຖະກິດ ອາເມລິກາ ມີສັນຍານດີຂຶ້ນ, ການເຕີບໂຕ GDP ເພີ່ມຂຶ້ນທົບສອງເທົ່າເມື່ອທຽບໃສ່ຈຸດເວລາຫາສຽງເລືອກຕັ້ງປະທານາທິບໍດີເມື່ອປີ 2016, ອັດຕາຜູ້ວ່າງງານຫລຸດລົງຢູ່ໃນລະດັບຕ່ຳສຸດໃນໄລຍະ 17 ປີຜ່ານມາ (4,1% ໃນທ້າຍເດືອນຕຸລາ). ກ່ຽວກັບການພົວພັນຕ່າງປະເທດ ອາເມລິກາ ຫລຸດຜ່ອນບັນດາຄຳໝັ້ນສັນຍາກັບພັນທະມິດ, ຖອນອອກຈາກສັນຍາຄູ່ຮ່ວມມືຂ້າມປາຊິຟິກ (TPP), ສັນຍາ ປາຣີ ກ່ຽວກັບການຮັບມືກັບການປ່ຽນແປງຂອງດິນຟ້າອາກາດ, ຖອນອອກຈາກ ອົງການ UNESCO, ຮັບຮອງ Jelusalem ແມ່ນນະຄອນຫລວງຂອງ ອິດສະຣາແອນ, ຄວບຄຸມບັນຫາຊາວຕ່າງປະເທດເຂົ້າເມືອງຢ່າງເຂັ້ມງວດ. ອາເມລິກາ ກໍ່ມີມາດຕະການແຂງກະດ້າງສຳລັບບັນຫາອາວຸດນິວເຄຼຍຂອງ ສປປ ເກົາຫລີ, ເພີ່ມທະວີຄວາມເຄັ່ງຕຶງກັບ ລັດເຊຍ, ຊີຣີ, ກູບາ, ເວເນຊູເອລາ.
ເຫດການທີ 5
. ແຫລມເກົາຫລີສືບຕໍ່ແມ່ນບັນຫາເຮັ່ງຮ້ອນແຖວຫນ້າຂອງໂລກ
ສປປ ເກົາຫລີ ເພີ່ມທະວີບັນດາເຫດທົດລອງລູກສອນໄຟນຳວິຖີ ແລະ ອາວຸດນິວເຄຼຍ, ໂດຍບໍ່ຫົວຊາຕໍ່ການຄັດຄ້ານຈາກປະຊາຄົມສາກົນ. ສປປ ເກົາຫລີ ໄດ້ດຳເນີນການຍິງລູກສອນໄຟຢ່າງຫນ້ອຍສຸດ 20 ລູກ, ໃນນັ້ນ ຍິງທົດລອງລູກສອນໄຟນຳວິຖີຂ້າມທະວີບ 3 ຄັ້ງ. ຈຸດສຸມແມ່ນເຫດຍິງທົດລອງລູກສອນໄຟນຳວິຖີຂ້າມທະວີບເມື່ອເດືອນ 11. ສະພາຄວາມໝັ້ນຄົງ ສປຊ ປະກາດໃຊ້ຫລາຍຄຳສັ່ງລົງໂທດສປປ ເກົາຫລີ. ອາເມລິກາ ກໍ່ນຳ ສປປ ເກົາຫລີ ກັບຄືນສູ່ບັນຊີລາຍຊື່ ຊື່ງ ອາເມລິກາ ເອີ້ນວ່າ “ບັນດາປະເທດປົກປ້ອງການກໍ່ການຮ້າຍ”
ເຫດການທີ 6. ອາຊຽນ ແລະ ຈີນ ບັນລຸບາດກ້າວສຳຄັນກ່ຽວກັບບັນຫາທະເລຕາເວັນອອກ.
ແຜນຮ່າງແມ່ ກົດແຫ່ງການປະພຶດຂອງບັນດາຝ່າຍຢູ່ ທະເລຕາເວັນອອກ (COC) ໂດຍ ອາຊຽນ ແລະ ຈີນ ຮັບຮອງເອົາພາຍຫລັງປຶກສາຫາລືໃນໄລຍະຍາວ ແລະ ເກືອບ 4 ປີເຈລະຈາຢ່າງເປັນທາງການ. ເລື່ອງບັນລຸໄດ້ແຜນຮ່າງແມ່ COC ມີຄວາມໝາຍສຳຄັນ ເພາະສິ່ງນີ້ ບໍ່ພຽງແຕ່ສະແດງໃຫ້ເຫັນຄວາມເຫັນດີເຫັນພ້ອມຂອງ ອາຊຽນ ໃນປີສະເຫລີມສະຫລອງ ການສ້າງຕັ້ງ ອາຊຽນ ຄົບຮອບ 50 ປີ ເທົ່ານັ້ນ ຫາກສຳຄັນກວ່າແມ່ນສະແດງໃຫ້ເຫັນຄວາມໝັ້ນສັນຍາຢ່າງແຮງຂອງ ອາຊຽນ ແລະ ຈີນ ປາດຖະຫນາຢາກເລີ່ມປະຕິບັດບັນຫາທີ່ຍັງຖືກໂຈະໄວ້ໃນຫລາຍປີ.
ເຫດການທີ 7. ເອີລົບ ປະເຊີນຫນ້າກັບບັນດາການຜັນແປດ້ານການເມືອງ ແລະ ຄວາມໝັ້ນຄົງສັບສົນ
ປີ 2017 ແມ່ນປີໄດ້ດຳເນີນການເລືອກຕັ້ງຫລາຍຄັ້ງຢູ່ ເອີລົບ, ໃນນັ້ນ ມີການເລືອກຕັ້ງໄດ້ສົ່ງຜົນກະທົບໃຫຍ່ສຳລັບອະນາຄົດຂອງ ອີຢູ. ການນຳຫນຸ່ມ ທ່ານ Emmanuel Macron ໄດ້ຮັບໄຊຊະນະໃນການເລືອກຕັ້ງ ແລະ ກາຍເປັນປະທານາທິບໍດີ ຝລັ່ງ; ທ່ານນາງ Angiela Merkel ໄດ້ຮັບການເລືອກຕັ້ງເປັນນາຍົກລັດຖະມົນຕີ ເຢຍລະມັນ ຄືນໃຫມ່ຄັ້ງທີ 4 ຊ່ວຍສະພາບການ ເອີລົບ ມີຄວາມເປັນປົກກະຕິໃນໄລຍະຊົ່ວຄາວ, ປະກອບສ່ວນປັບປຸງຄວາມສາມັກຄີໃນອີຢູ ພາຍຫລັງເຫດການ Brexit. ເຂດ Catalonia ປະເທດ ແອດສະປາຍ ຖະແຫລງເອກະລາດ, ຕໍ່ຈາກນັ້ນ ແມ່ນ Venice ແລະ Lombardy ຂຶ້ນກັບ ປະເທດອີຕາລີ ໄດ້ຈັດຕັ້ງການລົງປະຊາມະຕິ ຮຽກຮ້ອງມອບສິດຄຸ້ມຄອງດ້ວຍຕົນເອງ. ບັນດາປະເທດ ເອີລົບ ໄດ້ຄິດໄລ່ເຖິງຫລາຍມາດຕະການແຮງ ເພື່ອຈຳກັດການແຜ່ລາມອອກຢ່າງກວ້າງຂວາງຂອງກຳລັງແຍກຕົວອອກ, ນາບຂູ່ເຖິງສັນຕິພາບ ແລະ ອະທິປະໄຕແຫ່ງຊາດ.
ເຫດການທີ 8. ອົງການ IS ຖືກຂັບໄລ່ອອກຈາກ ຊີຣີ ແລະ ອີຣັກ
ດ້ວຍການຫນູນຊ່ວຍຈາກລັດເຊຍ, ພາຍຫລັງ 6 ປີທຳການຕໍ່ສູ້ຢ່າງດຸເດືອດ, ກອງທັບ ຊີຣີ ໄດ້ຜາບແຜ້ IS , ປົດປ່ອຍ ແລະ ມອບສິດຄວບຄຸມທັງໝົດເຂດດິນແດນຂອງປະເທດຊາດໃຫ້ແກ່ອຳນາດການປົກຄອງຖືກຕ້ອງກັບກົດໝາຍ. ອີຣັກ ກໍ່ຖະແຫລງສິ້ນສຸດສົງຄາມທີ່ແກ່ຍາວໃນໄລຍະ 3 ປີ ຂັບໄລ່ອົງການ IS ອອກຈາກປະເທດນີ້. ເຖິງຢ່າງໃດກໍຕາມ ຄວາມວິຕົກກັງວົນວ່າ IS ຈະແບ່ງແຍກເປັນຫລາຍກຸ່ມນ້ອຍຢູ່ຫລາຍປະເທດໃນໂລກ, ໃນນັ້ນ ມີ ອາຊີຕາເວັນອອກສ່ຽງໃຕ້ ພວມຄ່ອຍໆປະກົດຜົນເປັນຈິງ.
ເຫດການທີ 9. ສິ່ງທ້າທາຍກ່ຽວກັບການປ່ຽນແປງຂອງດິນຟ້າອາກາດນັບມື້ນັບຈະແຈ້ງ
ປີຜ່ານມາໄພທຳມະຊາດເກີດຂຶ້ນຢູ່ຫລາຍແຫ່ງໃນໂລກ, ພາຍຸຮ້າຍແຮງໄດ້ທຳລາຍເຂດ Caribe ແລະ ອາເມລິກາ, ນ້ຳແກ່ງ, ດິນເຊາະເຈືອນ ເກີດຂຶ້ນຢູ່ ເປຣູ, ຊີຣາເລອອນ, ໂກໂລມບີ, ສີລັງກາ, ແຜ່ນດິນໄຫວຢູ່ ເມຊີໂກ ແລະ ຢູ່ ອີຣານ ຕິດກັບ ອີຣັກ, ເຫດພູເຂົາໄຟ ຢູ່ ອິນໂດເນເຊຍລະເບີດຂຶ້ນຄືນໃຫມ່ ພາຍຫລັງ 5 ທົດສະວັດ. ໄພທຳມະຊາດເຮັດໃຫ້ໂລກຖືກເສຍຫາຍກວ່າ 300 ຕື້ USD.
ເຫດການທີ 10. ປະກາດສຳເນົາເອກະສານ Paradise
ຕໍ່ຈາກສຳເນົາເອກະສານ Panama ໃນປີກາຍ, ໂລກສືບຕໍ່ສັ່ນສະເທືອນ ເມື່ອນັກຂ່າວສືບສວນສາກົນປະກາດສຳເນົາເອກະສານ Paradise ດ້ວຍເອກະສານ 13 ລ້ານສະບັບ, ເຜີຍແບບັນດາວິທີການສໍ້ໂກງອາກອນຂອງນັກການເມືອງ, ເຈົ້າເສດຖີໂລກກວ່າ 120 ຄົນ ແລະ ບາງບໍລິສັດນາໆຊາດຄື: Apple, Nike ແລະ Ube ກ່ຽວກັບການເຄື່ອນໄຫວສໍ້ໂກງພາສີອາກອນ.
(ແຫຼ່ງຄັດຈາກ VOV)